


رسالة الغمران 


ترجمت ناريمان الشاملي 

)١‏ أصل الحكابيسّ 


اشمعنى الكتاب دا؟ ومنين جت فكرة ترحمة كتاب من العربى ل. . . 
ا ٠‏ 

الكتاب دا اشتريته من حوالي ١١‏ سنة. كان أملي كبير وقتها إني 
أعمل مقارنة ما بينه وبين دانتي وعمله الأدبي "الكوميديا الإلهية" » خاصة 
بعد ما سمعت عن احتمالية إنه يكون سرق (مش بس اقتبس) الفكرة من 
المعري (عرفت بعد كدا إن تقريبا خلق ربنا كلهم عملوا مقارنة بين الاتنين 
دول وصرفت نظر) . 

المهمء هدف المقارنة كان واضح في دماغي وقتهاء فقررت أقرا 
الكتاب» إذ أفتح أول صفحة من الكتاب كداء مفهمش حاجة. أقلب 
الصفحة» برضه مفهمش حاجة. طيب سبني من المقدمة خالص» أدخل 
على البهاريز مباشرة» بس النتيجة مختلفتش كتير : مفهمتش حاجة والملل 
كلني وركنت الكتاب. تمر شهور وسنين» وأفتح الكتاب وأقول بثقة : 
'معلش» أنا كنت لسه صغيرة» بس دلوقتي أنا عرفت عن العربي كتير › 
وأكيد هفهم المرة دي" . وكالعادة» مفهمتش أي حاجة . وفضل السيناريو 
دا يتكرر كل كام سنة وفضلت النتيجة واحدة. 

اللي حصل جديد في حياتي: إني عملت ماجيستير في تعليم اللغة 
العربية للأجانب. ومن هنا جه وعبي بأزمة الفصحى واللغة المصرية» ومن 
هنا جت فكرة ترنجة * الرسالة* اللمصري: وفضلت النية دي غندي من غير 
أي تقدم لكام سنة كمان بسبب دخولي في مشاريع تانية. لغاية لما قررت 
التركيز في موضوع "الرسالة ١"‏ وكان الموضوع في منتهى الصعوبةء ولا 
حتى مساعدة المبدعة "بنت الشاطى * بتفسير بعض الكلمات والمواقف 
والأشخاص كان مفيد. مسهلش الأمور عليا إلا ترحمة مبذول فيها جهد 
كبير أوي وكاملة من السيد الدكتور/ عماد عبد الكريم طه عبابئه؛ من 
العربي للإسباني, معترمًا هو نفسه بصعوبة قراءة الرسالة دي حتى بالعربي . 

؟) الهدف اللي 4# نيتي 


غالباء فيه ناس كتير هتفكر في الترحمة دي على أساس: "تدمير 
الفصحى» وماذا سيحل بلغة القرءان» وزحف العامية . . إلى أين؟ " 

عشان كدا آنا هوضح أهداني عشان ما يكونش فيه جال للغموض . آنا 
بقول بوضوح إن أول أهداني هو سد الهوة الكبيرة اللي حصلت ما بين لغتنا 
بتاعة اليوم وبين أدب أمهات الكتب والتراث واللغة والأسلوب اللي كانت 
مكتوبة بيه وقتها. يعني إحنا بنحاول نترجم أعمالنا للغات التانية معتقدين إن 
الكتب ما دامت مكتوبة بالعربي يبقى احنا فاهمين؛ وداء في معظم الأحيانء 
مش حقيقي . أنا هضرب مثال بسيط للتوضيح» أنا هاخد جزء من الرسالة 
بشكل عشوائي وكل واحد مع نفسه بصراحة يقول هو فهم ولا لأ. 

' وقد وفق 'أبو ارج وولده» وصار كاللجّة غده» لا درس عليه 
الكتب» وحفظ عنه ما يكون الترنّبء فلم العاتكة إلى القاري» والنافجة إل 
الرء الداري» والرمح الأطول إلى " ابن الطفيل' » والأعنة إل ىأحلاس ا خيل . ' 


السبب التاني: إن اللغة متبقاش حكر على اللي درسوها وبيفهموها 
بس . عشان يبقى لكل شخدى الحق في فهم التراث من غير ما يبقى نحت 

رحمة اللي دارسين لغة بس . محدش عاقل يقول إننا كلنا ملزمين إننا نضيع من 
عمرنا سنين عشان ندرس الفصحى عشان نفهم تراثناء زي ما هو مش 
مطلوب من كل الناس إنها تعرف كل اللغات الأجنبية عشان تقرا أدبهم » دا 
دور المثرجمين» مش دور الشعب كله. 

السبب التالت: عشان يبقى ممكن لولد أو بنت عندهم ١١‏ أو ١4‏ 
سنة» أو أصغرء يقروا واحدة من أمهات الكتب ويبقوا فاهمين إيه اللى 
بيتقال. ودا حقهم علينا مش تفضل مننا . ١‏ 

السبب الرابع : إن دا حاجة طبيعية وبتحصل مع أي لغة. الدون 
كيخوتي (الدون كيشوت). مثلاء يكاد ما مرش كام سنة إلا ويطلعوا منه 
نسخة جديدة مكتوبة بمفردات وأسلوب جداد» وحتى عملوا منه نسخة 


للأطفال برسومات . 5 


شخصياء أظن إن مفيش نهضة هتحصل للبلاد العربية غير لما نعرف 
نفهم أصولنا الأول. لكن إننا نحافظ على كتبنا متربة على الرفوف في سبيل 
الحفاظ على العربية الفصحى من الانهيار دا كدب وضحك على الدقون. 

*) هترجم لأنهي مستوى لغوي؟ 


دكتور السعيد بدوی › الله ير هه ۰ عمل كتاب عمدة بيوضح فيه المعاناة 


اللغوية اللى بنعانيها في مصر . الكتاب اسمه " مستويات العربية المعاصرة في 
مصر". دكتور بدوي قال إن في مصر فيه ه مستويات للغة : 


١ 


۲ 


. لغة التراث: زي أمهات الكتب والكتب القديمة . 
. الفصحى المعاصرة: زي الكتابة اللي في الجرايد الأيام دي ونشرات 


الأخبار . 


. عامية مثقفين: ودا اللي المتعلمين أوي بيتكلموا بيه ۰ وبيعملوا ف 


كلامهم خلط بين العامية والفصحى . 


: عامية المتنورين : اللي هو كلام الناس اللي مش متعلمين أوي أو كلام الناس 


براحتها (زي ما واحدة تكلم صاحبتها أو الست في البيت مع جوزها) . 


. عامية الأميين: ودا اللي هما متعلموش خالص . 


رسالة الغفران ورسالة ابن القارح ٠‏ مقیش خلاف إنهم من المستوى 


الأول بتاع نصحى التراث» المستوى اللي أنا ترجمت ليه هو المستوى الرابع 

بتاع عامية المتنورين» بمعنى إن وانتو بتقرواء هتحسوا إن حد من أهلكو 
بيحكيلكو موقف حصل معاه. من غير أي تعقيد أو تكلف . 

عموماء المستوى الأول والخامس بيختفوا وهينقرضوا قريب لأسباب 
كتير» اللي عايزين يعرفوا الأسباب دي ويعرفوا أمثلة أكتر عن الفرق بين 
مستويات اللغة. أنصحهم بشدة إنهم يقروا كتاب دكتور بدوي . 

؛) منهجيت الترجمت 


الرسالة ما ترحمتهاش بحذافيرهاء عملت فيها شوية تغييرات عشان 

تبقى أسهل . من التغييرات اللي عملتها في الرسالة : 

۵ حذفت كلمات وتعابير مكررة ومبتقدمش أي معنى جديد للنص . 

٠‏ ضفت كلمات لتوضيح مين هو الفاعل في الجملة مثلاء وغيرت تركيب 
بعض الجمل للتسهيل . 

٠‏ ضفت كام حكاية مكانتش موجودة في الرسالة لإنها ممكن مكناتش 
محتاجة تتذكر وقتهاء بس في الأيام دي» كان لازم تتذكر عشان السياق 
يتفهم (مقولتش فين الحاجات القليلة اللي أنا ضفتها عشان ما أقطعش 
حبل أفكار القارئ» خاصة لو كانت حاجة صغيرة أو مذكورة بالفصحى 
في هوامش بنت الشاطى) . 

« ترجمت الأحاديث النبوية الشريفة دون أي إسفاف أو إخلال بالمعنى. 
(عموماء احنا كلنا فعلا بنترجم الأحاديث النبوية للمصري من سنين» 
بس كل الحكاية إنها بتم بشكل شفوي» فتلاقي حد مثلا بيسأل: يعني 
إيه " إذا أراد الله أن يوتغ عبدا أعمى عليه 1 لحيل "؟ والناس ترد: "يعني 


١١ 

لو ربنا عايز يضل حد يخليه معمي عن الحلول والطرق الكويسة : 
والكتاب هنا هيقدم الترجمة الشفوية للأحاديث النبوية بشكل مكتوب» 
لا أكتر ولا أقل). 

© الآيات القرآنية ما ترجمتهاش عشان فيه كتب تفسير كتير نمكن ترجعولها 
لو عايزين» وعشان مفيش تفسير واحد متأكدين إن هو عنده المعنى 
الحقيقى الوحيد . 

© أنا ما أشرتش لأصول الأحاديث والأشعارء ابقوا شوفوها انتوء لو 
عايزين. في النص الأصلي لكتاب المعري . 

٠.‏ غيرت في أحيان قليلة أوي في ترتيب جزء من الرسالة عشان ما أقطعش 
حبل تفكير القارئ» يعني مثلا هو كان بيتكلم مع مجموعة. وفي النص 
حكى حكاية طويلة ملهاش علاقة بالموضوع» فنقلت الكلام بحيث 
يخلص كل كلامه مع المجموعة دي الأول وبعدين يحكي الحكاية براحته . 

© ماراضيتش الإعراب الصح في الكلام وخاصة في الهمزة وني الأسامي لإن 
اللغة المصرية مفيهاش إعراب زي إعراب الفصحى. فمثلا: أي حد 
اسمه فيه " أبو” بتفضل "أبو " مش "أبى " ولا ا 

« ما التزمتش بعدد الأبيات بالظبط في كل الشعر المذكور. بس التزمت 
بالمعنى تماماء وحاولت ألتزم بالقافية في معظمه (وإن خانتني الموسيقى في 

٠‏ كل أسامي الشخصيات وأسامي المدن اللي مش مشهورة حطتها بين 

© أي شتايم في الترجمة هي في الأصل شتايم» ومش من عندي . 

© بعض الكلمات بالمصري ملهاش شكل کتابة موحد معروف. عشان 
كداء أنا كاتبة بالشكل اللي أنا شايفاه صحء واللي ممكن جدا يكون 
غلطء ري مثلا كلمة "برضه" . وأصل الكلمات ومنين جت عايز 
انی » والكتاب دا مش عشان كدا . 

) فهرس رسالت ابن القارح 


الكتاب بيبتدي نجواب من شخص اسمه ابن القارح. بعت الجواب 
للمعري. والمعري رد عليه برسالته اللي هي موضوع الكتاب نفسه: رسالة 
الغفران. رسالة ابن القارح نفسها فيها مشاكل كتير في الترابط. عشان كدا 
آنا هحاول على قد ما أقدر إني أربط المواضيع ببعضهاء وهقسمها بالشكل 
التالي (في شكلها الأصلي مش متقسمة) : 
)١‏ ابن القارح بيبتدي الجواب وبيمجد في المعري وبيقوله على سبب كتابة 
الجواب دا. 
ل( بيتكلم عن الملحدين والزنادقة واللي ضلوا الطريق . 
؟) شكوى عامة من حال الدنيا. 
)٤‏ حكايات عن النبي . 
) بيعاتب نفسه على تقصيره وانشغاله بالدنیا . 
1( حاولة لتصليح صورته قدام المعري (حكايته مع أبو القاسم) . 
۷) بيمجد في المعري وبيشكره تاني . 
1) نهاية الجواب. 

) فهرس رسالت الغفران 


برضه الرسالة مكنتش متقسمة » والتقسيم دا من عندي عشان التسهيل 

القراية والمتابعة : 

)١‏ بيسلم عليه وبيتكلم عن رسالة “ابن القارح ' وجزاء ربنا ليه على قيمة 
رسالته الأدبية والأخلاقية . 

) المعري بيتخيل ابن القارح في الجنة . 

۳) المعري بيتخيل إزاي ابن القارح دخل الجنة . 

؟) عزومة الجنة. 

5) الحوريات. 

") رحلة "ابن القارح ” لأهل النار. 

۷) الرجوع للجنة . 

۸) ردالمعري على كل جزء من رسالة ابن القارح . 

أنا بعتذر مقدما عن أي معلومة أنا فهمتها غلط» وبالتالي تر نها 
غلط . وبتمنى إن الترحمة دي توصل لأهدافها اللي ذكرتها قبل كدا. 


وبشكر كل اللي ساعدوني بشكل مباشر أو غير مباشر في الترجمة دي . 


تاريمان الشاملي 
أغسطس .٣۱٤‏ طوكيو 

رسالة ابن القارح 

يسم الله الرحمن الرحيم 
)۱( 
بدایہ الجواب 

استعنا على الشقا باللهء والحمد لله على كل نعمهء سبحانه » ملوش 
مثيل ولا زي. 

بكتب رسالتي دي لمولايا الشيخ الجليل أبو علاء المعري . ربنا يعزه 
ويسعده. 

هحاول أكون صريح وصادق في كلامي» بعيدًا عن أي نفاق أو تسجيد. 
عشان أنا مش زي اللي يروح لواحد صاحبه عيان ويقوله: 'إيه أخبارك 
دلوقتي؟ ياريتني كنت بدالك' . ويعمل نفسه مهتم بصحته وهو في الحقيقة 
بالسلامة» وكأنه هو اللي شفاه لا اتكرم عليه بزيارته ومن عليه بطلعته البهية . 

وربنا وحده اللي يعلم إن حنيني ليك لو كان زي حنين الناقة لابنهاء 
أو العصفور لعشهء أو الحمامة لوليفها أو الغزالة لابنها الصغير كان هيتغير 
مع الأيام والسنين» ولكن رغبتي في إني أقابلك وأشوفك زي حنين 


۲۳ 

العطشان للميةء والخايف للأمان. ورغبة اللى لدغته حية سامة للحياةء 
والعريق اللتجاةة والقلعان للراسةء اوري رغبعك: الت تقك لحد رب 
وشكره. 

لو ربنا مد في عمري لحد ما أشوقك. هكون أسعد إنسان في الدنياء 
هكون زي المسافر اللي وصل بالسلامة أخيرا للمكان اللي رايحله, أو اللي 
عمره ما حصله حاجة وحشة ولا خانه عدو أو اللى طول عمره عايش في 
راحة بال نفسي رينا اللي ثقتي فيه ملهاشخدودء يمن عليا باليوم ذا 
قريب . 

وبطلب من ربنا العلي القدير إنه يمتعك دايما برزقه. ويزيدك من نعيمه 
لغاية لما يوصل شرق الأرض وغربها. فوالله اللي يمر على بحر علمك ويتأمل 
حال نور قمره. هيعرف ليه القلم في إيدي بيترعش وأنا بكتبلك» وهيفهم 
ليه حتى أنا مكن أخجل إني أمضي بإسمي على الرسالة دي . 

وما قداميش دلوقتي غير إني أسلمك زمام أموري وأطلب منك إن 
نديئي مفتاح من مفاتيح علمك. وإنك تقبلني كواحد من صحابك أو 
مريدينك . ويكفيني إني أبقى شرارة من نارك أو نقطة ميه في حيط علمك . 
لكن أنا بقارن إيه بإيه؟ هو اللي عينيه متكحله خلقة زي اللي حاطط كحل» 
ولا اللي مولود كريم زي اللي عامل نفسه كريم» وخاصة لو حد أخلاقه 
ملازماه زي ما لون جلدنا ملازم لجسمناء فلا الأبيضاني يقدر يبقى أسمرء 
ولا الأسمراني يقدر يبقى أبيض» ولا الشجاع هيقلب في يوم جبان» ولا 
الجبان بطبعه هيقلب في يوم شجاع . 


Y4 

وعلى رأي ' أبو بكر العرزمي ' : 
يهرب ا جبان عن الدفاع ع نأهله وناسه . . . أما الشجاع فيدافع حتى 


عن اللي ميخصهوض 
ويعطف كري م الأصل حتى على عدوه . . . والبخيل حت ىلو حد من 
أهله ما يديهوش 
واللي ما بنع ش الأذى ع ناللي بيحبوه . . . هيتئذى بكرة من اللي ما 
بیحبوهوش 


أنا فين وانت فين؟ هو الغراب زي النسر؟ دا انت بقيت أشهر من نار 
على علم واسمك بقى على كل لسان زي الأدان. واللي ینکر داء ويحاول 
يضحك على الناس بأي كلام تاني غير داء ويوصل بيه الكدب والإفترا 
للدرجة دي» يبقى إنسان في منتهى الوقاحة» أو يبقى عامل زي القبيح اللي 
بيقارن نفسه بجمال القمرء وبيهزي بأي كلام وخلاص ويبقى مُسخة الناس 
كلها ويبقى على رأي "الأعشى " لما قال : 

يا ناطيح راسك في الصخر عشان تفلقه . . .مش هتفلقه » وهتنعب 
قرونك عل ىالفاضي 

والرسول صلى الله عليه وسلم قال: "لعن الله أبو لسانين» وكل 

الكدابين» وكل النمامين ' . 


أخيراً وصلت حلب» يحميها ربي ويحرسهاء بعد ما عانيت الأمرين في 


شوارعها . وياريته على كدا وبس. دا أنا وصل بيا الأمر إني معرفتش المكان 
اللي اتولدت فيه» كل صحابي وجبراني راحوا. بكيت وقتها وقلت : 

يا اللي تزور بلادك بعد طول غياب . . . تلاقيها على حالها لكن 
۰ هتخس ر الصّحاب 

وخرجت من حلب إيد ورا وإيد قدام» زي "أبو القطران» المرار ابن 
سعيد الفقعسي " اللي كان بيحب بنت عمه وحشية " اللي كانت ساكنة في 
نجد أيامهاء بس اتجوزت واحد من الشام وسافر بيها على هناك» فوجعه 
أوي بعدهاء وقال في قصيدة : 

لو سابت حبيتك * وحشية" جد . . . عينيك مش هتلاقي لدموعها دوا 

نظرة واحدة منها وهي ما شية . . . خلت الدموع زي ا لطر من الهوى 

وكنت قبل ما تمشي بتكره رياح الشمال . . . لكن بسببها بقت الرياح 

دي هي الدوا 

وإذ فجأةء ألاقي واحد جايب سيرتك قدامي كدا من غير مناسبة 
وبيقول: “المعري أحسن من "سيبويه' في النحوء وأحسن من "الخليل ' 
فى اللغة وأوزان الشعرء فلاقيتني بقول للناس اللي حواليه: "سمعت كمان 
إن استاذنا المعري بيستخدم التصغير لما يحب يكبر حد أو حاجة» وبيستخدم 
التكبير لما يحب يصغر الناس أو الحاجات " » فأكد لى المعلومة الأساتذة اللى 
كانوا هناك» ربنا يارب يطول في عمرك يا أستاذي أكتر منهم ويكرمك 
ويباركلك في صحتك وفي عمرك . 


الحكاية وما فيها إن "أبو الفرج الزهرجي'. سكرتير عالي المقام 
الباشا 'أحمد ابن مروان" » إداني جوابين: واحد لياء والتاني الحضرتك» 
وحلفني إن أنا اللي أقراهولك» وإني متأخرش في توصيله. بس للأسف»ء 

اللي كان مرافقني في الرحلة سرق مني كل حاجة بما فيها الجوابين. فقررت 
إني أكتب الجواب دا عشان أشكيلك همي » وأحكيلك على كل اللي 
فابلتهم في سكتي من مدعين العلم والأدب» وهم في الأدب والأخلاق صفر 
على الشمالء وبيغلطوا في اللغة غلطات شنيعةء ومش قادر أرد عليهم › 
حشان لو رديت عليهم» هيتبلُوا عليا ويعملوا ربّاطية عليا ويقولوا إن أنا 
اللي ما بفهمش حاجة في اللغة» وإن أنا اللي عملت الغلطات دي . 

ما قابلت " أبو الفرج الزهرجي " كان في مكان اسمه "آمد* في تركيا 
وكان معاه شوية كتب فرجني عليهم. قلتله: *كتبك دي كلها يهودية 
وبعيدة تماماعن الشريعة الحنيفية ' . زعل من كلامي أوي» فقلتله : 'راجع 
كنبك دي مرة تانية مع نفسك ومع الناس القريبين منك وابقى قولي 
رأيك " . فقراها تاني هو وابنه. وعرف إنه كان عندي حق» فبعتلي جواب 
بمدحني فيه بأسلوب يدل على نبل أخلاقه . 

إلهي ربا يلعن عبيد النجوم. . . واللي يقول عنها إنها بتفهم 

أو هيبقى عامل زي اللي ربنا قال عليهم في كتابه الكريم: "مذبذبين 
بين ذلك لا إلى هؤلاء ولا إلى هؤلاء " . 

بيقولوا إن "القطربلي' و"ابن أبو الأزهر' ألفوا كتاب روعة هما 
الاتنين› حتى في بغداد ومصر قالوا إنه كتاب نحفة. رغم إن حجمه صغير. 
المهمء قالوا قي الكتاب إن ' المتنبي ' لما خرج من السجن » راح يقابل الوزير 
"بو الحسنء على ابن عيسى  "‏ الله يرحمهء فالوزير سأله: 

5 انت بقى أحمد المتنبي ؟ 

- أنا أحمد النبى . 

وعرى بطنه ووراه وحمة فيها وقاله: "دا دليل نبوتي وعلامة 
رسالتي' . فراح الوزير مقلع 'المتبي' جزمته» وضربه بيها خمسين مرة 
ورجعه السحن. 

ساعتها كتب شعر لسيف الدولة قاله فيه: 

ليه كل الغضب دا على اللي بيحيكم . 4 وبتعاقيوه بعد ما غرقتوه 

برضاكم وخيركم 

بس المتنبي كان كداب» وكان بيتمحك في الأخلاق» ومكنش,: بياخد 
حاجة إلا عن طريق الكدب والخداع واللؤم . 

وإن كان دا ما يمنعش إني أقول إن المتنبي شعره رائع» أنا بس كل اللي 
بيضايقني هي الناس الملحدة اللي ميعرفوش ربنا وبيتلاعبوا بالدين عشان 

بشسككوا المسلمين في دينهم ويشككوا في نبوة الأنبياء كلهم عليهم ألف صلاة 
وسلام» ويستظرفوا ويتريأوا عليهم ويبقوا مبسوطين أوي وهم بيعملوا 
ناء وعلى رأي ” أبو نواس" لما قال: 
غرور مغني وظرف ملحد 
وانتكرت لما الخليفة العباسي "المهدي ' حكم بالقتل على ' بشار ابن 
برد" عشان كان ملحد» فعرف "ابن برد" ا موضوع فخاف وحاول يدافع 
عن نفسه فقال : 
يا ابن نهياء إذا كانت راس واحدة تقيلة علياء فما بالك براسين؟ 
وإله واحد كفاية عليا» روح اقنع حد غيري يعبد إلهين 
وييقولوا برضه إن الخليفة المهدي جاب الشاعر 'صالح ابن عبد 
القدوس  "‏ وكان السياف في انتظاره عشان يطير رقبته» ف" صالح " سأله: 
_ انت هتقتلني بمناسبة إيه؟ 
_ عشان الشعر اللى قلت فيه : 
أن كاتم سري ورابط لساني عشان مقولش اللي في بالي 
عشان لو الناس عرفت دين يا حقيقي» كنت هتحبس طوالي 
وكمل المهدي وقاله : 
- ومش انت برضه يا كافر اللي قلت: 
عليه ف يأكتر م نكدا 

- عندك حق آنا فعلا كنت ملحد» بس تبت . 
- احنا هنستعبط؟ مش انت اللي قلت : 
اللي فيه عادة مبيغيرهاش إلا لو مات . . . ول وانصلح حاله فرة 
ينتک س تاني زي الريض 

وراح السيّاف مطير رقبتهءوفجأة بقت راسه مرمية جنبه على 
الأرض. 

وني نفس الفترة دي برضهء ظهر في مدينة "البخارى" واحد أعور 
اسمه “المقنع الخرساني" » وكان عمل لنفسه قناع من الدهب يداري فيه 
شكله الوحش. وكان الناس بتكلمه كإنه رب العزة» وكان عمل كمان 
حاجة شبه القمر وحطها فوق جبل عالي. الخليفة "المهدي" عرف 
الموضوع. فحاوطه هو وقلعته. فراح 'المقنّع' حرق كل حاجة فيهاء 
وخلى كل أهل بلدته يشربوا حاجة مسمومة؛ فماتوا كلهم» وهو كمان 
شرب منهاء فمات وراح على مصيره في جهنم . 

وفي السنة التالتة من الهجرة» واحد شيعي راديكالي اسمه 'المنصور 
الصناديقي ' كان متحكم في مدينتين في اليمن اللي هما'المديخرة'و'سفهنة' » 
وكان الناس بینادوه برب العزة ولا كانوا بيبعتوله جوابات برضه كان بيكتبوا: 
' إلى رب العزة. . . ' . الراجل دا كان عنده قصر كبير جدًا لامم فيه كل ستات 
البلد. وكان سامح لأي راجل من رجالته إنه يجي بليل وينام مع أي واحدة 


“3 


فيهم. وواحد ثقة قالي إنه دخل مرة القصر عشان يتفرج › فسمع بنفسه واحدة 

ست بتقول لراجل : 'دا انت ابنى! '» فالراجل قالها: 'معلش يامهء أنا عبد 
الما مور وطاعة ولى الله أمر واجب”* . 
وكان 'الصناديقئ' بيبرر الموضوع دا ويقول: “لو عملتوا كداء 
محدش هيميز أملاكه من أملاك غيره ولا ابنه من ابن غيرهء فتبقوا كلكم 
نفس واحدة ' . 
فحه ' الحسني " حاكم صنعاء وهجم عليه وغليه. فا تجرح 
' الصناديقي* وهرب منه وراح استخبى في حصن هناك . فراح ' الحسني * 
نفس ال حكاية كانت مع الخليفة الأموي 'الوليد ابن يزيد" . حكم لمدة 
سنة وشهرين وكام يوم » وكان مشهرر عنه إن ما سبش حاجة حرام إلا 
وعملهاء وكان قال مرة: 
ابقي اج وزي بعد موتي يا سمراء ومتشغليش بقابلتنا مرة تانية بالك 
لو فاكرة إن هيبقى فيه بعث» فتبقي هبلة وعرفوا يكلولك دماغك 
وبيقولوا إنه رمى القرءان بالسهم وعمل فيه خرم وقال: 
تشوف ربك يوم ا حشر» ابق ىقوله: الوليد ه و اللي خرمني 
وبعت لمكة راجل بنا مجوسى عشان يبنيله خمارة فوق الكعبة» بس مات 
قبل ما يتمم مشروعه» وبقى الحُجاج وقتها بيقولوا وهم بيلفوا حوالين 
الكعبة : لبيك اللهم لبيك» لبيك ياللي قتلت ' الوليد ابن يزيد" لبيك . 

ومرة تانية جاب الوليد' حاجة زي تاج من الدهب وفيه جوهرة 
على شكل راجل» فسجد للجوهرة وباسهاء وقال لواحد كان واقف معاه: 


اسجد لها يا حمار. 

هي يه دي أساسا؟ 

دا تمثال * ماني ' » راجل كان شأنه عظيم زمان» بس اتنسى مع 
الوقت. 

مينفعش أسجد لغير لله . 

طب قوم غور من وشي . 


وني مرة كان قاعد "الوليد' يشرب في البلكونةء وقدامه زي حلة 
كبيرة إزاز» وكاسات» فسأل اللي كانوا حواليه: فين القمر النهاردا؟ ' » 
فراح واحد رد عليه وقاله: “في الإزازة' ؛ قاله "الوليد' : "برافو عليك. 
أنا كمان كنت بقول كداء طب والله العظيم لأقعد أشرب سبع أسابيع 


بحالهم ورا بعض" . 
"البحرا" وقال: 


وواحد من بني هاشم ادع ى النيوة . .. وهو ولا نزل عليه وحي ولا كتاب 


فاتقتل "الوليد " بسبب الكلام دا وراسه اتقطعت ووقعت في الحلة 
الإزاز اللي كان عايز يشرب منها سبع أسابيع ورا بعض . 


ولا "أبو عيسى ' ابن " هارون الرشيد " لما قال : 

.حل عليا شه رالصوم» يخرب بيت أم دا شهر . 2 ولغاية لا أموت مش 
هصوم منه ثانية 
ولو كان الأمر بإيدي وكنت أقدر عليه . . . لكنت حيته من على وش الدنيا 


فجاله صرع بعدها على طول. وفضل كدا لغاية لما مات قبل ما يلحق 
رمضان. 


أما ' الجنابي " أو ' أبو طاهر القرمطي ' فدخل مكة. وقتل كل الحجاج 
اللي فيها لغاية لما وصلوا لحوالي ٠‏ ألف واحدء واستولى على ستة 
وعشرين ألف جل . حرق كل الأسلحة بتاعة أهل مكةء وخد كمية مهولة 
من الستات والأولاد لدرجة مبقاش عارف يحطهم فين» وخلع الحجر 
الأسود من مكانه وخا ه عشان كان فاكر إنه له سحر المغناطيس على الناس » 
وسرق حتة من سقف الكعبة اللي كان بيتجمع فيها مية المطر. وحد قالي إنه 
سمع راجل بيصرخ في ولد وبيقوله: "يا رخةء اخلعها بسرعة" . والولد 
اسمه كداء "رخمة". مش "رحمة" زي ماناس كتير بعد كدا حرفوا اسمه. 

والناس برضه حرفت كلام ' علي ابن أبو طالب "لما قال إن مدينة 
البصرة هيدمرها رياح حامدة» بس "علي " غلط. لون اللي دمر المدينة هم 
الزنوج. واللي حصل هو إن زعيم الزنوج وقتها "علوي البصري" قتل 
أربعة وعشرين ألف واحدء وكانوا بيعدوا الميتين بعيدان القصب» كل ميت 
يساوي عود قصب» وحرق الجامع بتاع البصرة؛ وقال في خطبته وهو 
بيخطب في الزنوج : 'انتو ربنا ابتلاكم بمظهر قبيح؛ خلوا جوهركم كمان 
قبيح زي مظه ركم » وخلوا كل الأخضر يبقى يابس» وحولوا كل البيوت 

لقبور" . وواحد قالي لما كنت في دمشق إن علوي البصري ' دخل المدينة 
مدعي إنه من نسب رسول الله عليه الصلاة والسلام . 


المهمء نرجع “للجنابي ' اللي دخل مكة ورفع سيفه على الحجاج› 
وبعد ما واحد من جنوده قتل مجموعة منهم سأل: يا كلاب» مش محمد 
المكي قال لكم : "ومن دخله كان آمنا" ء فين الآمن دا؟. فرد عليه واحد 
اسمه ' أبو عبد الله الكوفي * : 

- لو تديني الأمان من سيفك أجاوب عليك . 

- إديتك الأمان. 


- فيه حمس إجابات لتفسير الآية دي» الأولى معناها إنه هيكون آمن 
من عذاب ربنا يوم القيامة . التانية معناها إنه مش هيبقى مضطر يعمل بعض 
الفروض اللي ربنا فرضها عليه » زي إن يوجه نفسه ناحية القبلة . التالتة إن 
ربنا بيؤمرنا بكدا مش بيدينا خبرء يعني الواحد لازم يدخل الكعبة ويصلي 
عندها عشان يكون في أمان. الرابعة إنه هو بيبقى ني أمان من العقاب على 
أي جريمة عملها طول ما هو في مكة. والخامسة هي الآية اللي بتقول: "أنَا 
جعلنا حرما آمنا ويتخطف الناس من حولهم ' . 

- تصدق عندك حق, تفتكر ربنا هيسامحني؟ 

- أيوة» إن شاء الله . ١‏ 

. فسابه وراح حال سبيله . 


أما ٠"‏ الحسين ابن منصور الحلاج ' من مدينة ' نيسابور " أو "مرو" كان 
عامل نفسه فاهم في كل حاجة وعارف كل حاجة . كان شجاع وعايز يقضي 

على كل الدول. وصحابه كانوا فاكرينه إنه ربنا متجسد في هيئة إنسان. 
وهو كان عجبه الموضوع داء وكان بيعمل نفسه شيعي مع الملوك وصوفي مع 
العامة ء وكان بيحاول فعلا التأكيد على فكرة تجسيد ربنا فيه . 

فضل كدا لغاية لما الوزير علي ابن عيسى ابن الجراح ' جه وقرر إنه 
بعمل معاه مناظرة» فلقاه صفر في العلوم؛ فتصحه إنه يتعلم ويدرس الأول 
بدل ما يقعد يكتب كلام أهيل زي : يا حمال المكان أبو النور الملعلع: اللي 
ببلمع بعد ما يلعلع " . 

حكالي مرة النحوي ' أبو علي الفارسي ' إنه شاف "الحلاج ' في حلقة 
ذكر كان عاملها الزاهد "أبو بكر الشبلي " اللي قاله إنه مش كويس كدا إنه 
بنشر بين الناس حكاية إن ربنا متجسد في هيئته وإنه لازم يخاف من رينا. 
فقاله ' الحلاج " : 


آه يا س رالأسرار يا اللى ما يقدرش على وصفك بشر 
يا ظاهر وباطن وموجود يكل شيء و كل البشر 
آنا منك وانت مني» يبقى إزاي لنفس يأعتذر؟ 


'الحلاج " اللي عامل نفسه صوفي كان بيعتقد إن اللي عارف ربنا 
بيبقى زي شعاع الشمس» منها جه وليها هيرجعء ومنها بياخد نوره. 
عشان كدا الشاعر ' الظاهر ' قال في المتصوفين: 


مفي شسأسوأ من ا متصوفين . . . ولو شفت واحد منه م اسألهولي 


هو ربنا قالكوا لا عشقتوه . . . كلوا زي البهايم وارقصولي؟ 

ف مرة» حرك "الحلاج ' إيده فانتشرت ريحة مسك على كل اللي 
قاعدين حواليه. حرك إيده مرة تانية فانتشر على الناس دراهم ۰ فواحد 
بيفهم من اللي قاعدين حواليه قاله: 

2 حرك إيدك مرة تانية كداء ولو جدع خرج منها دراهم ختلفة 
مشفنهاش قبل كداء ولا أقولك. خرج دراهم مكتوب عليها اسمك واسم 
أبوك وأنا أؤمن بيك . 

5 ودي أجيبهالك إزاي؟ دا مستحيل . 

- والله اللي يقدر يجيب حاجات من الهوا زي المسك والدراهم. 
يقدر يجيب حاجات متعملتش قبل كدا. 

وصل ب" الحلاج ` مرة إنه كتب: "آنا اللي غرقت قوم توح ۰ وأنا 
اللي أهلكت قوم عاد وثمود" . فانتشرت حكاياته في كل حته ووصلت عند 
السلطان تقريبا في أواخر سنة ١4۲ميلادي»‏ ولا اتأكد السلطان من صحة 
الحكايات ديء أمر بضربه بالكرباج ألف ضربة» وقطع إيديه» وحرقه. 
وساعتها قال ' الحلاج " للوزير ' حامد ابن عباس : 

0 أنا هخلص عليك وههلكك . 

- دلوقتي بس اتأكدت من صحة اللي اتهموك بيه . 

والملحد التاني اللي اسمه 'أبو جعفر الشلمغاني ' اللي جه هو وأهله 
من قرية اسمها "شلمغان* ف العراق› ويشبهة 'الحلاج " الخالق الناطق . 
وبرضه فيه ناس كانوا فاكرينه إلهء لأنهم كانوا فاكرين إن ربنا اتجسد في آدم 

وبعاءين اشيث " ابن آدم» وبعدين في كل الأنبياء والأوصياء والأئمة. لغاية 

١ا‏ العسد في الإمام رقم ١١‏ من الأئمة الإتناشر الشيعة 'الحسن ابن علي 

المسكري * وبعدين اتجسد في *الشلمغاني ' . “الشلمغاني " خدع ناس 
ذرء منهم “ابن أبو عون" صاحب كتاب " التشبيه " » والاتنين اتقطعت 
لنهم في نفس الوقت. كانوا مريدين ' الشلمغاني ' سايبينه يحكم ويتصرف 

, ني ما هو عايز في أملاكهم وستاتهم . كان كيميائي وليه كتب كتير معروفة . 
بر ضه كان الفيلسوف ' أحمد ابن يحبى الراوندي "› وهو من أهل 

عاءينة "مرو الروذ" في خراسان» راجل متواضع وعلى خلق› ولكن فجأة 

اقلبوا لأسباب لا يعلمها إلا اله ء وكان علمه أكتر من عقلهء وكان عامل 

ري ما الشاعر قال : 

ومين يستحمل طيش الشباب . . . ومين يستحم ل الطيب لا أخلاقه تبوظ 
و"الراوندي" آلف كتب كتيرة» منها : 

٠‏ كتاب التاج: اللى بيحاول يثبت فيه إن الحياة أبديةء ولكن ' أبو الحسن 
الخياط " نقض فكرته . 

©« الزمرد: واللي حاول فيه إن يثبت بطلان رسالة النبي. وبرضه نقضه 
"الخياط " . 

٠‏ نعت الحكمة: واللى شاف فيه إنه مش من الحكمة إن ربنا يخلق 
مخلوقات عشان بعد كذا يطالبهم بعبادته ويكلفهم بأوامر ونواهي» 
وللمرة التالتة نقضه "الخياط " . 

٠‏ الدامغ : واللي اعترض فيه على تركيب وأسلوب القرءان. 


۳۹ 


t.me/qurssan 


© القضيب: واللي قال فيه إن علم ربنا مش من الأزل» وإن ربنا مكنش 
عنده علم وخلق لنفسه علم» ونقضه 'الخياط " . 
٠‏ المرجان: واللى ذكر فيه التناقضات بين أهل الإسلام . 


أما الشاعر ' علي ابن العباس ابن جريج الرومي " . فقال عنه ' أبو عثمان 
الناجم ' : ' شفته مرة وهو في مرضه اللي مات بسببه» كان فيه جنب راسه كباية 
مية متلجة وخنجر طويل لو دخل من صدره يطلع من ضهره؛ فسألته : 


- إبه دا؟ 


المبة عشان أبل بيها ريقي وأهدي عطشي» أصل فيه أسطورة بتقول إن 
محدش بيموت وهو عطشان. أما الخنجر فعشان لو زاد عليا الألم أقتل نفسي 
بيه . أنا هحكيلك حكايتي عشان تعرف إن نهايتي قربت مفيش مفر. يا سيدي 
القصة وما فيها إني في يوم كنت في بغداد وكنت عايز أروح من حي 'الكرخ' 
للبصرة» فسألت صاحبي "أبو الفضل ' اللي اسمه جاي من الأفضال» فقالي 
أبو الفضل: 'بصء لا توصل للكوبري احود بين (اللي جاية من كلمة 
'اليمن'). وروح لشارع النعيمة (اللي جاية من كلمة 'النعيم')» واسكن في 
بيت ابن المعافي (اللي اسمه جاي من 'العافية*)”. ولكن مسمعتش كلامه 
لسوء حظي» فسألت صاحبي التاني اللي اسمه جعفر (واسمه جاي من جوع + 
فرار)ء فقالي: " لما توصل عند الكوبري خد شمالك (اللي جاية من الشؤم) 
واسكن في بيت ابن قلابه (يعني كل حاجة مقلوبة وملغبطة)» وبالفعل» الدنيا 
اتقلبت بياء واكتر حاجة مضايقاني هي صوت العصافير: سو سوسوسوء وأنا 
فعلا حالتي كلها بقت سو (- سيئة) . 

وبعدين راح قالي الأبيات دي : 
ا حق واتمتع برؤية صاحبك . . . عشان مش هتشوفه تان يأبدا 
وباعيني ما عرفش يتحكم في بوله. فنبهته إنه ابتدى يتبول على نفسه فقالي : 
بكرة يروح البول وبي مكانه العياط والنواح 
ولقا ربنا هو اللي خوفني» ومش خليني مرتاح 

وفعلا مات “ابن الرومي " تاني يوم على طول. وأتمنى إن ربنا يرحمه 
وبساحه على تفكيره فى الانتحار» عشان الرسول قال: اللى يغز نفسه 
غي يوم القيائة بتقين اده ويفضل بر بها عدن ف الثار ذلاب 
واللي يرمي نفسه من مكان عالي» يجي يوم القيامة ويفضل يقع من مكان 
عالي على وشه في النار للأبدء واللي يشرب سمء يجي يوم القيامة ويفضل 
بشرب سم في الثار للأبد* . 

مرة "الحسن ابن رجاء الكاتب' حكالي حكاية وقالي: 'الشاعر 'أبو 
هام ' سافر مرة ' خراسان' عشان يزورني» وكنت سمعت عنه إنه ما بيصليش » 
لبعتله واحد يراقبه» فما شافهوش ركعها ولا مرة واحدة. فعاتبته» فقالى: 'يا 
سيدي بتكلمني في إبه؟ عيب عليك تكلمني في الحاجات دي وأنا قاطع المسافة 
دي كلها من بغداد لهناء واتحملت تعبها ومانطقتش. كل دا عشان أشوفك 
وبس. وبعدين أنا لو كنت أعرف إن الصلاة هتنفعني بحاجة لو صليت أو 
هتضرني بحاجة لو سبتهاء مكنتش سبتها. ' 

كمل "الكاتب*: "كنت عايز أقتل "أبو تمام" لما سمعت منه الكلام 
داء بس خفت لسن الناس يفهموني غلط ' . 


٤١ 

وحسب حكايات كتيرة من أكتر من مؤرخ» قالوا إنهم قبضوا على الأمير 
"المازيار' وقدموه للخليفة العباسي 'المعتصم ٠‏ وكان المعتصم قبلها بيوم 
اتعصب على الكاتب والسكرتبر بتاعه * الأفشين" لإن القاضي “ابن أبو دواد 
قال للمعتصم: “يعني السكرتير بتاعك يبقى مش مختون وكمان ينام مع ست 
عربية؟ وفوق كل دا يروح يكتب " للما زيار' عشان يساعده على قلب نظام 
الحكم ويشجعه على العصيان' 


فراح المعتصم جاب سكرتيره وهدده» فاعترف السكرتير إنه كتب 
جواب "لامازيار" وقاله فيه: "مفيش في أيامنا دي» ولا على الأرض 
كلهاء حد يقدر على تنفيذ قلب نظام الحكم غير أنا وانت و" بابك 
الخرمي " » بس "بابك * خلاص راح» وأنا مكنتش عايز أقتله لولا إنه عمل 
اللي عمله واستسلم ومانفذش اللي طلبته منهء فما فضلش دلوقتي غير أنا 
وانت» أنا بعتلك جنود من طرفنا عشان ينضموا ليك فلو هزمت الخليفة 
المعتصمء هتكفل آنا بنفسي بتصفية حساباتك مع العرب وهستولى على 
بغداد عاصمة خلافتهم » وساعتها ينتصر ديننا إحنا. ' 

'المازيار ' رد عليه بجواب احتفظ بيه الكاتب 'الأفشين' عنده في علبة 
حهرا. 

المهم؛ بعت المعتصم ناس عشان يقبضوا على "المازيار" ويجيبوه» 
وواجه "المازيار" ب "الأفشين ٠"‏ فاعترف “المازيار * بكل حاجة. وفيه ناس 
قالوا للمعتصم: 'احنا لو منك نستفيد من الفلوس التلتلة اللي عند 
ال" مازيار" » فغضب المعتصم وقال: 

الأسود» زي الفرسان اللي بيهمهم وقت ا حرب . . . إنهم يفوزوا 
عل ىالعدوء مش السلب والنهب 

اتحكالي برضه إنه كان فيه شخصين لابسين هدوم حرا ومعاهم خناجر 
طويلة دبحوا ٠٠٠١‏ واحد. كان اسمهم ابتدى يتردد منين ما نروح» والناس 
كانت بتقول إنهم لا قتلوا ال٠٠:"‏ واحدء خدوا من كل واحد علامة: 
اللي خدوا منه الخاتم بتاعهء واللي خدوا منه هدومه» أو منديله؛ أو حزام 
بنطلونه وكأنهم فيضان بيدمر المدن . 

كنت بتناقش من فترة مع واحد عن "علي ابن أبو طالب" وعن 
' الحاكم بأمر الله" . أصل ظهر واحد في البصرة كان بيدعي إنه الإمام 
جعفر الصادق ٠"‏ الإمام السادس من أئمة الشيعة الإتناشرء وإنه متصل 
روحانيا بسيدنا "علي " لدرجة إن روحه متجسله فيه . 


۳ 


t.me/qurssan 


(r) 
شكوى عامت من حال الدنيا‎ 


أنا لو كنت دورت أكتر في موضوع الإلحاد دا كنت هقعد أتكلم فيه من 
ها للسنة الحاية» بس : 
هبجي يوم واللي ‏ القلب يطلع ويبان . . . واللي مكتوم شي الصدر يطلع 

عاللسان 

دا أنا لو قلت كل اللي أعرفهء كان زماني في السجن» ولكن على 
رأي الشاعر : 

زهقت من تقل راسي وتعباني . . . ملاقيش شاب يشيلها مكاني؟ 

وعموماء أنا يستريح أوي لما بقول: 
مقدر شسأشفي غير جروحي ومقدر شسأشفيك . . . أنا اللي فيا مكفيني » 

وانت اللي فيك مكفيك 

بس هي الدنيا كداء آنا لو اشتكيت منها ومن ظروفي» يبقى بضيع 

وقتي على الفاضيء لأنها ولا بتبسط حد ولا بتسيب حد على حاله» ترفع 

الواطي وتوطي العالي. ومابتعملكش معروف غير لما تاخد حاجة قصاده» 
ولو سلفتك حاجة تبقى بتعملها وهي مضطرة؛ ولو مرة ابتسمتلك» تكشر 
في وشك تاني في لحظتها وتسيبك وتمشي وهي عينيها بتطق شرار. متعرفش 
يعني إيه الوفاء بالوعد وعمرها ما عرفت يعني إيه دموع الخجل . من برة 
تفتكرها حاجة حلوة» لكن من جوة أجارك اله حزن وبؤس» ودابما تخيب 
ظنك فيهاء ومتعملكش أي معروف. دنيا ما تسمعش شكوتك وتفرح في 
بلوتك . 

شفت بقى؟ يعني أنا قعدت ألوم على 'المتنبي * عشان شتم الزمان وفي 
الآخر آنا كمان وقعت في نفس الغلط . بس أنا أصلي عامل زي الغريق اللي 
عايز يتعلق بقشة» أو السجين اللي ما بيفكرش غير في الهروب. عشان كدا 
بحب شعر "ابن الرومي ' اللي بيقول: 
يعن يانت هتروح من الشيخوخة فين . . . فاتص رف كويس دلوقت يأحسن 

من بعدين 
وسيبك من شكوى الدنيا واللي فيها . . . مش هتسمعك حتى لو ليها ودنين 
فمتخفش م نكر السن واللي بيحصل فيه . . . يعني هي هتبقى موتة واحدة 
ولا اتنين؟ 

وأنا في شبابي مكنتش بحب حد قد اللي يقولي: “ربنا يطول 
عمرك , دلوقتي وأنا فوق السبعين ابتديت أخاف واترعب. حق ربناء أنا 
المفروض ولا أخاف ولا أحزنء لأن كل اللي اتمنيته في حياتي أو حتى اللي 
اتمناه ليا أهلي حققته . هحزن على إيه؟ عشان الستات بيبعدوا عني يعني؟ 


1 

٠‏ وحده اللي يعلم إنه أنا اللي ببعد عنهمء وإن مفيش حد عارفهم 
, مابرهم قدي . ومش أنا اللي أتحسر عليهم وأقول: 
١اه‏ ن السود خلت شعرنا منها يشيب . . . والشيب خلى جال الستات عنا 


کسه 


ولا التاني اللي بيقول : 
خفت لا لقيت الشيب ابتدا جت لكل شعري 
٠٠١‏ ببعجبنيش شعر ' أبو عبادة البحتري ' اللي بيقول : 
...ات البيض بيخلوا نهارنا أبيض . . . وشعرهم الاسود ا جميل هيفض ل اسود 
هل البلد دي رجالة من ضهر رجالة . . . ول وا حرب قامت يبقوا زي الأسود 
ونا رجهم وحكايته مكلها مشرفة . . . وحكايات سيوفهم ملهاش حدود 
دي بلد حتى عيالها أول ما يسننوا . . . يبقوا رجالة وفرسان زي ا جدود 

وإن كانت الأبيات دي تنطبق على صفات أهالي بلدة 'معرة 
العمان" اللى انت يا شيخنا جاي منها وجاي منها اسمك» "أبو العلاء 
المعري " > ربنا يحفظك يا رب ويطولنا في عمرك» أهل بلدك ما بينكروش 
ايلك عليهم . يعني 'أبو العباس الممتع ' مسابش موقف إلا وذكر فضلك 
عليه . 


{¥۷ 

)€( 
حكايات عن النبى 


قريش سألت مرة النبي: يعني انت شايف إن شوية العبيد اللي 
بنبعوك دول زي “بلال* و'عمار" و"صهيب" أحسن من جدودك 
أشراف قريش زي “ قصي ابن كلاب" و"عبد مناف" و "هاشم" و "عبد 
شمس '؟ فرد عليهم النبي: 'أيوة أحسنء وهيجي يوم لو كانوا عددهم 
فليل هيكترواء ولو كان مستواهم الاجتماعي مش قد كدا هيبقوا من أشرف 
خلق الله لغاية لما يبقوا نجوم الناس تهتدي بيها وتاخدهم قدوة» ويقولوا: 
زي ما قال فلان» وزي ما عمل علان» فمتجوش تفتخرولي بجدودكم اللي 
ما توا في الجاهلية واللي ما يسووش حتى الزبالة اللي بتدحرجها الخنفسة 
مناخيرها. لو سمعتوا كلامي هخليكم أشراف» وأقسم بالله لأخلي كل 
كنوز كسرى وقيصر بين ايديكم. ' فقاله عمه 'أبو طالب" : "يا محمد 
خد بالك من اللي بتقوله حفاظًا على نفسك وعليا" . النبي افتكر إن عمه 
ناا ىة اداه : فقاله : "وال يااغمى لو حطوا الشمس ف إيدي 
اليمين والقمر في إيدي الشمال في مقابل إني أسيب الدعوة في سبيل الله› 
والله ما أسيبها غير لما ربنا يوفقني وأكمل دعوتي أو أموت وأنا بتشرها" . 


5:8 

وقام وهو بيعيط. فناداه © أبو طالب ' وقاله : ' تعالى يا ابن أخويا" فرجع 
محمد فقاله ' أبو طالب : أروح وقول اللى انت عايزه» وأنا عمري ما 
هبيعك ولا هخذلك أبدا " . 


في مرة من المرات كان النبي بيحكي عن يوم كان تعبان ومنهك فيه 
أوي» فقال: "قعدنا مرة أنا و" أبو بكر ' في الجبل ٠١‏ أيام بحالهم من غير ما 
ناكل أي حاجة غير الآراك» ودي فاكهة صغيرة ومدورة لونها أحمر على 
بنفسجي وشبه النبق جدًا وبياكلها الحيوانات والناس" . 


وكان لا النبي يبتدي يحكى عن المصاعب اللي اتعرضلهاء كان "عتبة 
ابن غزوان “ شف *احنا قدا قترةاما بتاكل أحاجة غير وزق 
شجر البشام (نوع من الشجر ريحته حلوة فالناس بتستخدمه عشان تتسوك 
بيه » بس ملوش فاكهة) لغاية لما كان بقنا يقرح ٠‏ واليوم اليتيم اللي لقيت فيه 
بلحةء قسمتها بيني وبين "سعد ابن أبو وقاص". بس سبحان مغير 
الأحوال؛ أنا وسعد دلوقتي كل واحد فينا أمير على إمارة بحالها. في الأيام 
إياهاء كان يقولوا إن لو حد لقى تمرة وقسمها مع التاني» اللي حظه حلو 
فيهم هو اللي يطلع نوى البلحة من نصيبهء عشان هيلاقي حاجة يمضغ فيها 
اليوم بطوله عشان ينسى الجوع . " وبرضه حكى الرسول مرة إنه كان بيرعى 
غنم أهل مكة مقابل شوية بلح . 

أول ما ابتدا النبي في الدعوة وقف عند "الصفا" ونادى: اصحوا يا 


الناس اتجمعت عليه وقالتله : 

»الك يا محمد؟ فيه إيه؟ 

أنا مشهور بينكم بإيه؟ 

عمد الأمين . 

طب هتصدقوني لو جيت قلتلكوا إن فيه شوية فرسان هيهجموا على 
الوادي ؛ وإن فيه عساكر جايين يقطعوا عليكم الطريق للمدينة؟ 

اه هنصدقك عشان الصراحة عمرنا ما شفناك بتكدب . 


طيب أنا بقولكم إن اللي انتو فيه دا مش من ربنا ومش لربنا 
ومايرضيش ربنا. قولوا لا إله إلا الله» واشهدوا إني رسوله. 
واسمعوا كلامي واتبعوني هتلاقوا كل العرب تحت أمركم. وهتبقى 
إيران ملككم . ربنا قالي: استفزهم زي ما استفزوك»› وابعتلهم جيش 
وأنا هبعت من عندي خمسة" » ووعدني إنه هينصرني بناس منكم» 
وقالي كمان: "اقتل اللي عصوك بمساعدة اللي طاعوك ' وأكدلي إن 
سلطاني هيبقى أكبر من سلطان ' كسرى ' و ' قيصر' . 
وفعلاء بعت الرسول ٠١‏ ألف واحد في غزوة تبوك» ودا كله بأمر ربنا 
اللي بيخلق كل حاجة من ولا حاجة؛ وممكن برضه يخلي كل حاجة ولا حاجة» 
بهلي السايل ناشف والناشف سايل» زي ما بيجمد البحر ويفجر الصخر بالمية . 


النبي بمساعدة ربنا عامل زي اللي يقول: أنا بالإزازة الرفيعة دي 
هحك الجبل الكبير دا فيتكسر فتافيت» أو النملة الصغنونة الحلوة دي هتهزم 
الجيش الكبير دا كله بكل أسلحته . 

وهو النبي كان كدا فعلاًء يعني لما 'عروة ابن مسعود الثقفي " رجع 
من "الحديبية " قال لأهل قريش: “أنا عديت على النجاشي ' و * كسرى 
و“قيصر" وشفت جنودهم ٠‏ ملقيتش حل فيهم بيطيع القائد بتاعه ولا 
بيحترمه ولا بيهابه زي ما صحاب محمد بيعملوا. بيبقوا واقفين حواليه وكأن 
فيه عصافير واقفة على راسهم خايفين لتطير» يعني بمجرد بس ما يقول أمر 
تلاقيهم كلهم طالعين بجروا عشان ينفذوه. ولما يتوضاء ياخدوا مية وضوءه 
ويتوضوا هم بيها بعد کداء ولو اتنخم (يعني تف برابيره) » حدوا تغافته 
ويدلكوا بيها وشهم ودقنهم وجلدهم. " 

وفضلوا يطيعوه بعد موته أكتر كمان من لما كان عايش» لدرجة إن هم 
قالوا: "يا جماعة محدش يشتم صحاب محمدء عشان هما أسلموا من 
خوفهم من ربناء لكن باقي الناس أسلمت من خوفها من سيوفهم. " 

فشوف انت بقى إزاي ابتدا "محمد دعوته وهو ضعيف ولوحده 
وشوف وصل لإيه. لكن الحقيقة إن هو كان واثق من اللي بيعمله وبصيرته 
بالمستقبل كانت عالية» لغاية لما كل الناس» العدو قبل الصديق» اتأكدوا من 
صحة كلامه. انت عارف» محمد دا كان عامل زي ما حد يجي يقول: "ذرة 
التراب دي بكرة هتكبر وهتبقى جبل يغطي الأرض كلها. ' 

في يوم جه النبي وحب يدخل الكعبة» فمنعه واحد اسمه * عثمان ابن 
طلحة العبدري " » فالنبى قاله : 


- مامنعنيش يا 'عثمان' » أنا كنت عارف إن اليوم دا هيجي » وإن مقتاح 
الكعبة هيكون في إيدي في يوم من الأيام » أدخلها وقت ما أعوز. 

البوم اللي هتدخلها فيها هيكون آخر يوم لعز قريش وكرامتها وهيقل 


هددها. 


بالعكس يا "عئمان' .2 اليوم اللي هدخلها فيه هيزيد عز قريش وهيزيد 
عددها. ١‏ 

(o) 
ابن القارح بيعاتب نفسه على تقصيره واتشغاله‎ 
بالدنيا‎ 


أما بالنسبة لي أنا “ابن القارح " ١‏ فأنا بدعي ربنا ليل نهار إنه يقويني 
على نفسي ويغلبني على شهواتي» وبدعيه إنه يخليني أتعلم من الدروس 
اللي الحياة بتديهالي. لكن للأسف أنا فكري مشغول بالمشاكل اللي كاتمة 
على صدريء ورغبتي في الدنيا اللي مش لاقي حد يساعدني في البعد عنها . 
فين العقل والعلم عشان نفهم حقيقة الدنيا؟ يعني احنا مطنشين على كل 
القرف اللي بيحصل في الدنيا وطالعين نجري على سعادة هشة وسطحية 
بتدل على إن الأسوأ لسه جاي» زي "كتير" لما قال: 


كأني يوم ما بعدت الدنيا عن يكنت بنادي. . . على صخرة اتطرشتء لا 
بتسمع ولا يترد عليا 


وأناء على رأي 'كثير". مستغرب الحياة اللي ما بتعديش الحظة فيها 
من غير ما تبکیني» ومافكرتش فيها مرة إلا واتغميت وركبني النكد» ولا 
بتوني بوعد ولا بتسهل الطريق للى. عايز يروحلهاء ومحدش حاول يثق فيها 

مرة إلا وخذلته. اللي فاكرين إنهم ملكوا الدنياء خدوش في الحقيقة غير 
الظاهر ؛ لكن الغنى اللي بجد هو زهد الفقرا في الدنيا. ما أنا ياما شفت إيام 
زي الفل؛ الشمس الحميلة› والجو الرائع» والضحك اللي ما بيبطلش. 
لكن إزاي؟ لازم الدنيا تبخل عليا بكل دا وتاخده مني ويتقلب الوش 
البشوش لوش حزين كئيب ونفترق بعد ما كنا روح واحدة. ويا عيني على 
اليوم اللي هموت فيه وأنزل القبرء وأكتشف ساعتها إن ضيعت عمري في 
تفاهات بدل ما كنت أعمل اللي المفروض أعمله فعلا. وكل ما أفتكر بيت 
"ابن الرومي ' اللي بيقول: 
يعن ي انت هتروح من الشيخوخة فين . . . فاتصرف كويس دلوقت يأحسز, 
من بعدين 
أقلق وأعيط » بس من غير فايدة» فأبكي على حالي وأقول: 
لساني بيقول كلام ما ينفذهوش . ب وقلبي عايز حاجات ما بعملهاش 
وعارف طريقي وما بروحهوش . . . وأعرف حاجات» وحاجات تانية 
معرفهاش 
في مرة عرضوا عليا كاس» فرفضت وقلتلهم سيبوني في حالي أشرب 
الخمرة المطبوخة اللي علمهالي الشيخ "الأوزاعي ' ٠‏ وقلتلهم: فكرتوني لما 
' إبراهيم ابن المهدي " عرض على ' محمد ابن حازم ' خرةء فرفض وقاله: 
يعني عايزني بعد الشيبة تطلع مني العيبة؟ والشيبة وا جهل ما يجنمعوض 


يعني يبقى سني وشعري الأبيض وكمان ا جهل » مع بع ضصكلهم ما 


يشعوش 

وأنا صغي رأ ه كنت مقضيها حريم وما بعتقش 
لحن عايزني دلوقت يأنا أشرب والناس حواليا حت ىا حج ما بيفوتوهوش؟ 


وساعات بقعد أكلم نفسي وأقولها: ربنا بيديك فرص كتير والمفروض 
بندون عندك دم وتقدر دا. نفسي أبقى زي الأطفالء كل اللي محتاجه يجي لحد 
عندي من غير حتى ما أطلبه» وأي شر يبعدوه عني من غير ما أعمل أي 
حاجة. ما سمعتش النبي صلى الله عليه وسلم وهو بيقول: "يا رب ارزقني 
واحميني زي الطفل الصغير اللي لا عارف هو عايز إيه ولا الناس عايزه منه 
ا واا ی لبه و آمل تعن جا طويلة :طن خیرت 
فنك لرحلتك الأخيزة» لو تقك دلحقلك مكان فى الضفو ف الأول قى 
لازم تشتغل من دلوقتي . بس ما هو بعد كدا بترجع تشتكي لو ربنا منعك من 
شهواتك عشان خايف عليك. النبى تال مرة: "اللى ربنا نحبه بحميه من 
الدنيا' » وانت بتشتكي لو حماك. ومش عايزه يخلي باله منك» وانت ملکش 
غيره» المفروض تروحله. مش تهرب منه. يارب يا اللي انت ما بتحتجش 
لحد والكل ليك تاج » ومحدش له غنى عنك. ارحمني . لما جبريل سأل سيدنا 
إبراهيم: "مش متاح حاجة؟ ' قاله: "مش منك انت من ربنا" . وبقول 
لنفسي: انت اللي تاج تطيعه وتسمع كلامه» سيب نفسك ليه عشان 
ترتاح » هو مقلب القلوب وكل شيء في إيده : 
ليه تقسى على اللي مهما عملت بيحبوك » 
والل يلو نسيتهم» هما يفتكروك » 
واللي مهما بعدت عنهم عمرهم ما سابوك؟ 


يعني تبعد عن اللي لو نسيته ونسيت ذكره» ومانفذتش أوامره» 
ومعملتش اللي يرضيه» دايا هيفضل بابه مفترحلك لإنه قال : ' وإذا سألك 

عبادي عني فإني قريب" ؟ يعني ربنا أول ما ينولك اللي نفسك فيه تسيبه 
وش “وإذا أتعمنا على الانسان أعرض ونأى يجانيه * . ولما ربنا 
يسألك : “انت ياللى الغلط راكبك من ساسك لراسك» إيه اللى مفرعنك 
وخليك تفتكر إني هصبر عليك؟* ٠‏ فترد وتقول ' حلمك وصبرك عليا با 
رع امير عونا 'لولا صبري عليك» لكنت بعتلك أصغر حشرة 
تعذبك لغاية لما ترجعلي نادم" . 
كدي دنا ا حقيي وخدي بإيد ي قبل ما م نكتر عش ضرق في البحر 

أنا عبدك» فخليكي زي الناس اللي لا ترضى عن عبدها تحرره م نالأسر 

كان فيه واحد في بغداد راسه كبيرة وودانه عاملة زي ودان الفيل اسمه 
"فاذوه" . الراجل دا ما سبش معصية إلا وعملهاء فالناس تقوله: "يا فاذوه 
توب لربنا"ء فيقولهم: " وانتو تدخلوا ليه بيني وبين ربناء هو ربنا اللي 
بيبقبل التوبة ولا انتو؟ ' . المهم» الراجل دا كان ما شي في يوم في شارع أوله 
واسع » وآخره ضيق أوي. في اللحظة اللي كان ما شي فيها في آخر الشارع › 
كان فيه واحدة ست بتناول جارتها إيد هون» ففلت منها ووقع على دماغ 
فاذوه هرسه. وبقت دماغه عاملة زي الهريسة» ومات قبل ما يلحق يتوب 
لربناء وبقى الناس تقول ربنا يكفينا شر موتة "فاذوه' . 

وقال سيدنا جبريل مرة في حديث: “خفت إن 'فرعون“ يقول 
الشهادة ويتوب. فخدت حتة من طين البحر وحدفتها في وشه عشان يتلهي 
ومايقولش الشهادة' . بس أنا بصراحة مستغرب من تصرف جبريل دا 
عشان اتصرف من دماغه ومنع * فرعون " من التوبة لو كان عايز يتوب . 

)3 
3 تصليح صورته قدام "المحري" 


وصلني إن أستاذي ومولاي الشيخ المعري» لما حكوله عني قال: 
'سمعت عنه قبل كداء مش دا اللى هجا ابن صاحبه الوزير والشاعر 
والسياسي ' أبو القاسم المغربي'؟ " وأنا خايف لتفهمني غلط وتاخد عني 
فكرة إني راجل شرير وبشتم في الناس الطيبةء عشان كدا أنا هحكيلك 
ا موضوع من طقطق لسلامو عليكو. 

أنا كنت في حلب بدرس عند أستاذ النحو السيد 'أبو عبد الله ابن 
خالويه". الله يرحه» وكنت بروح أقعد ساعات مع الوزير "أبو الحسن 
المغربي ' أبو "أبو القاسم ' . لما مات "ابن خالويه' سافرت بغداد وقعدت 
في بيت أستاذ النحو ' أبو علي الفارسي ' وني نفس الوقت درست عند علما 
ء كتير زي "السيرافي". و"الرماني ٠"‏ و"المرزباني"» و"الكتاني' » 
و'ابن مجاهد " . وكتبت هناك حديث الرسول صلى الله عليه وسلمء لغاية 
لما تعبت من كتر التعليم. فرحت على مصرء وهناك قابلت صاحبي ' أبو 
الحسن المغفربي” تاني وفضلت ملازمه زي ضلهء وهو بصراحة كان 

بيعاملني زي الإخوات وأحسن. في يوم قالي سر قالي: ' أنا خايف على 
'أبو القاسم ” ابني» خايف عليه لطمعه يوديه في سكة آخرها وحشء فلو 
تقدر تراقبه وتقولي حتى عدد أنفاسه اللي اتنفسهاء يبقى عملتلي هيل 
عمري”". 

وني يوم قابلت ' أبو القاسم ' فقالي : 
- الواحد زهق من الحياة المملة دي . 
- حياة إيه اللى ملة؟ ما انت بتاخد من أبوك كل سنة ٦‏ آلاف دينار» دا غير 

[ك ودنن امان الد وس زی الفل. 
- بس أنا عايز كل حاجة تبقى ملكي. كل حاجة, الخدم والحشم 
والخیول» کله» لکن هما بيعاملونا زي العيال والنسوان. 

فقلت لأبوه على الحوار داء فقالي: "ياخوني ليكون الدم هو آخرة 
طريقه " . فعرف "أبو القاسم ' إني حكيت لأبوه على حوارنا فزعل وبقى 
بيني وبينه خلاف . 

في نفس الوقت اللي كنت فيه في مصرء كان القائد العام للجيش 
' الحسين ابن جوهر الصقلي “ شرفني بإني أكون في خدمته. وعرفت وقتها 
إن الحاكم بأمر الله كان كل ما يقطع راس واحد من الرؤساء التانيين؛ كان 
يبعتها ل 'الحسين الصقلي" ومعاها رساله بتقول: "دي راس عدوي 
وعدوك" . لما عرفت الحكاية قلت ل "الحسين": "بكرة هيجي عليك 
الدورء فمتآمنش للزمن" . كان وقت الحج وقتهاء فاستأذنته ورحت على 
مكة سنة ۳۹۷ هجري (ا١٠١٠‏ ميلادي)› وقعدت هناك ه سئين ورجعت 
على مصرء ولا رجعت عرفت إن الحاكم بأمر الله قتل " لحسين* . ساعتها 

ولاده جولي ني السر عشان عساكر الحاكم بأمر الله كانت مراقباهم. 
الهم : ' أحسن حاجة نعملها دلوقتي هي إننا نهرب من هناء أبوكو كان 
«ايل في بغداد وديعة ب ٠٠٠‏ ألف دينارء فاهربوا وأنا معاكو وفعلا 
هربناء بس بعد كدا وصلني خبر قتلهم في دمشق» وأنا كنت ساعتها في 
طرابلس. رحت أنطاكيةء ومنها على * ملطية ' في تركيا وقابلت هناك 
' حولة بنت سعد الدولة ' فقعدت عندها كام يوم لغاية لما جاني جواب من 
'أبو القاسم المغربي " بيقولي فيه تعالى نتقابل في حتة اسمها " ميافارقين ' , 
أشهر مدينة في “ديار بكر " في جنوب تركيا. فرحت بس ندمت بعدها رغم 
إن هو قابلني كويس في الأول؛ بس بعدين قالي : 

بقالنا كتير ما شفناش بعض . 

خير عايز إيه؟ 

ولا حاجة. عايز ألعنك . 

طب ما كنت تلعني في غيابي . 

لأ في وشك ليها طعم تاني أحلى . 

وليه أساسا عايز تلعنى؟ 

عشان ما وقفتش في صفي ورحت فتنت عليا عند أبويا . 
- ويهون عليك تلعني رغم إن أنا وانت اتولدنا في نفس البلدء وأبوك 
رباني» وأنا ربيت اخواتك؟ 
: ولا بسوى عندي أي حاجة الكلام داء البلد وهي أرض وأربع حيطان» 
تربية أبويا ليك مجرد حسنة: ومنة مننا عليك» وتربيتك لاخواتي كنت 
بتاخد عليها فلوس» مش بالمجان. 

كنت عايز أقوله: "عيشتك الكويسة دي بفضل تعب أهلك اللي 
أخلاقهم وسمعتهم زي الجنيه الدهب" بس خفت ليحن جنونه علياء وهو 
أساسا زعله وحش وجنونه غبي» وعلى رأي الشاعر: 
جنونك جنون وهتجيب منين . . . حد يعالج جنون جنونك؟ 
ولقيته فجأة بيرقص وفكرني ببيت الشعر اللي بيقول: 
دا جنونه راكبه عفاريت » وإ ن كان حتى العفاريت أعقل منه 
وهنروح بعيد ليه » ما هو مرة قالي : 
- أناعايز أجمع أوصاف الشمعة السبعة في بيت واحد ومش عارف . 
- أنا أعملهالك دلوقتي لو عايز . 
- طب ورينا شطارتك . 
فخدت القلم وكتبت وهو جانبي: 
والشمعة شبهي في حبي وكل اللي بيحصلي وكل ظروف حياتي 
بترفع وبتتحرق وبنختفي» ووحيدة» ومصفرة وبتدمع وعينيها سهرانة 
ليلاني 
فاتغاظ وقالي : 
- انت البيت دا كتبته قبل كدا . 
- انت اللي مضايقك إني عندي سرعة بديهة» وفاكر وكإني عندي علم 
بالغيب وعارف إنك في يوم هتسألني السؤال دا. طب انت مش فاكر لما 
أبوك خلاني أنا وانت و 'البتي ' و" المحسن “ نتسابق على كتابة شعر؟ وقال 

اللي هبفوز هيعلق شعره عنده في البيت وأنا اللي فزت وأبوك عجبه سرعة 
بديهتي وجودة الشعر بتاعي» وعلقه عنده في البيت وإداني الجايزة . 


'أبو القاسم ' كان راجل بيمل بسرعة أوي. وبيشيل في نفسه ويرقد 
الماس . بس مرة واحد قالي : 
على فكرة بقى. انت بقى اللي شخص حقود» مش "أبو القاسم " . 
انت ما تعر فهوش » والله العظيم دا واحد مفيش خير يجي من وراه أبدًا . 
كل أفكاره شريرة وعمره ما صان حقوق حد. براوي ومش ودود 
مغرور وراسه في السما. وأنا مش عايز أصالح واحد زيه. أنا خلاص 
اساسا شلت اسمه من دماغي خالصء وكل اللي كان بينا خلاص راح . 
فيه ناس بنت حلال تفضل معاك مهما حصل. لكن خلاص الواحد 
مفيهوش نفس يقضي اللي باقي من عمره مع ناس زيه . 
ورحت قايل للراجل بيتين أعتذرله فيها عن قطع علاقتي ب" أبو 
الفاسم ' : 
آنا ل وکنت شفت منه خر . . . كنت قلت معل شس_أهو خر يشيل شر 
وكنت صيرت وقلت ما ش يا حال . . . لو مكنش عنده لا خير ولا شر 
لکن دا كتلة شر مفيهاش خر . . . ومفيش عل ىكل الأذى دا صر 
وربنا يشهد إن كرهي ل" أبو القاسم" حي أو ميت كان عشان هو 
سبطر على كل خير الكعبة» ودهبها وفضتهاء وحولها دنانير ودراهم 
وسماها 'الكعبية". وكمان عشان سرق "الرملة' اللي في فلسطين من 

العرب» وعشان خرب بغداد. ومش عايز أتكلم عن كمية الدم اللي سالت 
يسمه ) والستات اللي استحلهم لنفسه› والستات اللي رملهاء والعيال اللي 

000 
بيمجد ے2 "المعري" وبيشكره تاني 


أنا آسف يا شيخنا عشان طولت عليك في الموضوع داء وإن كان أولى بيا 
إي أستغل وقتي في إني أشكرك وأشكر فضلك على كل الناس بأعمالك الرائعة 
اللي بتنور للناس طريقها زي الشمس ني النهار والقمر بالليل. انت أعمالك 
المفروض تتحفظ وتتخلد زيها زي أي أعمال عظيمة تانية. يعني أنا لما بكتبلك 
سواء شعر ولا نر كإني بحط نقطة مية في بحر. انت يا شيخنا عليك أسلوب في 
الكتابة بديع ومفيهوش غلطة؛ ومريديك بيزيدوا كل يوم أكتر من اللي قبله . 


أنا كنت سمعت شوية من رسايلك» ووالله ملقيتلهاش وصف من 
روعتهاء ولو وصفتها يبقى ظلمتها. وربنا يشهد أنا اتمزجت وأنا بسمعها 
فد إيه ولا كإني بسمع موسيقى. دي الرسايل مكتوبة بطريقة في غاية 
الجمال» وفوق كل دايا شيخناء لا بتنقل من كتب ولا من مراجع› لكن 
كله في ذاكرتك. أنا أعرف علماء كبار» ومنهم النحوي "ابن خالويه' 
نفسه. ما بيكتبوش كلمة غير لما يرجعوا للكتب وللمراجع عشان خايفين 
ليغلطوا في أي حاجة . 

ربنا يحفظك ويحميك. لكن اللي آنا مستغربله فعلاء هي ذاكرتك 
الحديدية دي . يعني يا شيخنا انت من الناس القليلين اللي ربنا أنعم عليهم 
بحفظ أسامي رجالة كتير بأسماء أعمالهم وحكايتهم. دا غير حفظك 
للشعر. والناس لما تسمع حكاية الحفظ دي تفتكرها حاجة سهلة كدا وإن 
أي حد يقدر يعملهاء بس حدش يقدر يعمل كدا إلا قليلين أوي . 

' أبو علي الصقلي ' النحوي قالي لما كنت في دمشق: ' كنت قاعد مع 
"ابن خالويه ' النحوي» ودخل عليه واحد جايبله شوية أسئلة في اللغة من 
"سيف الدولة * . فلقيت الراجل اتوتر وقام دخل عكدته وطلع كتب اللغة 
ووزعها على اللي قاعدين معاه عشان يدوروا فيها على إجابات لأسئلة 
امك الدرلة 5 و لأستاذ اللغة "أبو الطيب “ وكان برضه قاعد 
في مجلس علم» وجاتله نفس الأسئلة من "سيف الدولة' ٠‏ وبنفس القلم 
اللي كان ني إيده» قعد بجاوب على الأسئلة فور" . 

' أبو الطيب" نفسه كان بيقول إنه حفظ كتاب “الفصيح * و "إصلاح 
المنطق " عشان يقراهم قدام ' أبو عمر '» و" أبو عمر " قال إنه كان بيكتب 
الملاحظات اللي بيقولها أستاذه "تعلب* على خزف» ويقعد عند نهر 
دجلة ٠‏ واللي يحفظه يرميه بعد كدا في النهر . 

أما أنا فقضيت نص عمري أتعلم وأحفظ. والنص التاني قضيته في 
اللعب. أصل أنا درست في بغداد وأنا شاب» وبعدين رحت على مصرء 
وهناك سبت الحبل على الغارب لشهواتي ورغباتي الدنيوية» وقضيت كل 
وقتي أستمتع بالحياة» بعد ما كنت بقضيه في التعليم» ونسيت إن شرف 
الإنسان ونبله هو العلم . 

يعني زمان كنت بکتب ١‏ صفحة في اليوم وأقرا CY‏ دلوقتي لو 
١.ست‏ ورقة واحدة بس عينيا تهرشني وتوجعني أوي» ولو قريت ه ورقات 
»...ا تبوظ خالص . وبعدين عدت عليا فترة مكنش حدء وأنا منهم ٠‏ بيهتم 
لا بالعلم ولا التعليم» لكن بجمع الفلوس» وبعد ما كانوا بيشبهوني 
ب ' إياس " القاضي في ذكاؤه وعلمه» بقيت عامل زي "باقل "' في كسله. 
ربفيت لو أحط كتاب على يمينى أدور عليه على شمالى. وأنا عايز أشتغل 
واكل عیش» بس بقيت معدوم العافية› ضهري نحني ومش قادر أفرد 
طولي؛ وکل ما أقعدء مؤخرتي توجعني وكإني قاعد على دمل» ولو 
“نبت كإن كل جسمي اتملى دمامل . لسه معايا حبة فلوس من الثروة اللي 
عملتهاء ياريتنى كنت ألاقى حد ثقة أديله الفلوس اللى باقية ويدينى منها 
اللي يعيشني لغاية لما أموت ويريحني من الحركة ووجع الدماغ ؛ وأكيد مكن 
الاي حد أديله الفلوس. المشكلة إنه مش أكيد هير جعهالي . 

زي الحكاية إياها بتاعة الراجل اللى ساب الجحارية بتاعته أمانة عند 
واحد صاحبه لغاية لما يرجع من السفر. فصاحبه دا قال لواحد تاني: 
' الناس خلاص ما بقاش عندهم أمانة» واحد صاحبي سابلي الجارية بتاعته 
على أساس إنها عذراء » وجربتها لقيتها مش كدا" . 

طب اسمع الحكاية الظريفة دي . كان ليا بنت أخت سرقت مني ۸۳ 
دینار» فهددها السلطان بإنه هيعاقبهاء فرجعت جزء من الفلوس وقالت: 
"لو أعرف اللي فيهاء كنت قتلت خالي أحسن ' . 


| واحد مشهور جدا بكسله لدرجة إنه مرة اشترى غزالة ب١١‏ دينار» وهو راجع في الطريق ناس 
قابلوه وسالوه اشتريتها بکام» وعشان هو كسلان حتى يتكلم فتح إيديه الاتنين وطلع لسانه 
برة» فهربت منه الغزالة . 

والله يا شيخنا لولا عجزي وه ضعفي كنت سافرتلك› واتشرفت 
تمقابلتك والقعاد معاك. وسمعت محاضراتك » وإن كانت الذاكرة مش 
مساعداني خلاص إني أحفظ أي حاجة واستولى النسيان عليهاء وقلبي بقى 
مشغول بالهموم والأحزان. وأنا بشتكي لربنا مش منه» وماينفعش أساسا 
ولا هو من الحكمة إني أشتكي اللي بيرحم للي ما بير همش . وكان الصوفي 
“أبو بكر الشبلي” بيقول: "مش هتلاقي حد غير ربناء ولا هتلاقي خير 
غبر عند رينا" وقال كمان في يوم: "یا جواد' وبعدين سكت كداء وقعد 
يفكر شوية وبعدين قال: "إيه الوقاحة اللي أنا فيها دي إزاي تجينى الحرأة 
أناديك باسم بينادوا بيه عبادك أحياناء زي ما قالوا قبل كدا عن عبد ليك : 
والله لو مكنش فاضل غير روحه لادهالهم عن طيب خاطرء فياريت اللي 

بيسأله ينتقي ربنا فيه 

أو زي اللي قالوا فيه: 

لو جيت تطلب منه حاجة تلاقيه مبسوط . . . وكأنك انت اللى اديتله اللى 
هو عايزه 

عشان كدا هقولك: يا رب يا جواد فوق كل جوادء ياللى بكرمك 

انت خليت الناس الكريمة كريمة" . 


مرة 'هارون الرشيد' طلب من الزاهد "ابن السماك' إنه يعظه 
وینصحه» كان “هارون الرشيد' ساعتها معاه كوز مية في يده هيشرب 
منهء فقاله "ابن السماك " : 

اسننى يا أمير المؤمنين» تعمل إيه لو ربنا سلط عليك واحد قوي وقالك 
مش هتشرب المية دي إلا لو ادتني نص ملكك؟ كنت هتعمل كدا فعلا؟ 


اف كنت هديله نص ملكى . 
مبب اشرب بالهنا والشفا. 
وبعد ما شرب هارون الرشيد»› “ابن السماك” قاله : 


مليب تعمل إيه يا أمير المؤمنين لو نفس الشخص قالك إنك مش هتخرج 
امية اللى شربتها دي إلا لو ادتني ملكك كله» كنت هتعمل كدا؟ 


و كنتٍ هعمل كذا. 


علب انققي ربنا بقى في مُلك ما يساويش إلا بولة . 


1۹ 


t.me/qurssan 


(۸) 


E‏ 3< 1 من 5 ٠.‏ وقلي يلت 


وأنا إزاي بس أشتكي من ربنا اللي آواني وأكلني فوق السبعين سنة؟ لما 
١‏ لدت» ربنا رزقني بأب وأم في منتهى اللطف والحنية والرقة» ولا بقى عندي 
١‏ سنة وبقيت يتيم» ربنا تولاني برحمته وعمره ما حرمني من حاجة ولا 
٠و‏ عني ولا عراني» ' والذي هو يطعمني وبسقين' . وسيدنا إبراهيم كمان قال 
,ادب: 'واذا مرضت فهو يشفين' فنسب المرض لنفسه رغم إن البني آدم 
«لهوش يد في المرض» زي ما هو ملهوش يد في حاجات كتير زي النوم 
رالصحيان والضحك والبكا والفرح والحزن والخصوبة والعقم والغنى والفقر. 
دل دا من ربناء وربنا مش بيستخدمها كتهديد ولا كعقاب. بس برضه فيه 
حاجات احنا لينا يد فيهاء يعني مثلا حدش يتوقع من واحد بيكتب كتاب إنه 
هبقوم الصبح بلاقي نفسه بنى بيت» والعكس صحيح. ولو مثلا برضه واحد 
إبده بتترعش» طبيعي إنه ميعرفش يتحكم فيهاء والعكس صحيح . 

كنت مرة في حتة اسمها ' تنيس" جنب دمياط في مصرء وكان قاعد 
قدامي واحد عمال يقرا قرءان وصوته معيطء فيقول: 'يوفون بالنذر 
ويخافون" ويعيطء ففكرت بيني وبين نفسي إن آنا ش من الناس الكويسة 

دي» موعدتش أساسا ربنا بحاجة عشان أوفيهاء عشان كدا ما بخفش» ولو 
كنت خفت. كنت قضيت حياتى كلها قلقان. ويمكن كان المفروض هو دا 
اللي يحصل . 

مرة شيخ زاهد بثق فيه قالي: " كنت مع المتصوف ' أبو بكر الشبلي 
ومشوي شبه التمر المستوي» وجنبه كان فيه حلويات شهية أوي» فوقف 
' أبو بكر ' يبصلهم. فقلتله يا مولانا خليني أشتري حتة من الخروف وشوية 
حلويات وعیش› وأنا بيتي قريب» وتشرفني النهاردا وترتاح عندي وتاكل 
معايا. فقالي: انت فاكر أنا نفسي فيهم؟ أنا بس كنت عمال أفكر إن 
الحيوانات كلها ما بتدخلش النار إلا بعد ما تموت. لكن احنا بندخلها واحنا 
عايشين' . 

ودا فكرنى ببيت الشعر : 

يارب سامح الشيخ العجوز اللي شكله من خوفه من النار بي من ا مجانين 


دا طول عمره بيبعد عن ا حرام حتى من قيل ما يعقل ویبقی عنده دين 

)4( 
نهايت الجواب 


وبكدا تبقى تمت الرسالة والحمد لله على أفضاله. وألف صلاة على 
النبي وعلى أهله أحسن الناس كلهم . 

يا دوبك الحير خلص من هنا وحسيت إن أنا فيا حاجة مش مظبوطة . 
أنا آسف لو فيه أي خطأ أو غلطة حصلت مني والغلط يتصلح ويتغفر لو 
اللي عمله نيته صادقة فعلا في كدا ويحاول يتفاداه» وانت عارف إن الكمال 
ا وزي ما قال "عمر ابن الخطاب": "يا رب ارحم واغفر اللي 
بيحاول يوريني عيوبي عشان أتفاداها ' . 

وأنا بطلب منك يا شيخناء ربنا يدوم عزك» إنك ترد على جوابي دا . 
فعلى الرغم من الأخطاء اللي ممكن تكون فيه لكن أنا حسيت إن الجواب 
سواء وأنا بمليه على اللى كتبه أو وأنا بسمعه تانى لما قراه عليا إنه مش 
بطال :دا كقاية بين إنه اتذكر فيه اماك واتعرق بذ فيه: 

والرسالة اللي كتبها 'الزهرجي " ليا هي السيب إني رح حا 
ولو رديت علياء هنشر جوابك إن شاء الله في حلب وني مدن تانية . 


وصلى الله عنى سيدنا محمد وعلى آله وسلم . 

رسالة الغفران 
لأبوالعلاء المحري 

بسم الله الرحمن الرحيم 
)0 
بيسلم على ابن القارح 


يارب سهلها علينا وأعناء 


بعلم ربنا اللي من أسماءه 'الجبر " يعني الملك. واللي جاي منها اسم 
اللاك "جبرائيل"' يعني عبد الملك. إن أنا في بيتي شجرة ميتة لدرجة إن 
نى التعابين مش عايزة تسكن فيهاء ومع ذلك لسه بيطلع منها وردء 
والمعجزة دي أكيد من كراماتك يا مولانا الشيخ الجليل» ربنا يا رب يبعد 
منك العدوين . وأنا شايل في قلبي حب كبير ليك يا شيخنا - ربنا يعمر بينك 
ولا حب الحية لعيالهاء اللي مش فارقة معاها بقى إذا كان عيالها سامين 
ولالاً. 


٠‏ كلمة جبرائيل دي عليها حكاية طويلة» فيه ناس بتقول إنها متقسمة حبر يعني عبد وإيل يعني 
الله فيبقى معناها ' عبد الله " وناس تانية بتقول إن جبر يعني الملك أو الله » وإيل يعني عبد» فتبقى 
برضه عبد الله » ويبدو إن المعري استعمل التفسير التاني . 

والله لو كان قلبي يقدرء كان سافرلك با شيخنا يا ابن القارح. 
ومكنش همه أي تعب ممكن يشوفه. وأنا بحاول دايما أحكمه على قد ما 
أقدر. لكن مفيش فايدة. وقلبي بيفرح بذكرك في حضورك أو في غيابك زي 
ما كان الشاعر "سحيم " بيفرح بحبيبته *عميرة'أو زي الشاعر 'نصيب' 
وحبيبته “سعدى ' . 


آنا وصلتني رسالتك اللي مليانة ببحر حكم ومواعظ. واللي هيقراها 
أكيد هيستفيد منها عشان بتؤمر بشرع الله وبتعيب على الناس اللي بتمسك 
في الفروع والشكليات وبتسيب الأصل. وأنا بصراحة انبهرت بأسلوبها 
وبجمالها وبطريقة كتابتها الحلوة» والرسايل اللي من النوع دا تشفع للواحد 
وتنفعهء وتقربه عند ربنا وترفعه. ولقيتها بادية بتمجيد لله من واحد بليغ 
وعارف هو بيكتب إيه. وربنا قادر يحول كل حرف من حروفها لنور يبعد 
الكدب عن الناس» وربنا برضه قادر يرحم ويغفر للي كتبها ليوم الدين. أو 
دكن ربناء سبحانه وتعالى» يخلي سطورها تنقذ الناس من الجحيم وتبقى 
عبارة عن سلالم من فضة ودهب تستخدمها ملايكته عشان تطلعله الكلام 
الحلو داء بدليل الآية: 'إليه يصعد الكلم الطيب» والعمل الصالح 
ير فعه '. والحكمة الطيبة اللي في رسالتك زي ما تكون هي المقصودة لما ربنا 

"ألم تر كيف ضرب الله مثلا كلمة طيبة كشجرة طيبة أصلها ثا 
وذرعها في السماء؛ تؤتي أكلها كل حين بإذن ربها" . 

ورسالتك مليانة كلام ربنا راضي عنه. أنا حاسس وكإن يسبب 
رسالتك ديء ربنا إن شاء الله غرسلك شجر فواكه حلوة وكل شجرة ضلها 
واسع وكبير من أول شرق الأرض لغربها. ودي مش زي شجر 'ذات 

ال واط ' اللي كانوا بيعلقوا عليها أسلحتهم وبيعبدوها في ال 'دلية» حتى 
يالوا مر ة للنبي : "ماتعملنا شحرة “ذات النواط ' زيهم عة.ا na‏ 
وير ضه زي ما قال الشاعر : 


را ه واللي بينصرنا على عدوينا . 55 ق ما رفضنا تعيد " قات كأ 1 


الشحر بتاعك بإذن الله هيبقى الولدان المخلدون قاعدين :ايمين في 
سلهاء ويقولوا: "احنا والشجر دا هدية من را ل ابن انغار. ج 
رهنفضل هنا لغاية يوم القيامة " . وهيبقى عند الشجر دا أثيار سر الا 
ربعدي عليها ويسقيها نهر الكوثرء اللى ياخد منه شرية ما بده , أيلكل 
وبفضل قاعد هناك مستمتع طول م وكمان أنهار لبن واسعة. 
مبتغيرش طعمها أبدا مهما طال الوقت. ومعاها أأيار غرة من نوعية 
فاخرة. خمرة ما بتخلصش ومش منوعة ولا حرام» لكان زي ال ٠,‏ ااي 
وصفها الشاعر "علقمة " وقال: 


بتشف يالرض والصداع . . . ومتخليش الواحد يتوه ولا يعد . 


واللي هيشرب منها هيستخدم كاس دهب» وأباريق الماظ دن جمالها 
كانت هتخلي الشاعر اللي كان بيشرب كتير ' أبو الهندي > > الل ير ٥د‏ لو 
شافها يتكسف من نفسه لمأ قال : 


"ابو هندي* عايز يبدل اللبن بنبيت نضيف . . . ومش حفران وأباريق 
ملفوفة في حرير 


ونبقى رقبة الإبريق عاملة زي عرایس . . . البح راللي اتحقفءت دن رتا شطير 

القدوس ` 57 ودول اسمين بيستخدموهم المسلمين كتير وأنا ما ذكرتش 
بيتين الشعر بتوع الخمرة دول إلا عشان أنا عارف إن 'أبو الهندي ‏ راجل 
مثقف وذ فصيح . بس لو فعلا أبو الهندي ٴ بيفهم في الشعرء المفروض 
يعرف إن كدا وزن البيت مش مظبوط. إلا لو كان خلى أخر الأبيات عليها 
سکون» يبقى ساعتها مكن فشي . 

وكمان الشاعر "أبو زبيد * لو كان شاف الأباريق دي» كان حس إنه 
ما يسواش حاجة» وكان اتريق على نفسه لما قال : 

ورقبة الأباريق طويلة كأنها . . . طيور متغطية بقما شكتا نأبيض 

ومش هتبقى بس أباريق » لكن أباريق شايلاها أباريق ‏ وأباريق الأولى 
يعني أباريق عادي» لكن التانية يعني جواري» عشان زمان كان بيقولوا على 
الجارية إبريق من كتر ما هي بتبرق من الجمال. وساعات برضه إبريق بتيجي 
بمعنى سيف عشان بيلمع » وزي ما قال الشاعر ' سعيد ابن مسعدة ' : 


حتة ' إبريق” دلوعة» طعم ريقها . . . ولا الشهد اللي مزوج مع النبيت الأحر 
أو التاني اللي قال : 
انت خدت “الإبريق* وعلقت جعبة السهام . . . عشان نموت واحد كان 
في يوم خن يأوي 
ولو كان شاف الأباريق دي “علقمة* المسكين كان زمانه اتفزع 
واتجنن» لكن يا عيني هيشوفها فين وهو تلاقيه دلوقتي بيتقلب على الجنبين 

يريش غير مية مغلية» يا حسرة على 'علقمة ' واللي زيه مش هو 
, سه اللي قال : 
ابريقهم ولا كإنه غزال شارد . . . متغطي بقماش طويل من الكتان 
الابري قأبيض وخرته حرا . . . وريحته جيلة وبطع م الريحان 
نظرة واحدة لأباريق الجنة دي أحسن من كل الدنيا باللي فيهاء الدنيا 
المي بتخدع الناس ودابما بتنزل العالي على جدور رقبته . 
ونفس الحكاية كانت هتحصل ل "عدي ابن زيد" اللي لو كان شاف 
اداربق الحنة كان اتلهى عن الشرب والصيدء وكان اعترف بنفسه إن كل 
أباربق الخمرة بتاعته وكل اللي شربه وكل صحابه اللي شرب معاهم ما 
+ساووش ذرة تراب . 
أنا كنت ما شي مرة في مكان اسمه "مدينة السلام ' في بغدادء فسمعت 
واحد من اللى بينسخوا الكتب بيسأل عن قصيدة ل "عدي ابن زيد" اللي 
أولها بيقول : 
حواسي استعجاتن ي الصبح بدري . . . وقالتلي بعتب : مش هتصح ی؟ 
وشربت خرة الفج ر اللي . . . جابتهال ي ا جارية في يينها 
والناسخ قال إن "ابن حاجب النعمان" ملقاش أي نسخة من القصيدة 
دي في أي ديوان ل "عدي . بعدها بشوية سمعت راجل من " أستراباذ" في 
إيران» بيقرا القصيدة دي في ديوان ل "عدي" مكنش موجود نسخة منه في 
مكتبة دار العلم اللي في يغداد. 

أما الشاعر 'الأقيشر الأسدي ' » فدا حظه أسود ومش هيشوف خر 
ف حياته ولحد يوم القيامة أيه قال» وهيندم على اللى قاله يوم ما جلده 
يتهري في جهنم : 
فلوسي وكل ما أملك راح م نكتر . . . خبط الكاسات ‏ أبتقاق الأباريق 
فين هو دلوقتي؟ كل حياته ضاعت في الخمارات» لو كان شاف 
أباريق الجنة كان عرف إنه اتضحك عليه وإنه فرح بحاجة ما تفرحش . 
أو الشاعر "إياس ابن الأرت" اللى قال: 
وكأ نأباريق ا خمرة بين اللي بيشربوا . . . وز على حافة ا ية عاوج راسه 


و"الحجاج ' الله يره اللي عرف يجمع كل حاجة عن الخمرة في بيت 
واحد . فينه دلوقتى لما قال : 


قطف على قد ما قدر من العنب . . . وخباها وخرها سنتين واستني على بال 
مابقت حمراء وقوية » ونقية » وساقعة . . . وخلطها بأنقى مية : مية ا حيال 
أنهار الحنة هبقى مليانة على جوانبها كاسات معمولة من جواهر 
وياقوت ملون أصفر وأحمر وأزرقء» بيلمعوا لدرجة إن الواحد يجس إنه لو 
لمسه هيتحرق» زي ما قال ' الصنويري" : 
وبيعوم في الأنهار دي أواني على شكل طيور مختلفة : اللي على شكل 
جع واللي على شكل عصفور صغير» واللي على شكل طواويس أو بطء 

حبة منهم في المية» وحبة منهم على الشط. وبيخرج من مناقيرهم خمرة. 
رقيقة أوي لدرجة إنك تفتكرها مش حقيقية» لو داق منها حبة صغيرين 
الشاعر الخمورجي ' أبو نواس" كان بصم بالعشرة إنها أنقى خمرة شربها في 
حياته . ولو داقها كل الشعرا الجداد والقدام اللي اشتهروا بوصف الخمرة» 
كان عرفوا وشهدوا. إنهم عمرهم ما داقوا زيها أبداء وكانوا أكدوا إنها 
احسن من كل أنواع الخمرة بتاعة الدنيا زي "عانة" و" أذرعات" » و" بيت 
راس" و "الفلسطية ٠"‏ و"بصري". أو حتى الخمرة اللي كان بيخمرها 
“ابن بجرة" واللي كان شايلها لوقت الحج. قبل ما يتحرم على الناس 
الشرب» زي شهوات كتير ما اتحرمت عشان نرضي ربنا. "أبو ذؤيب 
الهذلي ' قال عن حبيبته : 
حت ىل وكان عندها كمية ا خمرة اللي عند ”ابن بجرة * . . . برضه مكنتشس 
هترضى تبل بقي ولو ببق صغير 

وأحسن من كل أنواع الخمرة اللي عملوها من أيام سيدنا آدم واللي 
هيفضلوا يعملوها لغاية يوم القيامة . 

أما أنهار العسل اللي في الجنة فمش النحل هو اللي عملها ولا كان 
غبيها في شمع العسل. لكن دا ربنا القادر هو اللي قال لها: 'كوني"» 
فكانت» وسبحانه هو القادر على كل شيء. ويا سلام على العسل دا وعلى 
طعمه! لو أي حد فضل یشرب منه على طول» عمره ما يمرض ولا حتى 
تطلعله فسفوسة في جسمه والدليل على كدا الآية اللي بتقول: "مثل الجنة 
التي وعد المتقون فيها أنهار من ماء غير آسن وأنهار من لبن لم يتغير طعمه 
وأنهار من خر لذة للشاربين وأنهار من عسل مصفى ولهم فيها من ۶ل 

الثمرات" . دا لو كان الشاعر "النمر ابن تولب العكلي ' قدر يدوق العسل 
دا كان عرف إن عسل الدنياء مقارنة بيه أمر من الحنظل. مش هو اللي لما 
اتكلم عن حبيبته 'أم حصن" واللي كان بيعمله عشانها قال كلمة: عيش 
بالعسل والسمنة؟ الله ير حمه. مات وهو مسلم ومقلش عن النبي غير حديث 
واحد بس . المهم يعني الشعر اللي ذكر فيه حبيبته والعسل هو: 
لا الدنيا وصحابي راحوا يناموا . . . جه على بالي خيال " أم حصن" 

وانت يا شيخ “ابن القارح * أكيد عارف حكاية * خلف الأحر ' اللي 
كان قاعد مع صحابه في مرة وقالهم: تفتكروا لو كان ' النمر " شال اسم 
"أم الحصن' وحط بداله مثلا "أم حفص ' كان تممكن البيت التاني يتغير 
إزاي عشان يكون على نفس الوزن؟ ' صحابه معر فوش يردوا عليه › 
فقالهم: كان مكن تبقى "عيش بلمص " ء حاجة زي عيش بالكريمة كدا. 
وأنا عمال أفكر البيت التاني كان هيبقى شكله إيه لو مشينا على كل 
الألفبائية » فمثلا لو كان اسم حبيبة "النمر" "أم جزء ' . تمكن يبقى : عيش 
'بكشء ". يعني لحمه مشوية. أو عيش ' بنسء". يعني خمرة أو طولة 
العمرء أو اللبن اللي فيه مية كتيرء وني كل الأحوال المعنى مش هيبوظ لإنه 
ممكن يكون بيدعيلها بطولة العمر والعيش عادي تمكن يتعمل بلين أو 
بحمرة. حتى فيه ناس كانت بتقول إنهم شافوا ملك الروم بيغمس العيش في 
الخمرة وياكل. 


أو *أم حرب "» ويبقى البيت التاني : عيش بصرب » يعني لبن رايب » 

أو أم صمت "۰ ويبقى: عيش بکمت» يعني تمرء 

أو أم شث ٠‏ ويبقى: عيش ببث» يعني تمر برضه. 

أو آم لج ١‏ ويبقى: عيش بدج» يعني كتكوت» 

أو "أم شح“ » ويبقى : عيش بمح. يعني صفار البيض » 

أو "أم دخ ٠“‏ ويبقى عيش بمخ » 

أو "آم سعد" ويبقى عيش بثعدء يعني رطب 

أو 'أم وقذ ' ويبقى عيش بشقذ» يعني ابن طير شبه الحمام ٠‏ 

او آم عمروء ويبقى عيش بتمرء 

أو آم كرزء وتبقى عيش برزء 

أو آم ضبس» ويبقى عيش بدبس» حاجة زي العرقي بس مش متخمرء 
لکن مطبوخ › 

أو أم قرش» ويبقى عيش بورش› ودا نوع من الجبنة ؛ 

وحرف الصاد اتقال خلاص في "أم حفص " » 

أو آم غرض» ويبقى عيش بفرضء ودا نوع من البلح. 

أو أم لقط ويبقى عيش بأقط؛ يعني جبنة» 

أوأم حظ» هي الظاء عموما قليلة أوي بس ممكن نقول: عيش بكظ؛ يعني 
أو أم طلع ٠‏ ويبقى عيش بخلع» يعني لحمةء 

أو أم مبغء ويبقى عيش بصبغ » يعني الغموس أيا كان: زيت أو خل أو 
مر فه » 

أو أم نخف. ويبقى عيش برخف. ودا نوع من الزبدة. 

أو أم فرق» ويبقى عيش بعرق» يعني العضم اللي متشال منه معظم اللحمة» 

أو أم سبك. ويبقى عيش بربك» يعني عيش بالخلطة» 
أوأم نخل» ويبقى عيش برخل . يعني بنات الخروف. 
وحرف النون اتقال خلاص في *أم حصن " . 
أو أم دو ويبقى عيش بحو . يعني جدي ٠‏ 
أو آم کره» ويبقى عيش بوره» يعني خرفان تخينة ٠‏ 
أو أم شري» ويبقى عيش بأري» يعني عسل . 
على الأرض لبقى كله مسكر وحلو ولا حلاوة القصب. والناس اللي بتزرع 
قصب كانت هتخسر شغلهاء وكانوا الناس هيعملوا الكريمة والحلويات من 
النباتات المرة . 
ولو الدكتور والشاعر 'الحارث ابن كلدة" داق عسل الجنة داء كان 

عرف إن عسل الدنيا اللي وصفه في شعره» زي الزفت مقارنة بيهء وأنا 
قصدي على بيتين الشعر اللي قال فيهم : 

والله لو جابولي عسل مصفي خلوط . . . ية نقية في عز ما آنا عطشان 
مش هيبق ىأحلى من طلتك م البهية . . . بس إزاي نتلاقى وامتى ا حلو يبان؟ 


حتى العسل اللي ذكره ' أبو ذؤيب الهذلي " مقارنة بعسل الجنة هيبقى 
أمر من المرار نفسه, والبيت اللي قصدي عليه هو : 
والله العظيم دا انتو . . .أحلى م نالعسل 

ولو ربنا من على حد إن يروح عند الأنهار دي» كان هيلاقي سمك 
اموه حلو حلاوة مدقش زيها في عمره. وساعتها كان " المتنبي " هيحتقر 
الها.بة اللي خدها وقال فيها : 

الل حاجة أقد رأوصفها بيها هي . . . سمك بيلعب في بركة عسل 

أنهار الخمرة بتاعة الجئة هيكون فيها سمك من كل الأنواع» بس 
هحون من دهب وفضة وأحجار كريمة» بتبرق زي نور الشمس. ولو 
الرمن مد إيده وخدله سمكة منهم هيشرب من بقها ميه حلوة لدرجة إن لو 
.4 صغيرين منها وقعوا في أقذر بحر في الدنياء كان هيحلو طعمه من أعمق 
مه فيه ولغاية أعلى حتة في موجهء وكان هيطلع من البحر كله ريحة ولا 
اعلى برفان. 

)۲( 
المعري بيتخيل ابن القارح 2 الجنت 


وأنا متخيلك يا "ابن القارح*. لو ربنا إن شاء الله نولك الجنة بعد 
و بتك الحقيقية دي ليهء إنه هيقربك منه مع أدباء تانيين في الجنةء زي: 
المبرد” و"ابن دريد*ء و'يونس ابن حبيب الضبي'٠‏ و"ابن مسعدة 
المجاشعي * ٠‏ لكن بعد ما يحصلهم اللي في الآية اللي بتقول: ' ونزعنا ما في 
صدورهم من غل إخوانا على سرر متقابلين لا يمسهم فيها نصب وما هم منها 
:بخرجين ٠"‏ فمثلا ساعتها ' الشيباني ". مش هيكون شايل في نفسه حاجة من 
'المبرد" ولا كأنهم "مالك' و"عقيل' مع "جذية' ملك الحيرة» اللي 
فضلوا معاه مش بيفارقوه 1٠‏ سنة بحالهاء رغم إنه مكنش عايز يصاحب حد 
أبدا ورغم إنه قتلهم في الآخر وندم على كدا. وكمان "سيبويه ' مش هيبقى 
زعلان من ”الكسائي " . بعد الموقف اللي ' الكسائي " عمله فيه لما الرشيد 
عزمهم هم الاتنين ف" الكسائي " طلع و غلطان في حاجة» فأمر 
' الرشيد' إن ' سيبويه " يخرج من البيت وإدى 'الكسائي ' ٠١‏ آلاف درهم» 
فزعل "سيبويه ' وقرر إنه ما يدخلش البصرة تاني أبدا لغاية لما مات فعلا في 
إيران. و"أبو عبيدة' قلبه هيصفى من "الأصمعي' وهيبقوا أكتر من 

الإخوات. وهتكمل نعمة ربنا عليهم. "ولملائكة يدخلون عليهم من كل 
باب سلام عليكم بما صبرتم فنعم عقبى الدار ' 

وشيخنا ابن القارح هيكون بينهم. زي بالظبط ما قال "الأعشى" في 
القصيدة اللي أولها بيقول: 


وزعت عليهم عيدان ريحان . . . وقدمتله مأحلى خرة مززة ومشيرة 
كل اللي بيتقدملهم بيشريوه . . . وا خدامين مستنين من صباعهم طرقعة 
وهيبقى "أبو عبيدة" عمال يحكيلهم عن أمجاد العرب وبطولاتهم. 
و“الأصمعي " هيقولهم أحسن الأشعار. وتهفهم نفسهم على اللعب. 
فيرموا الكاسات في أنهار الخمرة وتضربها تيارات أنهار العسل» فتتخبط 
الكاسات في بعضها وتعمل أصوات عالية جدا تقدر تصحي بيها الأموات. 
وساعتها انت يا شيخنا هتقول: "ياعيني على "الأعشى" ٠‏ كان نفسي 
قريش تسيبه في حاله وماتمنعهوش من إنه يروح للنبي ويسلم . وأنا افتكرته 
دلوقتي لما الكاسات خبطت في بعض عشان قال في قصيدته : 
خمرة باردة ورغوتها بتلمع . . . زي الورد » وريحتها تشرح القلب 
شوية والكاسات الليانة تقضى . . . والرغوة تهد > رخبط في يعض 
وصوتها العالي يسمّع» وتقرب . . . من الأباريق ' .ي » ونصب صب 
ولو كان أسلم . كان زمانه بيئنا دلوقتي في قعدتنا دي. وكان هيقولنا 
على أشعاره اللي ليها أوزان غريبة اللي كتبها في الد . الكثيبة» وكان 
هيحكيلنا عن علاقاته مع شخصيات كتير مشهورة؛ سواء اللي مدحهم أو 
هجاهم » واللي حصله في حيا:» سواء حلو أو وحش" . 


t.me/qurssan 


وانت يا شيخنا في الجنة. هتلاقي حاجة شبه اللي بنسميها في الدنيا 
ه.هى لا حر ولا برد» ومعاك إزازة خمرة أصلي. وتفضل تتمشى بالجمل في 
اة من غير هدف» ومعاك كمان أكل الخلود. ولا تشوف الجمل بتاعك 
وهو عمال يجري ببن جبال من عنير وريحان. هتقول بعلو صوتك قصيدة 
الأعشى " اللي بتقول: 
باريتن يأعرف امت ىا جمل بتاعي . . . يسرع خطوته ويروح "العذيب" 
و" الصيبون” 
وناخد معانا إزازة خرة » وعيش . . . متقبب » وحتة من سمك ا حوت 
وساعتها هتسمع صوت يا شيخنا بيقولك : 
انت يا عبد ياللي ربنا غفرلك» تعرف مين اللي قال الأبيات دي؟ 
أيوة» فيه ناس ثقة قالولي إن الأبيات دي "للأعشى ميمون ابن قيس" . 
أنا "الأعشى ٠"‏ ربنا غفرلي بعد ما كنت على وشك إني أدخل الثارء 
وكنت خايف إن ربنا ما يقبلش توبتي ومايغفرليش . 
ميل . شيك كدا وباين عليه النعمة؛ وعينيه اللى بتشوف وحش. بقت في 
منتهى الجمال وسواد عينيه اسود جدا وبياض عينيه أبيض جداء وضهره 
المحني بقى مفرود ومستقيم ٠‏ فهتسأله : 


. احكيلي انت إزاي خلصت من النار وعرفت تهرب من جهنم؟ 

- حراس جهنم كانوا بيجروني على جهنم 'سقر'. فشفت واحد و . 
منور زي القمرء والناس عمالين ينادرا عليه من كل مكان ويقولوله: ٠‏ 
محمدء يا محمد الشفاعة., الشفاعة. احنا عملنا حاجات كويسة وعماا 
الشىء الفلاني في الدنيا' » فرحت آنا كمان صرخت وأنا بين إيدب 
الحراس : “ياعم ساعدني» انت واجب عليك تساعدني * » فقاا, 
النبي ل"علي ابن أبو طالب" : "روح يا "علي" شوفه ليه بيقول إن 
واجب عليا أساعده' . فجه "على ' وأنا خلاص بتحدف عشان أتدلق, 
في النار. فبعد الحراس عنى وقال: "ليه عايز النبى يساعدك؟ * قلتله 
عشان أنا اللي في الدنيا قلت : 1 
أنا رايح على ' يرب" أقاب ل النبى . . . عشان نفسي عايزة ترتاح بين إيديه 
فاسمع وصاياه وا حق نفذها قبل . . . ما تندمء وساعتها هيفيد ندمك بإيه؟ 
دا نبي بيشوف اللي حدس بيشوفه . . . وأخباره مسمّعة ف يكل الناطق حواليه 
وأنا كمان يا "علي " كنت حتى في فترة الجاهلية بؤمن باللّه وبالحساب 
وبالبعث والدليل على كدا القصيدة اللي قلت فيها : 
متفتكرش لو راهب بنى لنفسه معبد . . . وصلى وصرخ ورسم على صدره صليب 
إنه هيبق ىأعلى منك يوم ا حساب . . . يوم ما كل الكائنات تبعث وتقاب لا حسيب” 
فرجع "علي ' للنبي عليه الصلاة والسلامء وقاله: “يا رسول الله دا 
طلع 'أعشى قيس ' ٠‏ وقالي قصيدته اللي مدحك فيهاء واللي شهد فيها 
إنك نبي . " فسأله النبي: "وهو جالي في الدنيا؟'. "علي" قاله: 'هو 
جالك» بس قريش منعته ورجعته مطرح ما جهء وكمان هو مكنش قادر 

٠, ,‏ الخمرة" . فشفعلي النبي. ودخلوني الجنة على شرط إني ما أشريبش 
٠‏ فبها . كدا رضا أوي الحمد للهء وأنا كفاية عليا أنهار العسل واللبن» 
اما اللي ما يسبش الخمرة في الدنياء ما بيدوقهاش في الآخرة. 

وخيلتك كمان يا شيخنا وانت في الجنة وبتبص حواليك كدا فتلاقي 
له ر بن كبار وعاليين أوي» فتقول لنفسك: أنا هروح لغاية هناك عشان 
ادوف القصريين دول بتوع مين. فلما تقرب منهم تلاقي واحد منهم 
«.وب عليه : دا قصر " زهير ابن أبو سلمى المزني ' والتاني مكتوب عليه : 
١‏ اصر' عبيد ابن الأبرص الأسدي '» فانت هتستغرب أوي وتقول: بس 

,1 ما توا في الجاهلية؛ ولكن ربنا رحمته شاملة كل حاجةء أنا هشوف هم 
0 وأسألهم دخلوا الجنة إزاي. فتبتدي ب" زهير ٠"‏ فتلاقيه شاب زي 
الوردة المفتحة» وغني وعنده قصر من اللؤلقء ولا كأنه في يوم من الأيام كان 
«حمز وكانت حالته وحشة أوي» ولا كأنه هو اللي قال في قصيدته اللي كلها 
»حلص بحرف "اميم" : 

, هفت أنا من الدنيا واللى فيها . . . ومين اللى يعيش ٠١‏ سنة ومايزهقشس؟ 
انت لما هتشوفه مشر رهتصدق نفسك وهتسأله : 

انت زهير أبو ' كعب' و"بجير'؟ 

أبوة أنا. 

انت اتغفرلك إزاي رغم إن انت كنت في زمن الناس فيه مهملة 

ومبتعملش حاچة كويسة خالص؟ 

آنا مكنتش بحب أي مشي بطال وكنت بؤمن باللهء ومرة حلمت بحبل 

نازل من السماء واللي يتعلق فيه .ن أهل الدنيا ينجوء فعرفت إن دي 

حاجة من عند ربناء فوصيت عيالي وقلتلهم وأنا موت خلاص: لو ٠‏ 
جه ودعاكم لربنا اسمعوا كلامه. وأنا متأكد إني لو كنت لحقت د.٠‏ 
كنت هبقى من أول المؤمنين» وأنا قلت في قصيدتي » رغم كل السفة الارٍ 
كان ضارب في أهل الجاهلية كلها : 
متخبوش اللي جواكم عن ربنا . . . لأن مفيش حاجة ربنا ما يعرفهاش 
ومكن يحاسبكم بعدين يوم ا حساب . . . أو يحاسبك مف الدنيا ومايأجلهائ.. 
ج بس برضه انت اللي قلت : 
ياماقعدنا قعدات جيلة . . . وكانت أيا مكلها هنا 
وك ل اللي بنعوزه بنلاقيه . . . خرة ونشوة وغنا 
يا ترى خمرة الجنة اتحرمت عليك زي ما حصل مع "الأعشى "؟ 
- لاء 'الأعشى' لحق النبي وكانت الخمرة اتحرمت» لكن أنا مت في فتره 
كانت الناس بتشرب الخمرة زيها زي أي حاجة تانية» فمفيش عليا لوم . 
فتعزم عليه ياشيخنا يجي يقعد معاك وتشربولكو كاسين» فتلاقيه 
راجل ظريف أوي وتقعد تسأله عن أخبار أهل زمان» ويجيب الولد 
الجرسون إزازة من الزمرد» مليانة خمرة تحفة مخلوطة بجنزبيل وجنبه كباية مية 
من الجنة › فتقول: والإزازة دي أحسن بكتير من أللي قاله " السروي " : 
وعندي إزازة وكوبايات . . . مليانة نبيت أحر صافي 
كل ما نشرب منها حبة . . . أرج عأملاها تاني 

وبعدين تسيب ' زهير” وتروح تشوف 'عبيد " اللي برضه بقى خالد 
ا المة وهتقوله: 
ملام عليكم يا عبيد. 
وعليكم السلام . تلاقيك عايز تسألني أنا ربنا غفرلي إزاي» ما هو أصل 
الحنة ما بيدخلهاش إلا الأذكيا بس زيك. متلاقيش فيها أغبيا . 
أبوة فعلاء عايز أعرف عشان أنا مستغرب ليه ربنا غفرلك» وإزاي 
استحقيت رحته؟ 
انا فعلا خلاص كنت في النار» بس أنا لما كنت في الدنيا قلت البيت بتاع : 
الأي بطلب حاجة من الناس ما يدوهوش . . . واللي يطلب من ربناء ما يردهوش 
وفضل بيت الشعر دا يتنقل من بق لبق والناس تقوله وتعيد وتزيد فيه 
كل ما يكرروه أكتر كانت السلاسل بتتفك عني» وفضل كدا يتعاد لغاية لما 
ردنا رحني وغفرلي . 
وانت يا شيخنا أول ما تسمع الكلام اللي قالوه الاتنين دول» تتطمن 
«لى شعرا تانيين كنت خايف عليهم ليدخلوا النار. وهيسألك 'عبيد" : 
تعرف حاجة عن "عدي ابن زيد العبادي ' ؟ 
لأء بس بيته هنا جنبك قريب» هروح أشوفه . 
وتقابل فعلا "عدي" وتسأله : 
ربنا نجاك إزاي من على الصراط المستقيم رغم إنك ددن مزودها حبتين 
في الدنيا؟ 

- آنا كنت مسيحي » واللي يكون تبع أي نبي قبل محمد يبقى ناجي على 
طول. مش زي الناس اللي كانت بتعبد الأصنام . 


- أنا نفسي أوي أسمع منك قصيدتك الرائعة إياها اللي كانت بتنتهي كلها 
حرف الصاد . 


فيبتدي عدي ' يقول القصيدة اللي مطلعها بيقول: 
سلملي على صاحبي "عبد هند" . . . وقوله إن ليه في قلبي مكان تخصوص 
بعد ما خلص عدي ' قصيدته هتقوله : 
- برافو عليك. تحفة القصيدة دي . انت عارف إن فيه شاعر اسمه 'أبو 
بكر ابن دريد' عمل قصيدة على نفس وزن قصيدتك بيقول مطلعها : 
اللي بيشتغلوا مبسوطين والبخلا متنكدين . . . القدر مكتوب. على فين 
تروح يا خلبوص 
بس برضه يا "عدي" انت الأحسن لأنك انت قلت قصيدتك الأول. 
وتدخلوا انتو الاتنين في حوار طويل في تصريفات نحوية لأشعار 
"عدي ' . في الآخر "عدي" يزهق ويقولك: 
- بقولك إيه؟ سيبنا من النحو وتعالى نركبلنا حصانين من بتوع الجنة ونطلع 
نصيد بقر ونعام وغزلان وبقر وحشي» مفيش أحلى من الصيد. 
- لاياعمء أنا راجل بتاع قلم وهدوءء مش بتاع خيل ولا أفهم فيه. أنا 
جيت بس أهنيك على سلامتك من الجحيم وعلى دخولك الجنة. 

وبعدين أعمل إيه أنا لو ركبت حصان صحته حلوة حبتين» وطلع يجري 
بيا وهو فرحان بأكل الخيل بتاع الجنة؟ وأبقى زي اللي قالوا عليهم : 
«مره ما ركب خيل غرر بعد ما كر . . . غشیم» وعلى ضه را حصان تقل 
أو بحصل معايا زي ما حصل مع 'جلم ابن عمرو' اللي كان بيحب 
المنحردة” مرات النعمان ابن المنذر * ٠‏ لما جوزها أجيره إنه يركب حصانه 
البحموم ' وكان حصان جامح وعفي» فوقعه من على ضهره. أو ابن " زهير 
امن أبو سلمی ‏ لما ركب فوق فرسةء اتكعبلت فوقعت ورقبته ورقبتها اتكسروا 
ومانوا. وهنروح بعيد ليه ما هو ابنك ' علقمة ” نفسه » كان طالع مرة في رحلة 
مید ومات نفس موتة جده ' زيد' » وانت نفسك قلت فيه : 
صبا حا خرر يا علقمة يا ابني . . . عك ن تقعد معايا النهاردا ومتمشيش؟ 
أو الحصان يرميني على صخرة زمرد ويكسرلي ضلع من ضلوعي 
يا عم انت بتقول إيه بس؟ انت متعرفش إن في الجنة مفيش أي خطورة 
من أي مغامرة» ومفيش أي حد بيمرض أو بيحصله حاجة وحشة؟ 
فتركبوا فعلا حصانين من الجنة.» وتقعدوا على ضهر الحصانين 
مرتاحين لدرجة إنكو لو خيروكم بين كل خير الدنياء وقعدتكو دلوقتي ١‏ 
هنكسب كفة قعدتكو وبفرق كبير كمان. وفجأة تشوفوا قطيع بقر وغزلان 
بيرعوا في الجنةء» فتاخد سهمك وتقرب أوي من واحد منهم عشان 
نصطاده. ولا تقرب أوي لدرجة إنه ما يبقاش بينك وبينه إلا مسافة ضفر 
صباع. يلتفتلك مرة واحدة ويقولك: 

- بس» وقف عندكء أنا مش من حيوانات الجنة اللى ربنا خلقها عشانكو. 
آنا كنت من حيوانات الدنياء وكنت ماشي في حتة مفيهاش صريخ ابن 
يومين. فعدى عليا مجموعة من المؤمنين خلص كل الأكل اللي معاهم. 
فخدوني ودبحوني وکلوني» وقدروا يكملوا رحلتهم ويوصلوا 
بالسلامة » فعوضني ربنا وخلاني من الحيوانات الخالدة في الجنة . 

فانت تبعد عنه فعلا يا شيخناء وتروح عند حمار وحشي عشان 

تصطاده . ولا تبقى قريب منه أوي» يلتفتلك ويقولك : 

- استنى عندك يا مؤمن» أنا ربنا أنعم عليا ودخلني الجنة» عشان كان فيه 
صياد صادني وسلخني وخد جلدي وباعه. الناس اللي اشتروا جلدي 
عملوا بيه قربة مية» وبقى العطشان يشرب منهاء والعيان يخف بسببهاء 
والناس الصالحة تتطهر بيها. وبركة الناس دي كلها وصلتني ودخلت 
بسببها الجنة أترزق فيها من غير حساب . 

- ماشى » بس لازم تميزوا نفسكم . يعني الحيوانات اللى اتخلقت في الدنيا 
ما تتخلطش مع الحيوانات اللي اتخلقت في الجنة . 

- حاضر» وشكرا على نصيحتك . 


وتكملوا عشية بالخيل. فتلاقوا واحد ييحلب ناقة في جردل دهب » 
فتسألوه : 


- انت مين؟ 


- أنا "أبو ذؤيب الهذلي " . 

با صباح الخيرات يا *هذلي ' » بس فيه حد برضه يحلب ناقة رغم كل 
أنهار اللبن اللي موجودة في الجنة دي؟ انت اتجننت ولا إيه؟ 
هادي مزاجي إني أحلب زي ما مزاجكو إنكو تصطادوا في الجنة . أصل 
أنا من شوية افتكرت شعر ليا كنت بقوله في الدنيا بيقول: 
كلامك » لو تعر » زي العسل . . . ا لخلوط بلين ناقة لسه والدة 
فرينا فورا بعتلى الناقة دي اللى لسه والدة» ومليانة خر » وقمت 
بعد ما يملا الجردل على آخره» ربنا هيعتله خلية نحل معمولة من 
الأحجار الكريمة؛ ونحلها مص رحيق أحلى زهرء فياخد 'أبو ذؤيب' من 
المسل دا ويخلطه مع اللبنء ويعزم عليكم تشربوا. فتشربوا بنهم شديد من 
هلاوة طعمه ٠‏ اللي لو فرقوا شوية منه على الناس اللي اتحكم عليهم بجحيم 
'سقر"2 كانوا عرفوا يعني إيه طعم الخلود. ويتأثر "عدي" ويقول: 
'الحمد لله الذي هدانا لهذا وما كنا لنهتدي لولا أن هدانا الله . لقد جاءت 
رسل ربنا بالحق ونودوا أن تلكم الجنة أورثتموها ا كنتم تعملون' . 


وتبص ل ' عدي " وتقوله : 


بتقولهم . الأولاني كنت بتوصف فيه خيلك» بس وصفك كان للحمير 
مش للخيل» والتاني غلطت فيه غلطة نحوية جامدة . 

- يا راکل» بتكيب ليه في سيرة ا حاكات دي دلوقتي وانت ربنا رزقاك 
حي الترواسر لتيل N‏ : كلو واشريوا 
هنيئًا با كنتم تعملون . 
وهو هيقلبلك الجيم كاف. عشان اليمنيين عندهم لهجة مش ولا بد 
بيقلبوا فيها الجيم كاف. زي 'الحارث الكندي " لما كان بينادي "حجر ابن 
عدي " فكان بيقوله "حكر ابن عدي" . المهم إن انت هترد على "عدي 
وتقوله : 
- أنا طلبت من ربنا إنه ميحر منيش في الجنة من التمتع بالأدب زي ما كنت 
بتمتع بيه في الدنياء وربنا استجاب» "وله الحمد في السموات والأرض 
وعشيا وحبن تظهرون ' . 
وتكمل مشي بالخيل فتلاقي ولدين واقفين بيتكلموا مع بعض وكل 
واحد واقف قدام باب قصر معمول من الأحجار الكريمة» وشكلهم في 
أحسن حال وصحتهم تام فتسلم عليهم وتسألهم : 
- انتو مين؟ 
- احنا النابغتين: “النابغة الجعدي" و" النابغة الذبياني' . 
- طب "النابغة الجعدي "دخل الجئة عشان كان حنيفي» لكن “النابغة 
الذبياني ' دخل الجنة إزاي؟ 
- آنا كنت مؤمن بالله وحتى رحت حجيت بيته أيام الجاهلية» مسمعتش 
الشعر بتاعي اللي قلت فيه : 

٠‏ اة الكعبة اللي زرتها كتير . . . و دم الأضاحى اللي ساح عند التماثيل 
وعياة ا حمام اللي بيطير متطمن . . . بين ا حجا جا لاشيين بين " السند” 
و'الغيل* (اسم ينبوعين مية) 

وأنا بر ضه اللى قلت : 
احاشلك عشان ميبقاش لسه عندك شك . . . وإن كان اللى عنده دين ما 
يبقاش عنده ذنب 
احاشلك با جمال اللى ما شية بسرعة ترعى . . . وم نآبار مكة القدسة 
بيش ربوأ شرب 


وبعدين أنا ملحقتش النبي ورسالته عشان ربنا يحاسبني على إيماني 
4 وغير كدا ربنا رحيم جدا وممكن يسامح أعظم غلطة عملتها في حياتك 

هتنادي ساعتها على "عدى ابن زيد " » * النابغة الذبياني " > و "النابغة 
ا معدي" وتقولهم يجوا يتسلوا معاك شوية زي ما قال 'عدي ابن زيد" : 


با فلبي جسم تعب وأنا مش عايز . . . أعمل حاجة دلوقتي غير إن يأسمع 
أغاني 


وأشرب ا خمرة اللي جاتلي من إيران . . . لو داقها شيخ هيغني ويرقص 
على الأغاني 


أو لما قال برضه : 

كلام ميل يسمعه الشيح مزاج . . . كلام له طع م العس ل الصفي 

وهتقولهم إن القعدة الحلوة دي ناقصها "الأعشى ' . تطلع حروف 
آخر كلمة من بقك من هناء وتلاقي “الأعشى” في وسطكو من هناء 
فتحمدوا ربنا وتشكروه إنه جمعكم مع بعض وتقول الآبة بتاعة : ' وهو على 
جَمْعهم إِذَا يشَاء قدير ' (الشورى 59). وبعد ما تكلوا وتشربوا من نعم 


الجنة اللي ربنا عملها مخصوص للمؤمنين وتتبسطواء هتسأل "النابغة 
لذبياني ' : 


- يا ذبياني أنا اللي أعرفه عنك إنك راجل ذكي وديبلوماسي. إزاي قدرت 
تقول في مرات * النعمان ابن منذر " ٠‏ ملك الحيرة: 
نعمان قال إن شفايفها باردة وحلوة . . . وکل ما تدقها تھی عاي زكمان 
نعمان قال » وأنا مع رفش لني مدقتش 00 بنفسي : إن ريقها زي ا لية 
U‏ طشان 
وفضلت تكمل كلام عن مراته لحد ما الناس لاحظوا وقالولك إنك 
زودتها أوي . 
- ظلموني واله» ولو كانوا فهموا اللي كنت أقصده» كانوا عرفوا 
إن أنا راجل متطلعش العيبة من بقي. الحكاية وما فيها إن "النعمان ابن 
منذر " كان بيعشق مراته . وطلب مني إني أكتب فيها قصيدة» فقعدت أفكر 
وأقول لنفسي : لو ذكرتها بشكل عام الناس ممكن تفهم إني بتكلم عن 
ست تانية» ولو ذكرت اسمها في القصيدة» هتبقى عيبة في حق الملك . عشان 
كدا كتبت قصيدة كأن الملك هو اللي بيقولها . 

فعلا ظلمناك. وحقك عليا. أنا بس كان نفسي أشوف دلوقتي 'المازني " 
و"الشيباني” و"أبو عبيدة* و *الأصمعي" » اللي نقلوا عنك القصيدة 
ووصلوها للناس بمعنى غلط. وكنت هكلمهم قدامك عشان تعرف إني 

يمحرد ما تنطق اسمهم تلاقى الأربعة موعن عندك بقدرة قادر. 

وبسلموا عليكو بلطف» وهتسأل: 
مين دول؟ 

إحنا الأربعة اللي انت ذكرتهم من شوية وكنت عايز تشوفهم . 

- طيب انتو فهمتوا القصيدة على أساس إن "الذبياني " هو اللي بيتكلم 
ولا ' النعمان"؟ 

"الذبياني" . 

لكن 'الذبيانى " هنا معانا وبيقول إنه كان يقصد 'النعمان" . طيب قولنا 
رأيك يا ' نابغة ' في قصيدتك اللي قلت فيها : 
تعالوا معايا في الربي ع في ا جنينة . . .اللي ' ا لتسجردة*قاعدة فيها 

شفايفها اللي جربتهاش . . . عسل رايق وتخلوط جيه 

يستمتع بيها النعمان » هدية من ربنا . . . متجددة» وعندها بدل الشخصية ميه 

- والله آنا مش فاكر إن أنا قلت الكلام دا قبل كدا . 


- إيه دا؟ بجد؟ ومين أمال اللي اتطوع من نفسه كدا ونسبهالك؟ 

- معتقدش إنهم نسبوهالي على سبيل التطوع على قد ما يمكن عملوا كا.ا 
من باب الفتي أو غلطوا. تلاقيها لراجل من قبيلة 'تعلبة ابن سعد . 
يرد "نابغة بني جعدة" على "الذبياني ' ويقول: 
- آنا فعلا مرة كنت ما شي مع شاب في الجاهلية رايجين على "الحيرة . 
فقالي القصيدة دي وقالي إن هو اللي ألفهاء وقال إن هو من قبيلة 
' ثعلبة 'بن عكابة ' » لكن فيه ناس شموا خبر ووقعوا بينه وبين الملك 
قبل ما يوصل ٠‏ فرجع مطرح ما جه ومقلش القصيدة. 
5 شفتوا بقى إنه كان عندي حق . 
ساعتها هنتلفت للنابغة الجعدي " وهتقوله : 
8 ما تقولنا قصيدتك إياها اللي بتنتهي كل أبياتها بحرف الشين . 
- أنا عمرى ما قلت قصيدة بتنتهى بالشين. غير كداء القصيدة اللى انت 
تھا دی فا كلمات ولا ری بسنا قل كد انان 1 


- يظهر يا أبو ليلى (النابغة الجعدي) إن طولة قعادك في الجنة والشرب 
والأكل اللي يجننوا واللي عمرك ما دقت زيهم خليتك تنسى كل اللي 
تعرفه. ومش بلومك. ما هو أصل "إن أصحاب الجنة اليوم في شغل 
فاكهونء هم وأزواجهم ني ظلال على الأرائك متكئون. لهم فيها فاكهة 
ولهم ما يدعون" . 
نرجعها جروحة 


_ 
ra 

انت قلت ` مستنكرا ' بتنوين فتحة ولا تنوين كسرة؟ 
نوين فتحة طبعا. 
ملب إيه قولك لو حد قالها بتنوين كسرة؟ 
أبهدله وأقول عنه إنه ما بيفهمش حاجة . 
ابله ير حمه بقى "سيبويه ' ۰ هو غلط وقالها بتنوين كسرة»› وانت الأصح 
عشان انت يا " أبو ليلى " أفصح منه لإنك معجون في اللغة من صغرك› 
واتعرفت على ثقافة الجاهلية والإسلام سوا . 
وبعدين تبص "للأعشى " وتقوله: ما تسمعنا قصيدتك اللي مطلعها 
هول : 
ياريتن يأموت بين حبات الرمل . . . في مكان مش ساکنه حد 
فيرد عليك الأعشى ويقولك : ولا أعرف أي حاجة عن القصيدة دي 
الت اللىي شكلك بقيت متخصص ني القصايد المتألفة والمنسوبة لناس تانية . 
هيمر عليكم شوية وز من الجنةء وهيقف عندك كأنه مستني أمر 
معين؛ وعشان وز الجنة بيسمع وبيتكلم فهتقولهم : 
مالكو واقفين كدا ليه؟ 
ربنا بعتنا عشان نغني ليكو ونظبط مزاجكو مع الشرب . 
- طيب يلا على بركة الله» ورونا شطارتكم . 
الوز فجأة هيتحول لجواري صدرها ناهد ومشدود. لابسين جلابيات 
حلوة» وشايلين في إيديهم كل الآلات الموسيقية اللازمة ولا كأنهم أحسن 

عازفين في الجنة . فانت يا شيخنا تستغرب أوي من المنظر داء وإن كنت لءا 
مؤمن بقدرة ربنا على كل حاجةء وتسأل واحدة منهم وتختيرها: 'ط. 
سمعينا كدا حاجة ل ' النابغة الذبيانى ' . 
فتغنيلكو قصيدة ليه › بصوت في منتهى الرقة والسلاسة لدرجة إن ام 
كان اللي قاعدين صنم كانوا نطقوا ورقصوا من حلاوة صوتها . انت تنبهر 
بيها وتقولها: ' طيب سمعينا حاجة تانية وغيري نوع الموسيقى ' . 
الجارية هتغني وتعزف اللي انت عايزه بشكل يخلي حتى ' الغريض ' 
المطرب لو كان موجود يعترف إن ما يقدرش يغني أحسن منها. وان 
هتقعد تطلب منها تعملك لحن ورا التاني لغاية لما تعزفلك كل الأخار 
المعروفة وانت تتسلطن أوي منها. ولا تتأكد تمام إنها أستاذة على العود. 
هتهلل وتکر ربنا وتحمده على نعمه وهتقولها: 
- يالهوي عليكي. انت مش كنتي من حبة صغيرين بس وزة بتطير» إزاي 
عرفتي تعزفي وتغني بالشكل المبهر دا؟ والله دا انتي حتى لو كنتي اتولدتي 
بين أحسن المطربين» مكنتيش تبقى بالإبداع دا . 
- هو انت لسه شفت حاجة من قدرة ربناء دا انت كأنك واقف على الشط 
وقدامك لسه حيط معرفة كبير تعوم فيه . وسبحان من يحي العظام وهي 
رميم . 
وفي عز ما انتو قاعدين تتكلمواء هيعدي عليكم شاب في إيده عصاية 
من الياقوت» ويسلم عليكو فتسأله: 


t.me/qurssan 


انت مين؟ 
أنا "لبيد ابن ربيعة ابن كلاب" . 
ما شاء الله نسب یشرف» وإن كان مفيش مشاكل لو كنت قلت اسمك 
الأول بس . المهم. إيه أخبارك في الحنة؟ 
أنا الحمد لله عايش عيشة فوق الوصف» ولا بكبر في السن ولا بمرض 
أبدا . 
سبحان الله » كأنك مقلتش في الدنيا: 
أنا زهقت من الحياة وطولها. . . ومن سؤال الناس: "لبيد" عامل إيه؟ 
أو كأنك مش انت اللي قلت : 
امت ىأموت بقى؟ وأنا مبسخفش . . . أناعشت كتير وكفاية أو يكدا 
أنا زمقت من الدنيا اللي ما بتخلصش . . . ومين في الدنيا يستحم لكدا؟ 
طب ما تقولنا قصيدتك اللي بتنتهي كلها بحرف الميم . 
لا يا عم ملياش فيهء أنا سبت الشعر في الدنياء ومش هرجعله في 
الآخرة» وربنا عوضني عنه اللي أحسن منه . 
٠‏ طيب أنت كنت تقصد إيه في البيت اللي بيقول : 
لو معجبني شآي مكان أسيبه . . . إلا ل وا موت منعنا م نكدا 
' منعنا " دي عايدة على الناس كلها؟ 
- لأء عليا أنا بس» زي مثلا لما تقول لشخص: "لو محتاج فلوسء 
نسلفك ' . معناها إن انت اللي هتسلفه . 

- طيب انت كان قصدك 'المكان اللى ميعجبنيش أسيبه إلا لو الموت قبد 
روحي : ولا لو المكان معجبنيش يارب الموت يجي يقبض روحي '؟ 
- أقصد التفسير الأول. 
4 ا راک 
هتسأله في مواضيع تانية كانت شغلاك» بس "لبيد هيبص 
ل"الأعشى ' ويقوله : 
- يا سبحان الله! ربنا غفر لك بعد كل اللى عملته في الدنيا ودخلت الجنة؟ 


فهترد إنت يا شيخنا عليه وتقوله : 


انت قصدك على الكام بيت اللي الأعشى اتكلم فيهم عن إنه شرب خمرة 
وزنى؟ والله ممكن يكون معملش أي حاجة من اللي قاله في قصايده 
وتكون فشخرة كدابة» أو ممكن يكون حقيقةء في الحالتين ربنا ساحه 
ودخله الجنة. ما هو ربنا قال: ' قل ياعبادي الذين أسرفوا على أنفسهم 
لاتقنطوا من رحمة الله إن الله يغفر الذنوب جيعا إنه هو الغفور الرحيم ' 
وهو برضه اللى قال: "إن الله لايغفر أن يشرك به ويغفر ما دون ذلك لمن 
با وم يشرد با فقد صل ضاذلا بین" 


وانت يا شيخنا هتقول ' للنابغة الجعدي' : 


عارف يا أبو ليلى» أنا بحب أوي القصيدة بتاعتك اللي وصفت فيها 
واحدة ست بأحلى الأوصاف وأحمل العبارات» بس برضه ستات الدنيا 
ما يجوش حاجة جنب بنات الجنة الحلويين دول . 

وفجأة يخطر على بالك يا شيخناء يا رب دايا كدا كل الناس تحبك» 
م وان مغنيات القاهرة وهما بيغنوا في العراق القصيدة بتاعة الشاعر ' المخبل 
١‏ عاءي' اللي بتنتهي كلها بالميم. فيجروا فجأة الحوريات اللي كانوا من 
أوبه حبة وزء ويغنوا الأغنية اللي خطرت في بالك اللي بتقول: 

وما يرش عليكو حرف ولا حركة» إلا وانتو في منتهى الانبساط 
المرح , لو قارنتو سعادتكو لحظتها بكل السعادة اللي حسوا بيها البشر من 
اوا خلق آدم لغاية يوم القيامة. يبقى كأنكو بتقارنوا حيط مية بدموع طفل» 
او حبل عالي بذرة تراب . 

وتقول لصحابك: ' طيب سمعتوا الأبيات لنفس الشاعر اللي بتقول: ' 


بتلومني ومش عارفة إن . . . بكرة معندهاش عنه خر 
بتقولي إن الغنى خلود . . . وإن الآخرة بيقربها الفقر والعدم 

قولتلها والله لو طلعت على . . . أعلى جبل» أحاول فيه أعتصم 

هيدور عليا ا موت وجيبني . . . ومفيش مهرب من حكم ربنا النتقم 

وتكمل كلامك وتقولهم: “والشاعر 'مخبل السعدي ' قال الكلام دا 
لي زمن الناس فيه كانت ماسكة الشوك بإيديهاء الأم خايفة على ضناها من 
اموتء ومرعوبة عليه والناس بقت بتخاف من الفقر وبتتقي شرهء وبقوا 
ببدحبوا الفلوس وبيتهافتوا عليهاء والناس الجوع والعطش راكلهم. حافيين 

فاضيةء وسبحانه لما قال: “الحمد لله الذي أذهب عنا الحزن إن ربنا لغغو, 
شكور الذي أحلنا دار المقامة من فضله لا يمسنا فيها نصب ولا يمسنا فبها 
لغوب ". سبحانه اللي حول المغنيات دول من وز لحوريات» وخلاهم 
بحكمته وعلمه يحفظوا كل الأشعار والأغاني دي اللي عمرهم ما سمعوها 
قبل کداء وخلاهم يبدعوا في الغنا والموسيقى من غير أي غلطةء رغم إنه , 
الدنيا كان عشان واحدة جارية تحفظ بيت ولا اتنين من الشعر تاخدلها شهر . 
وتقبض الشيء الفلاني . 
" النابغة الجعدي " وهو قاعد بيسمعك هيقول: 
- ألا بالحق يا "أعشى ". هي رباب اللي ذكرها 'السعدي' هي نفسها 
رباب اللي انت ذكرتها لما قلت : 
أول ما الديك إدن . . . مليت ل" رباب" الكاس 


- جرى إيه يا ' جعدي "؟ شكلك تقلت أوي في الشرب في الدنيا ودماغك 
خفت وشكلها لسه خفيفة لغاية دلوقتي . هو انت ما تعرفش إن الستات 
اللي اسمهم رباب أكتر من الهم على القلب» ما فاضلش غير إنك تقول 
إن رباب إياهاء هي نفسها اللي قال فيها الشاعر : 
ماله مأهلك يا *رباب*؟ . . . عنيهم ضاقت من الغضب 
أو تكونش هي نفسها اللي ذكرها 'امرؤ القيس " لما قال 


قبل ما يق ع ا مقدر ؛ سبت بيت ل“ هنا“ > ول“ رياب” ٤‏ و" فرئنى” 3 و" ليس" 

ادن بتكلمني أنا بالطريقة دي يا صابع يا ضايع ياللي مت وانت كافرء 
شهدت على نفسك إنك عملت الحرام؟ على الأقلء أنا شفت النبي 
رسمعته القصيدة اللي كتبتها فيه اللي بتقول: " مسكنا السما في إيديناء 
ودنا في العالي . . . بس لسه عايزين أكترء ونبقى في العلالي ' ٠‏ فالنبي 
لالي : "في العلالي فين يا '"أبو ليلى '» فقلتله: "في الجنة معاك وبيك يا 
سي ' ٠‏ فقالي : ' يسمع من بقك ربنا" . 
اوعى تكون افتكرت نفسك حاجة عشان شوية جهلة قالوا عنك إنك 
.اع أحسن أربع شعرا. دا كدب. أنا نفسي في الشعر أطول منك وبعرف 
اصرف أحسن منك» وكتبت أبيات شعر أكتر من أي شاعر عربي كتب 
١لمي‏ وانت كنت كل اللي بتعمله إنك تتكلم بالباطل وتفتري على أهلك 
الاناضل النبلاء وحتى لو كنت بتقول الصدق» كان المفروض تتكسف على 
٠ك‏ من اللي كنت بتكتبه . وعملت خير مراتك إنها اتطلقت منك» سابت 
هلب ملوش غير في الرمرمة على بواقى الأكل المقرف بتاع الملوك . 


انت بتهرتل تقول إيه؟ دا بيت واحد بس من أبيات شعري بمية من بتوعك . 
مش بكترة الكتابة هي على فكرة» كل كلامك فاضي ورغي فارغ . شكلك 
نسيت إن آنا من قبيلة ' ربيعة الفرس" وانت من "بني جعدة' اللي مشهورة 
با جين والهروب . بقى بتعايرني بإني بمدح الملوك؟ دا قصر ديل يا أزعر» انت 
لو كنت تقدر تكتب زي للملوك كنت بعت أهلك وعيالك عشانهم» لكن 
انت اتخلقت جبان وخرع» تخاف تطلع من بيتك لو الدنيا ضلمة» ولو الدنيا 
حر شويتين تفرهد وما تخرجش برة بينك. وبتكلمني عن طلاقنا أنا 


1۱1 

وأهزانية' وانت عارف إنها كانت سعيدة معاياء وعلى كل حال» عادي. 
كل الناس بتطلق» الملوك والعامة . 
- اسكت يا تايه يا ابن التايهة › والله دخولك الجنة دا كان غلطة› بس رينا 
عايز كدا بقى هنقول إيه. انت حقك تكون في آخر درجات النار. 
ودخلها اللي أحسن منك» ولو كان ينفع إن ربنا يغلطء كنت أك 
عرفت إنه غلط لما دخلك الجنة . مش انت اللى قلت : 
دخلت عليها لما ناموا الحراس . . . وكانت هي من غير هدوم 
فغطست فيها و حسست على بطنها. . . اللي كانت بأحلى الروايح بتفوح 
وبعدين أنت بتستقل ب ' بني جعدة" ٠‏ دا انت وقبيلتك بكل اللي 
عملتوه متسووش ولا يوم واحد من أيام قبيلتي. وبتكدب وبتقول علبا 
جبان» وأنا أشجع منك ومن اللي خلفوك. وأصبر أكتر منك على ليالي 
الضلمة والبرد. وأستحمل عنك أيام الحر والصهد. 
وفجأًة ينط ' الجعدي " على "الأعشى " ويضربه على راسه بكور 
دهب »۰ فتتدخل انت › ربنا يبارك فيك يا رب» وتقولهم : 
- خناقات الشوارعية دي مش ف الجنة» دي مكانها الدنيا بين السفلة 
وعديمي الرباية . وانت بصراحة كدا متسرع يا ' جعدي" . وشكلهم كان 
عندهم حق لا الحاكم جلدك لما اتسرعت ودخلت في خناقة لواحد 
استنجد بيك وانت متعرفش مين اللي على حق ومين اللي على باطل. 
والحاكم جلدك عشان الرسول قال: "اللي يتصرف تصرفات الجاهلية 

مبيقاش مننا' . ولولا إن ربنا قال في كتابه الكريم: "لا يصدعون عنها 
ولا ينزفون" كنت افتكرت إن خرة الجنة لحست دماغك. لكن 
'الأعشى ' ما بيشربش في الحنة غير لبن وعسل» عشان ربنا حرم عليه 
اساسا خرة الجنة. وهو راجل وقورء وبيعرف يتصرف كويس وبهدوء 
في الشدايد. وهو عامل زي أبيات الشعر اللي كتبها "أبو نواس" لما 
حرمه الخليفة من شرب الخمر : 
«نلوموش عليا إن بقيت ما بشربش خمرة . . . منعني عنها ا خليفة وما 
اخري دلوقتي إني ب سأشوفه أ وأشمه . 3 . فادوه لغ ري » وأنا هكتقي 
بصحبتكو واللمة 
انا زي اللي مش قادر يحارب بنفسه . 2 فبقى بيشج ع اللي قادر بجارب 
وعنده همة 
فيرد عليك "النابغة الجعدي " ويقولك: 
مننساش إن في الدنيا كان فيه ناس دماغها بتفوت لما بتشرب لبن». 
وخاصة المنفسنين اللؤماء زي ما قال الشاعر 'الراجز' 
با ' ابن هشام” اللبئ بوظ الناس . . . مش شاي ف كمية عنفهم بقت عاملة إزاي؟ 
ومش أهلنا زمان قالوا: خافوا من غضب الناس لو زودوها في شرب 
اللبن؟ ر 


فانت تدخل تاني عشان تهدي الموقف وتقولهم : 

- يا حماعة خدوا بالكو ليعدي ملاك علينا واحنا بنتخانق كدا فيقول لربا. 
وما تخلصش الحكاية على خير. هو صحيح ربنا مش محتاج حد يقوله إه 
اللي بيحصل في الجنة» بس هي العملية كانت ما شية كدا أيام الدنيا. 
وإذا كان ادم خرج من الجنة لسبب تافه» فما تستبعدوش إن حد م.., 
ولاده يحصل معاه نفس الحاجة. بس قولى يا "أعشى" بصراحةء ان. 
لسه بتحن لشرب الخمرة؟ 1 

لا والله أبداء ولا بتيجي على بالي أساساء وسبحانه اللي صيرني على 
كدا وخلاني أنساها . 


فيقوم "الجعدي " وهو غضبانء فتزعل يا شيخناء ربنا يبعد عنك أي 
زعل» ومترضاش إنه يمشي كدا وهو غضبان» فتقوله : 
- يا أبو ليلى. ربنا بكرمه وعطفه عملنا حور العين اللي كانوا وز دول 
خدلك واحدة منهم البيت معاك» تسمعك أحلى الألحانء وتعزفلك 
أحلى عزف. 


فيرد "لبيد ابن ربيعة " : 


- ماهو لو كل واحد خدله حورية من دول» الموضوع هيتتشر في الجنة. 
وهيسمونا بعد كدا : " رجالة الوز" . 


فتنتبهوا فعلا للموضوع دا ومتاخدوش حوريات من حوريات الوز 
دول. 


ويعدي عليكو " حسان ابن ثابت ' » فتقولوله : 

أهلا يا 'أبو عبد الرحمن ' . تعالى أقعد معانا نتكلم شوية . فيقعد معاكو 
لتسألوه: فاكر الخمرة إياها اللي قلت عليها وانت شاب : 
شفايفها ولا خرة " بيت راس * . . . خلوطة بالية والعسل 
أو بطع مالتفا حاللي بيخلي . . . ريحة بقها يتضرب بيه اثثل 
«مخسفتش إنك تقول الأبيات دي» في قصيدة بتمدح فيها النبي؟ 
لک لأن النبي كان عقليته متفتحة وبيقبل الكلام دا أكتر ما انتو متخيلين» 
وبعدين أنا ما قلتش أي كلام وحش» ومقلتش إني شربت خرة» أو اني 
عملت حاجة حرام أنا جرد وصفت ريق واحدة ست» تمكن تكون 
الست دي حلالي. وممكن أكون بتخيل. وبعدين دا النبي شفع 
'للأعشى ' وهو كان عامل بلاوي مسيحة في الدنيا. النبي كان في منتهى 
الطيبة. يعني لما حصل اللي حصل في حكاية “الإفك" وأنا اتكلمت 
وحش في حق مراته. جلدني أنا و" مسطح "۰ بس بعد كدا سامحني 
وإداني 'سيرين" أخت * مارية* اللي خلفت منها "عبد الرحمن' وهي 
خالة " إبراهيم ' ابن النبي . 
وانت يا شيخ ابن القارح . هيكون نفسك تسأله عن شوية حاجات في 
النحو في قصايده» بس هتسكت عشان ما تبوظش القعدة على صحابك . 
واحد من القاعدين هيقول * لحسان" : 
بس هو انت ليه الناس قالوا عنك إنك جبان؟ 


مين اللي قال كدا؟ دا أنا وأهلي أشجع ناس في العرب كلهم . مش احنا 
اللي وقفنا مع الرسول وساعدناه وحارينا معاه لما مكنش فيه حد عايز 

يسمع كلامه؟ مش احنا اللي وقفنا في وش سهام قبيلة ‏ ربيعه 
و"مضر* وكل العرب؟ لو كنت في بعض الأحيان بعمل حسابي قبل ٠١‏ 
أتصرف. فدا كان على سبيل الحرص مش أكتر. زي ما ربنا قال في كتاءه 
الكريم: "ومن يولهم بومئذ دبره إلا متحرفا لقتال أو متحيزا إلى فئة فنا 
باء بغضب من الله وماواه جهنم وبئس المصير ' . 


ويتفرقوا الناس اللى كانوا في القعدة دي بعد ما يكونوا قعدوا يتكلموا 


في الجنة قد عمرهم في الدنيا أضعاف مضاعفة . 


وأثناء ما انت يا شيخنا بتكمل لف في الجنة. هتلاقى خمس أشخاص 


راكبين حمس جال» فتقولهم : 


انتو مين؟ ربنا يديم عليكو نعيمه» أنا مشفتش أحلى من عيونكم فى 
حياتي . 
احنا "عور قيس " كنا حمس شعراء عينينا عورا» "تيم ابن مقبل 
العجلاني ' » "عمرو ابن أحمر الباهلي" » "الشماخ» معقل ابن ضرار 
٠"‏ "عبيد ابن الحصين" و " حميد ابن ثور الهلالي' . 

فتقول ' للشماخ ابن ضرار" : 
هو أنا كان عندي شوية استفسارات لكام قصيدة ليك كدا. 
عيب عليك يا مؤمن تقول كداء انت متعرفش إن قصايدك دي كانت 

للنابغة الذبياني ' كانت أنفعله من بنته ' عقرب" . دا يمكن حتى بنته 
لکون زودت همومه لما اتخطفت ومعرفش ياخدلها مهر مناسب. ولو 
عايز با سيدي» أنا أقولك قصايدك كانت بتقول إيه . 
طليبء سمعني» ربنا يكرمك . 
طيب فاكر القصيدة اللي مطلعها بيقول : "لو لفيت العال مكله. . 
الفوس مش هتلاقي مثيل”" . 
لا والله مش فاكرها. أنا الجنة خدتني عن الدنيا باللي كان فيها. زي ما 
ربنا قال: "إن المتقين في ظلال وعيون وفواكه نما يشتهون كلوا واشربوا 
هنيئا بما كتتم تعملون' . أنا في الدنيا كنت بعمل الحاجات دي بغرض 
إنهم يسلفوني ناقة أسترزق منها مثلاء أو يدوني أكل يكفي عيالي لمدة 
سنةء لكن دلوقتي» بفضل ربناء أمد إيدي آخد اللي أنا عايزه من اللبن» 
أي نوع من اللبن: جمال. بقرء خرفانء معيزء ولو عايز لبن من المترفان 
الجبلية » هيبقى قدامي في ثواني أنهار منه أكبر من “دجلة ' و" الفرات" . 
على عكس الدنياء كنت أقعد أحلب وأحلب في خروف. ومکنش 
يطلعلي منه ولا حتى نص كباية . 

تخلص كلامك مع ' الشماخ ' ٠‏ فتبص 'لعمرو ابن أحر " وتقوله : 
تعالى يا "عمرو " انت فين؟ 
آنا هنا أهو . 
. طيب قولي قصيدتك اللي بتقول حتة منها: "راح الشباب و" العمر' 
راح . . . والأخوات غيرهم الزمن '. كان قصدك إيه بكلمة "عمر '. 
'السن " ولا الد عمة اللي بتلزق بين السنان؟ 

- كل الطرق تؤدي إلى روماء مش فارقة كنت أقصد أنهي معنى. ١‏ 
الرعب اللي شفته يوم القيامة نساني اسمي وكل الشعر اللي قلته انت ٠‏ 
وتضع كل ذات حمل حملها وترى الناس سکاری وما هم يسكارى وله,, 
عذاب الله شديد' . والغريب فعلا بقى إن انت رغم إنك حضرت بوم 
القيامة» لسه فاكر كل الشعر دا . 

- أنا كنت بدعي ربنا كتير في الدنيا إنى يمتعنى بالأدب اللى أعرفه في الدءا 
والجنة» وربنا استجاب لدعايا. عموماء أنا عجبتنى ليك قصيدة كاذ . 
بتقول : 

أنا شاب ما بيخفش من حاجة . . . وأنا هنا زينة كل الشباب 
زي ما أكون غص نأخضر . . . فيا حرم» ناعم زي الراب 
أو زي ٠ا‏ أكون خرة * قيل" . . . وكل حاجة عندي بحساب 
انت قصدك إيه ب"قيل" صحيح؟ عشان قيل ممكن تيجي بمعنى 

ملك» أو اسم شخص»ء زي ' قيل ابن عتر " ؟ 

- المعنيين ينفعوا . 

- متهيألى انت كان قصدك 'قيل ابن عتر" عشان بعد كدا قلت: 
' والحرادتين بتغني عشانهم . 0 وفي رقبتهم مرجان ودهب " . وزمان 
قالوا إن كلمة الجرادتين دي كانت أسامي مغنيتين عند ' الجرهمي ' وغنوا 
لقبيلة "عاد" ٠‏ اللي كان " قيل ' واحد منهم» وهم رايحين يحجواء فقبيلة 
"عاد ' اتهبلوا من صوتهم ونسيوا الحج والطواف»› ونسيوأ حتى هم جم 

له. ونسيوا يسألوا ربنا عن اللي عايزينه. فاتدمرت "عاد" وهم 
مذهولين. 

و أنا كنت كمان لقيت قبل كدا في كتاب "الأغاني ٠"‏ أغنية بيقولوا 
إنها للجرادتين. فاستغربت أوي» ومتهيألي إنها مش بتاعتهم فعلا. أصل 
الكلام دا كان في عصر هارون الرشيدء فمين بقى قال للناس اللي في عصر 
هارون» إن دي أغاني الجرادتين؟ وإزاي هم اتأكدوا من كدا؟ مش معقول 
أب.ا. وأعتقد إن كله كدب . 

أولا مش عشان أنا ذكرت الجرادتين يبقى كان قصدي "قيل ابن عتر" 
حتى وإن كان من ضمن الحجاج اللي غنتلهم الجرادتين . ثانياء مش لازم 
يكون موضوع الهارون كدب » لأن العرب بقوا بيسموا أي مغنية جرادة» 
عشان كان مرة زمان كان فيه مغنية اسمها جرادة. زي ما الشاعر قال: 
"احنا نشرب وا جراد يغنيلنا* . 

بعد ما تسأل "عمرو ابن أحمر " كام سؤال في الصرف. تدخل على 
النالت وتقول : 


٠‏ فين 'تميم ابن معقل العجلاني*؟ 
- أنا هنا أهو. 


- فيه بيت شعر ليك بيقول : "بيتك ا خالى يا سلمى ما بنمأش ناقتى 
*مرانة* من مرواحه“ . "مرانة " دا كان اسم ناقتك فعلاء ولا كان اسم 

- أنا رجلي ما دخلتش الفردوس. إلا وكل الشر وكل كلام الشعر حم 
تماما من لمحى. أصل أنا اتبهدلت جامد أوي واتحاسبت حساب شدبا 
واتقالي : 5 كنت من ضمن الناس اللي حاربوا "علي ابن أم, 
طالب ' ٠‏ وطلعسلي ' قيس ابن عمرو ابن ملك ' وهو كان بيكرهني عشاا 
كان بيأيد :على ' وفضل يتهمني ويبهدل فياء وما فلتش من النار عه 
بعد ما خدتلي كام لسعة محترمة. لكن انت حافظ كل حاجة وكأنا' 
ممرتش أساسا بيوم القيامة» والمنادي عمال يقول فين فلان ابن فلان. 
وملوك الدنيا الجبارين بيشدوهم على الجحيم. والملكات بيتلسوع,! 
بالنار وجلدهم وجسمهم بيتحرق؛ وهم عمالين يصرخوا: "في أي 1 
يفدينا؟ في أي عذر يحمينا؟ " والعيال الأغنيا الفرفورة بيعووا زي الدياءه 
في سلاسل من نار» وبيقولوا: "احنا اللى كان معانا فلوس بالهبل» وکا 
الكل في الكل في الدنياء وياما el‏ ناس» مفيش دلوقتي أي حا. 
يساعدنا أو يفدينا؟“ فسمعوا صوت من عند العرش بيقول: "أولم 
نعمركم ما يتذكر فيه من تذكر وجاءكم النذير فذوقوا فما للظالمين س 
نصير ' . وبعتنالكو رسل من بعد رسلء وهم يحاولوا يوصلوكوا ل 
الأمان؛ واتقالكو : " واتقوا یوما ترجعون فيه إلى الله ثم توفى كل نفس ما 
كسبت وهم لايظلمون" لکن انتو كنتو مشغولين بلذات الحياة وغرقانين 
فيها لشوشتكو. وناسيين خالص الآخرة. دلوقتي الحق بان» والنهاردا 


محدش هيتظلم , لأن ربنا النهاردا هو اللي هيحكم بين العباد . 
وهتكمل يا شيخنا كلامك مع الاتنين الباقيين من الشعرا الخمسة . 


- طيب فين " عبيد النميري *؟ 

أنا أهو. 

إن شاء الله ما تبقاش زي صحابك مش فاكر أي حاجة . 

بسمع من بقك ربنا. يلا إسألني لما نشوف» بس خليك رحيم معايا 
والنبي . 

منخفش »2 هو سؤال واحد. هو انت صحيح زي ما قال 'سيبويه ' 
نصبت كلمة أصلا مجرورة في قصيدتك اللي بتنتهي كلها بحرف *اللام ' 
اللي عملتها عشان تمدح "عبد الملك ابن مروان” ؟ 


أيوة حقيقي . 
تسيبه وانت راضي عن إجابته» وتروح للأخير "حميد ابن ثور" 
ونقوله : 


يا "هید ' » انت كتبت كلام جميل أوي لما قلت : 
نفلري ضعف وكان زمان 17/7 . . . ما كفاية بقى يا مرض سيبني ي حالي 
رالوت هيجيني صب حأو ليل . . . وهو عار ف كوي سأوي فين مكاني 
إيه بقى أخبار نظرك دلوقتي؟ 


أنا دلوقتي لو واقف في آخر حتة في غرب الجنة» أشوف صحابي لو 
واقفين في آخر حتة في شرقهاء رغم إن بيني وبينهم مسافة آلاف السنين 
- انت كمان أبدعت في القصيدة بتاعتك اللي بتنتهي كلها بالدال اللي قلت 
فيها : 

سنة ورا سنة وا جمال على حالها ضعفانة . . . لغاية لا جت سنة بقت 
صحتها زي ا ديد 


- مش فاكر أنا الأبيات دي ولا غيرهاء أنا كل اللي بفكر فيه دلوقتي هم 
الحور أم رجلين مكلبظة . 
- يعني انت بتنكر إنك انت اللي قلت القصيدة دي؟ وأنا اللي كنت فاكر إن 
الشاعر "القطامى " هو اللى ناقل منك أسلوبك في الشعر . بس كدا ممكر, 
يكون هو اللي كان سبقك وانت اللي نقلت منه» وخاصة إن انتو الات 
عن الحاجات اللي كنت بعملها في الدنيا. "ولا خوف عليهم ولا هم 
يحزنون". وقت ما كنا في الدنياء كان الواحد يعصر مه عصر شهور 
طويلة أو سنة كاملة عشان يكتب قصيدة مديح في واحد غني» ويا إما 
يرجع وقفاه بيأمر عيش» يا إما يديك مبلغ ما يكفيش عيش حاف. 
شوية ويجيلكم» الشاعر "لبيد ابن أبي ربيعة ' » فيعزمكم تروحوا معاه 


ينه في حتة اسمها “القيسية ٠"‏ وحلف عليكم بالحامد لتروحوا معاه. واثتو 
بتتمشوا هيظهر قدامكو فجأة تلات قصور عملاقة جيلة جداء فيسألك 


لك“ 

- تعرف يا ابن القارح يا أديبنا يا حلبي القصور دي بتاعة مين؟ 
- لا والله معنديش فكرة. 

دول تلات قصور ربنا اداهوملي عشان الأبيات التلاتة اللي أنا قلتها : 


الأول : 
أحسن عبادة إنك تتقي رينا . . . وربنا هو اللي في ايده کل شيء 
والتانية : 
ا حمد له اللي ملهوش شريك . . . ه واللي في إيده ا خيرء واللي عايزه ييكون 
والتالتة : 


أحسن واحد اللي ربنا يهديه . . . يبقى باله رايق وأحسن من التايهين 
فربنا حولى الأبيات التلاتة دول لبيوت في الجنة أسكنها على طول . 


فتعجبوا كلكم وتقولوا : " سبحانه » قادر على كل شيء' . 

)ج( 
المعري بيتخيل إزاي ابن القارح دخل الجنتّ 


انت يا شيخنا لما تلاقيهم محتارين من ذاكرتك في الشعر تقولهم: 
الب أنا هحكيلكو حكايتي . أنا لما قمت من القبرء ووقفت في ساحة 
ااء.امة » افتكرت الآية اللي بتقول: ' تعرج الملائكة والروح إليه في يوم كان 
غاءاره خمسين ألف سنةء فاصير صبرًا ميلا" عشان الوقت طال عليا أوي» 
عطشت جامد والحر بقى لا يطاق ومفيش حتى نسمة هوا واحدة» وأنا 
اساسا راجل بعطش بسرعة جداء وعرفت إن دا كدا آخري وإني مش هقدر 
اسنحمل أكتر من كدا. بس أخيرا جالي الملك اللي معاه الكتاب اللي فيه 
اعمالي الكويسة» فلقيت حسناتي أقل من نبات ميت في سنة مفيهاش مطر › 
س في آخر الصفحة شفت توبتي كإنها كشاف نور حد رافعهولي عشان 
اشوف بيه الطريق . فلما فضلت واقف كدا حوالي شهر أو شهرين» 
وخفت من كتر عرقي لأغرق فيه» فكرت في فكرة نميسةء وهي إني أقول 
بيت شعر حلو في ' رضوان' . حارس الجنة. وبدل بيت "امرؤ القيس" 
تاع : "أنا عايز أعيط على ذكرى الحبيب والعرفان" شلت عرفان وحطيت 
'رضوان"» وبعدين اتزاحمت في الناسن لغاية لما وقفت في مكان يسمعني 

ويشوفني منه كويس . بس هو ولا هو هناء ومعتقدش حتى إنه خد اء | 
كنت بقول إيه . اتضايقت شوية كدا يبي بتاع عشر أيام من بتوع 0 . 
وبعدین رحت عملتله بيت تاني على وزن بيت كان عمله الشاعر 'جر, 
فطنشني زي المرة الأولى بالظبط ٠‏ وكأني بحاول أحرك جبل بصباع واحا.. ا 
عايز أطلع عسل من التراب. وفضلت كدا شغال على كل الأبيات الارٍ 
أعرفها اللي مكن أبدل كلمة فيها ب 'رضوان" لغاية لما خلصت كل الام 
عندي» وهو مش مركز معايا خالص أساسا. ولا شكله حتى كان فاهم أ 
كنت بقول إيه . وبعد خلاص ما غلب حماري ندهت بأعلى صوتي : 


- "يا رضوان". يا اللى ربنا ما تمنك على فردوسه. مش بترد عليا له ' 
مش سامعنی ولا إيه؟ 


- سمعتك بتقول ' رضوان " بس معرفتش عايز مني إيه . طلباتك إياه 3 
مسكين؟ 

- أنا راجل ملياش صر على العطش. ومدة الحساب طولت. وأنا معابا 
صك بالتوبة» والصك دا بيمحى الذنوب كلهاء وأنا عمال أمدح فيك 
بأشعار كتير وحطيت فيها اسمك كمان. 


- يعني إيه أشعار؟ آنا أول مرة أسمع الكلمة دي . 


- الأشعار جمع شعرء والشعر هو الكلام اللي ليه وزن» لو زاد عليه أو 
نقص تحس على طول إن فيه حاجة غلط» وكانت الناس في الدنيا 
بيستخدموه ساعات عشان يقربوا بيه من الملوك والباشاوات» وأنا قلتلك 


شوية منه عشان تسمحلي أدخل الجنة من الباب داء عشان آنا استطولت 

الو ففة بصراحةء وأنا راجل ضعيف ومش حمل الوقفة ديء وأنا طلبت 
٠‏ ربنا المغفرة وشايف إني أستحقها إن شاء الله . 

ا فهمك على قدك شكلك» انت عايزني أدخلك الجنة من غير إذن 
٠٠,‏ با لهوي عليك. ' وأن لهم التناوش من مكان بعيد" . 

, شعر ل"لبيد" وسمعتهوله» بس ولا الهواء ولا كإني بكلم حيطة . ما 


.٠ن‏ بيت ينفع أبدل كلمة منه ب" زفر” إلا وقلتهوله» بس ولا اتهزلته 


۰ه حتی » فقلتله : 


والله مش معقول كداء الواحد في الدنيا كان يقول بيتين ولا تلاتة لأي 
ملك أو رئيس. فيظبطه ويديله كل اللي نفسه فيه وأنا قلت فيك شعر 
لو كان اتجمع كان اتعمل ديوان بحاله» بس انت ولا كإنك سمعت منه 
ولاحتى كلمة. 


أنا ما حستش بأي حاجة من اللي انت قلتهاء ومتهيألي إن اللي انت قلته 
دا من كلام ' إبليس " . وكلام ' إبليس" ما يدخلش على اللملايكة , 
الكلام دا عشي بس على الجن ء وهم علموه لولاد آدم . لمهم عايز إيه؟ 


عايز أدخل الجنة بقى » تعبت . 
مكنش يتعز» بس مفيش في إيدي حاجة أعملهالك . إنت من أنهي أمة؟ 


أنا من أمة ' محمد ابن عبد المطلب" . 

- عندك حق. دا نبي العرب» وعشان كدا عمال تقولي شعر. ١١٠‏ 
' إبليس * اللعين خلى كل سكان منطقة العرب يتعلموا الشعرء ر ءا 
وستات . أنا هنصحك نصيحة لوجه اله» عايز تخرج من هناء ,٠‏ 
عليك وعلى النبي» هو يساعدك في اللي انت عايزه. 

زهقت منه ومن قلة حيلته » ففضلت أتمشى بين الناس» فلقيت راءا 
منور وحواليه رجالة نورهم ولا الشمس» فسألت مين داء فقالولي دا عا 
ابن عبد المطلب ' اللي قتله ' وحشي " . واللي حواليه دول كانوا شهااء 

غزوة 'أحد". فقلت بيني وبين نفسي: الشعر هينفع مع الناس دول أ“ 

من حراس الجنة» عشان' دول واخدين على الشعر وهم أصلا شء,ا 

و"حمزة' هو وکل عيلته شعرا أبا عن جد. فعملت شعر على وزن أبيا؛ 

' كعب ابن ما لك“ كان عملها من زعله على موت "حمزة" . قربت ١.ه‏ 

وناديت: يا حمزةء يا سيد'الشهداءء يا عم الرسول» يا ابن عبد المطلب 

فلما جالي قلتله الأبيات اللي عملتهاله فقالي : 


- يخرب بيتك. انت جاي تمدحني في الظروف اللي احنا فيها دي؟ انت ما 
سمعتش الآية: "لکل امرۍ يومئذ شأن يغنيه ' ؟ 


- سمعتهاء وسمعت اللى بعدها كمان: *وجوه يومئذ مسفرة» ضاحكه 
مستبشرة» ووجوه يومئذ عليها غبرة» ترهقها قترة» أولئك هم الكفرة الفجرة' . 


- أنا مقدرش أعملك حاجة في اللي انت عايزه داء بس هبعت معاك واحاد 
يساعدك تقابل "علي ابن أبو طالب " وهو يكلم النبي في موضوعك . 

لبعت معايا راجل لأمير المؤمنين. والراجل حكاله حكايتيء فقالي 
ملي ' : ' وريني يابني كتاب أعمالك الكويسة'. لما طلب مني 'علي' 
١۵اس‏ افتكرت إن أنا كنت شفت في الزحمة دي شيخ كان بيدرسلنا نحو في 
الا ياء اسمه "أبو علي الفارسي ' » وكان ملموم عليه ناس بيقولوله : "انت 
ف..ن علينا في الدنيا وظلمتنا " فلما الشيخ شافني شاورلي إني آجي . فلما 
,صلت عنده» لقیت عنده ناس كتير من ضمنهم " يزيد ابن الحكم الكلابي ' 
وهم ببقوله: "الله يخرب بيتك رفعت المنصوب ونصبت المرفوع» وخليت 
.هاي الشعر بتاعي تبوظ' . وواحد تاني قاله : 'انت جبت تفسيرات الشعر 
اي دي منين؟ دا مفيش حد قال كدا أبدا في العرب قبل كدا. " وواحد 
ااي زعق له وقال: *مجنون أنا عشان أقول الكلام اللي انت قلت إن أنا 
انه "والناس متجمعه عليه عمالين يلوموه على تفسيراته. فقلتلهم: "يا 
عاعةء كل دي أمور هينة» سيبوا الراجل ني حاله. دا مهماكان برضه هو 
اللي عمل كتاب 'كتاب الحجة' عن القرءان الكريم» وبعدين هو 
«فنلكومش حد» ولا سرق منكو فلوس» فابعدوا عنه وشوفوا حالكو' . 

أنا فضلت شوية كدا أهدي النفوس بينهم» بس فجأة ببص كداء 
للبت صك التوبة وقع مني» رجعت أدور عليه بس برضه ملقيتهوش» 
لامخضيت وخفت وقلقت جداء فقالي أمير المؤمنين: 
- متقلقش» عندك شاهد بموضوع التوبة دا؟ 

أه. القاضي بتاع حلب والمساعدين بتوعه . 
اسمه إيه؟ 


. ' "عبد المنعم أبن عبد الكريم‎ ٠ 


t.me/qurssan 


فراح واحد نادي على "عبد المنعم " : وسأله: "انت شاهد على ما 
التوبة بتاع "ابن القارح "؟ * فمحدش رد عليهء وأنا اترعبت وابتادء 
ترعش »› فنادى تانی» بس برضه محدش رد عليهء فنادى تالت مرق ف 
عليه صوت وقال: "أيوهء أنا شفت "ابن القارح" وهو بياخد صا'. 
التوبةء خد الصك متأخرء بس أنا وكل مساعديني شفناه". روح 
رجعت فيا بعد ما رد» وقمت وخدت نفسي مرة تانية» وقلت لأمير المؤمنه. 
على طلبي. بس معبرنيش وقالي: "انت عايز حاجة مستحيلة» وعناءا" 
ولاد أبوك آدم» شوفهم عاملين إزاي" . سبته وطلعت أجري على حوض. 
المية بتاع النبي ووصلت بالعافية» وشربت منه حبة خلوني ما أعطش با 
كدا أبدًا. والكفرة كانوا بيحاولوا يقربوا من الحوض هما كمان يشربوا. 
بس كانوا حراس الجحيم بيمنعوهم وبيضربوهم بعصيان بتطلع نار » فيرجع 
الكفرة وفيهم اللي اتحرق وشه أو أيده وعمالين يزعقوا ويلعنوا. 
فضلت ما شي بعدها لغاية لما رحت عند أهل النبي الأصول ولاد 
الأصول. وقلتلهم : 
- أنا لما كنت في الدنياء لما كنت آجي أكتب أي كتاب» كنت بقول الخاتمة. 
وصلى الله على سيدنا محمد وعلى أهله الطيبين الأخيارء ومتهيألي يعني 
دا مكن يشفعلي إني أطلب منكم طلب . 


- عايز إيه؟ 


4 ساعة من وقت الدنياء بتطلع من الجنة تسلم على أبوها اللي قاعد برة 

هسان يحكم بين الناس » وبعدين بترجع تاني على الجنة. فلما تخرج المرة 
الحاية» قولولها على حكايتي» يمكن هي توصل لأبوها موضوعي . 
فلما جه وقت خروجها ونادى ملك على الناس إنهم يبصوا في 
الأرض لغاية لما فاطمة تعدي» اتلم عليها ناس كتير رجالة وستات من نسل 
:ابو طالب" » عمرهم ولا شربوا خرة ولا عملوا أي حاجة من الكبائر. 
الما شافتهم سألتهم : 
ما لكم متجمعين كدا ليه؟ عايزين حاجة؟ 
احنا كويسين الحمد لله ومستمتعين بنعم الجنة ٠‏ ومش مستعجلين على 
دخولها قبل معادناء لإننا واثقين في ربنا لما قال: "إن الذين سبقت لهم 
منا الحسنى أولئك عنها مبعدون لايسمعون حسيسها وهم فيما اشتهت 
انفسهم خالدون لايحزنهم الفزع الأكبر وتتلقاهم الملائكة هذا يومكم 
الذي كنتم توعدون" . 
وكان موجود في اللمة دي *علي ابن الحسين" وولاده "محمد" 
ر "زيد' وناس تانية من الصالحين. وكان فيه واحدة تانية مع ستنا "فاطمة * 
لبها هيبتها وعظمتها كداء فالناس سألت مين دي» فقالولهم دي "خديجة 
بنت خويلد" . وكان حوالين ستنا " خديجة "شاب راكبين احصنة من 
النورء فقالوا: مين دول؟ فقالوا دول ولاد النبي الرجالة "عبد الله» 
والقاسم› والطيب› والطاهر. وإبراهيم' . 


فحاولوا الاس اللي في اللمة دي يتشفعولي : 

- يا أهل النبى . دا واحد ابن حلال» وخد صك التوبة خلاص» وملا 
الجنة كدا كداء وهو اترجانا تكلمكم. تكلموا النبى » في إنه بشو 
الموقف داء ويستعحل دخوله الجنة . 
فقالت "فاطمة " لأخوها "إبراهيم ' : 
- شوف طلبات الراجل دايا "إبراهيم ' . 
فقالي 'إبراهيم" تعال معايا يا "ابن القارح". وشدني علل, 
حصانه . فضلت الخيل تشق الطريق بين الناس» بس لا الزحة زادت أو:, 
طارت» وأنا ما سك في ' إبراهيم ٠"‏ لغاية لما وقفت الخيل عند التبي» فسأا. 
النبى ستنا فاطمة : 
- مين الراجل الغريب دا؟ 
- دا راجل اتشفع ليه ناس من أهل البيت الطاهرين . 
- طيب استنى لغاية لما أشوف كتاب أعماله . 
لا شاف إن كتاب أعمالي آخره ختوم بختم التوبةء شفعلي. 
وسمحلي إني أدخل الجنة. فلما مشيت ستنا فاطمة» اتشعلقت في حصان 
'إبراهيم ' . ولا خلصنا من الزحمة» قالولي: "دا الصراط» عدي عليه" 
الصراط كان فاضي ما عليهوش حد غيري. حاولت أعديه» بس لقيتني 
كنت هقع. فراحت ستنا فاطمة قالت لجارية من جواريها: "يا فلانة. 
ساعديه " . حاولت تساعدني بس أنا كنت عمال أتمرجح بين وشمال. 
فقلتلها: 

بصي بقى ١‏ لو عايزة تساعديني فعلاء اعملي معايا زي ما قال الشاعر : 
با ست الك ل ل و تعبتي مني » ابقي شيليني هيلا يلا ' . 

و "هيلا بيلا" دي اللي هي إيه؟ 

بعني تشيليني "أوبا" كدا زي العيال وعدي انتي بيا . 


سنا "فاطمة' بصت للجارية وقالتلي: "خليهالك تخدمك في الجنة' . 
الما وصلت عند باب الجنة قابلت ' رضوان" فقالي : 


معاك إذن دخول؟ 
لا. 
يبقى ما ينفعش تدخل . هات الإذن وأنا أدخلك . 


فوتفت محتار مش عارف أعمل إيهء وكان فيه شجرة صفصاف كبير 
لريبة من باب الجنة من جوة» فقلت "لرضوان" : 


طب هاتلى ورقة من الشجرة اللي وراك دي أروح آخد الإذن عليها . 
لأء ما بخرجش حاجة من الجنة إلا بأمر من ربنا سبخانه وتعالى . 


. لا إله إلا الله إنا لله وإنا إليه راجعون» والله لو الأمير بتاعنا في الدنيا كان 

بص ' إبراهيم ' وراة» فلقاني واقف بعيد عنه مش عارف أدخل › 
فراح راجع وشدني شدةء لقيت نفسى بعدها جوة الجنة معاه. وأنا وقفت في 
الموقف دا ست شهور من شهور الدئبا. عشان كدا أنا لسه فاكر كل حاجة 

حصاتلي في الدنياء المصاعب والأهوال اللي شفتها في الموقف» مكنتش فو 
لدرجة إنها تفقدني الذاكرة . 

عزومت الجنت 


هيخطر على بالك بعد كدا إنك تعمل عزومة كبيرة» تجمع فيها أكبر 
مدد نمكن من الشعراء» مسلمين ومش مسلمين» وكل العلماء اللي كتبوا 
عن اللغة العربية وكتبوا قواعدها وأصولها في كتب. وحتى الناس اللي 
ملهاش باع طويل في الأدب. والعزومة تبقى عاملة زي عزومات الدنياء 
وخاصة إن ربنا قادر يجيبلك كل اللي نفسك فيه وكل اللي انت عايزه بسرعة 
ومن غير أي صعوبة. بس رغم كدا يا شيخناء مزاجك يهفك إنه يتبنيلك 
طواحين في الجنة عند نهر "الكوثر' وتتمزج كدا وانت بتسمعها وهي 
بتطحن الدرة بتاعة الجنة» اللي هي أحسن مليون مرة من الدرة اللي 
'الهذلي' قال فيها شعر. الفرق بين درة الجنة ودرة الدنياء زي الفرق بين 
السما والأرض. وتطلب من ربنا كمان» إنه يجييلك حور عين معاهم 
طواحين إيد. ويقعدوا يطحنوا الدرة بإيديهم» وتبقى طواحين الإيدء 
واحدة من الماس» وواحدة من الدهب وطواحين تانية من جواهر مسمعش 
عنها أهل الدنيا أساسا. ولا تشوف منظرهم كدا وهما بيطحئنواء تشكر ربنا 
وتفتكر بيت الشعر اللي بيقول: 

وتبتسملهم وتقولهم: "أيوة كدا يا بنات» اطحنوا كدا: :. 
وشمال» يمين وشمال" . 


وبعدين تفكر: “وليه كمان ما أشوفش البهايم وهي بتطحن؟ ' فتنل, 
فجأة قدامك طواحين كتيرة من الجواهر بيلف فيها جمال قوية وعفية» وبهايم , 
كل صنف ونوع. ولا يتجمع عندك كمية الدقيق اللي انت شايفها كاذه 
للعزومةء ييحوا الولدان المخلدون جري ويجيبوا معاهم جديان وحمام. 
وطواويس. وفراخ» وكتاكيت2. وبقر» وخرفان» ومعيزء وجمال عشاا 
يدبحوهاء فتسمع أصوات الجمال وهي بتتدبح وتشوف رغاوي بقهاء وماماء 
الخرفان» وصوت الديكة؛ ولكن رغم كل حاجة» الحيوانات مش هتحس بأ 
ألم وهي بنتدبح» رحمة من عند ربناء هيبقى كله كإنه تمثيلية وهزار. وسبحانه 
وتعالى على إبذاعه في خلق حيوانات وطيور من كل لون وصنف ونوع . 


فلما تتدبح كل الحيوانات والطيورء هتنادي على الملايكة عشال 
يجمعولك كل الطباخين اللي في الجنة اللي كانوا من حلب من أول ما ربنا 
خلق حلب» فيجيلك عدد مهول» وتؤمرهم إن يطبخوا الأكل دا عشار 
العزومة. ودا من نعم ربنا على الناس في الجنةء لإنه قال : " وفيها ما تشتهيه 
الأنفس وتلذ الأعين وأنتم فيها خالدون وتلك الجنة التي أورثتموها بما كنتم 
تعملون. لكم فيها فاكهة كثيرة منها تأكلون ' . 

وأول ما يجي الأكل» يروح الولدان المخلدون عشان يجيبوا المدعوين. 
فميسيبوش أي شاعر أو أديب ليه علاقة بالأدب من قريب أو بعيد إلا 

يبوه فيتجمع عندك كمية ناس رهيبة» فيحطوا الأكل على ترابيزات من 
الدهب فوق صواني من الفضةء ويوزعوا عليهم أطباق الأكل. لما يخلصوا 
الل؛ يبتدي يتوزع عليهم المشروبات وتيجي المطربات تغني. وتقولهم: 
اې واحد كان مطرب في الدنيا وربنا غفرله ودخله الجنة بجي عندي. ' 
إحبلك مجموعة كبيرة من الستات والرجالة» بس "الحرادتين" ما يجوش 
,هم إن فيه واحد أكد إن هو شافهم في الجنةء فتنده وتقول: "هاتولي 
المرادتين فور" . فيركب شوية من الخدامين بتوعك ناقة من بتوع الجنةء 
بروحوا يجيبوهم بسرعة البرق . فتسلم عليهم وتبتسملهم وتقولهم: 

قولولي بقى انتو إزاي دخلتوا الجنة؟ 

ربنا غفرلنا ذنوبنا ومتنا واحنا مؤمنين بكل أنبياءء ورسله . 


طب بقولكو إبه. ما تغنولنا القصيدة اللي بتنتهي بالحاء» اللي مرة يقولوا دي 
بتاعة ' عبيد ابن الأبرص ' ومرة يقولوا: لأء دي بتاعة ' أوس التميمي ' . 
ورغم إن الجرادتين عمرهم ما سمعوا أصلا ب 'عبيد" أو 'أوس " إلا 
إن الإلهام ينزل عليهم بكلمات القصيدة فيلحنوها ويبتدوا يغنوها ويطربوا 
كل اللي قاعدين. ويفرحوا قلوبهم بصوتهم الجميل. ويخلوهم يحمدوا ربنا 
على نعمته عليهم في الجنة بعد قرف الدنيا ومشاكلها . 
فيخطر على بالك يا شيخنا إنك تشوف سحابة » زي السحابة البديعة 
اللي وصفها مرة شاعر في قصيدته وقال : "وسحاب حمل مط ركتير» جاي 
علينا من ا جنوب با خير ٠"‏ فيبعتلك ربنا سحابة أحلى منهاء اللي يشوفها 
جلف إنه عمره ما شاف في جمالها قبل كداء متزينة قي نصها وأطرافها 

بالبرقء وبتمطر مية ورد من الجنة وبدل التلج. بينزل حبات صغيرة لدا ء٠‏ 
من الكافور. سبحان الله القادر إن هو يحققلنا أي مطلب ومش بیعحره أن 
وترحب بيه. وتقول لشوية من المطربات: "ما تسمعونا حاجة من قدا 
الراجل الجميل دا؟ * فتغني المطربات. لكن واحدة بالذات منهم صوءوا 
- انتو عارفين أنا مين؟ 

- لا والله ما نعرفش. 

- أنا "أم عمرو" اللي الشاعر قال فيها: 

ما تبعديش عني الكاس يا أم عمرو . . . دا أحل ىكاس ه وكاس الصبح 


فيعجب بيها الجماعة أكتر ويسألوها: 


- صحيح هو مين اللي قال البيت دا؟ * عمرو ابن عدي" . ولا 'عمرو ابر 
كلثوم "؟ 


- والله اللي أنا أعرفه إن أنا كنت قاعدة مع "عمرو ابن عدي" لما جم 
"مالك" و "عقيل" يخدوه. وساعتها قال البيت دا. يمكن بقی "عمرو 
ابن كلثوم ' أعجب بالبيت دا وزوده في قصيدته . 


فلما تسمع الحكاية دي تفتكر الأبيات اللي قالوا إنها بتاعة ' الخليل ابن 
أحيد  "‏ و"الخليل ' كان قاعد معاكو في العزومة. فتحس إن الأبيات دي 

مو سيقتها عالية وممكن تتغنى ويترقص عليهاء فيخلق ربنا في التو وا للحظة ٍ 
فمحرة جوز ويخليها تستوي في لحظتهاء. وينزل منها جوز ما يعلمش عدده إلا 
ايله ۰ وتتفتح كل واحدة من الحوز فیخرج منها أربع جواري جمالهم يهبل 
الفر بب والبعيد ويبتدوا يرقصوا على الأبيات دي اللي بتقول : 
صحباتك مشيوا يا حلوة . . . يا تروحي معاهم يا تخليكي هنا 
كانوا قمر ١4‏ الأربعة . . . يا تبسطيني زيهم يا مشي من هنا 
فتتهز الجنة من الرقص والضحك . فتسأل “الخليل" : 
مين اللي قال الأبيات دي يا " أبو عبد الرّحمن ' ؟ 
معر فش . 
واحنا في الدنيا كنا فاكرين إن الأبيات دي بتاعتك . 
: مش فاكر إن أنا قلت الكلام دا قبل كدا . ويمكن يكون عندكو حق. الله 
أعلم . 
- نسيت يا "أبو عبد الرحمن ' وانت كان مفيش حد أبدا عنده ذاكرة زي 
بتاعتك؟ 


- اللي بيعدي على الصراط. دماغه وذاكرته بيبقوا أنضف من الصيني بعد 


ويجي على بالك يا سيدنا تشرب مشروب الشعير أبو فقاقيع اللي كانوا 
بيعملوه في الدنياء فتلاقي ربنا في لحظة عملك نهر شعيرء البق الواحد 
بالدنيا وما فبها نيزم ما اقلت ولغاية يوم القيامة. فتقول: "سبحان 
الله بس أنا اللي كان نفسي فيه فعلا إن بياعين الشعير يلفوا علينا يسقونا 

زي ما كان بيحصل في الدنيا * . وقبل ما تكمل حلتك» يكون ربنا جمع ذا 
بياعين الشعير اللي في الجنة. منهم اللي كان من العراق أو الشام أو غيرهم, 
وجابهم عندك وقدامهم ولدان مخلدون بيساعدوهم . 

ويعدي ما بينكم وانتو قاعدين طاووس من الجنة آية في الجمال. 
فيبصله ' أبو عبيده" ويتخيله وهو مطبوخ بالخل» فيتحول للحمة مطبوخه 
على صينية من دهب . بعد ما يخلص أكل ويشبع» يتجمع عضم الطاووس 
ويرجع تاني زي ما كان. فيقولوا الجماعة: *سبحان من يحي العظام وهي 
رميم ' . دا زي ما ربنا قال بالظبط : "وإذ قال إبراهيم رب أرني كيف تي 
الموتى قال أولم تؤمن قال بلى ولكن ليطمئن قلبي قال فخذ أربعة من الط 
فصرهن إليك ثم اجعل على كل جبل منهن جزءا ثم ادعهن يأتينك سما 
واعلم أن الله عزيز حكيم ' . فتقولهم : 
- اعربولي "يطمئن ' اللي في الآية. 
- منصوية بحرف اللام اللي بمعنى '"عشان' . 
- وينفع تنعرب حاجة تانية غير كدا؟ 
- مش جاي دلوقتي حاجة تانية على بالنا. 
- ممكن تبقى مجزومة بحرف لام الأمر بمعنى * خلي ' يعني أنا آه آمنت» بس 

خلي قلبي يطمن . 

- تصدق عشي برضه. 

وتعدي عليكم وزة مكلبظةء فيتمناها شوية من الجماعة مشوية. 
فتبقى مشوية قدامهم على صينية من الزمردء وبعد ما يكلوهاء ترجع تاني 
وزة حية» فيتمناها مجموعة تانية تبقى معمولة كباب» ومجموعة تالتة بالفلنل 

المراق ٠‏ ورابعة باللبن والخل. والوزة تفضل تتعمل على حسب رغبة كل 
مموعة . وتنفض العزومة ويروحوا الناس وهم مبسوطين. 

(o) 
الحوريات‎ 


وبعدين تقعد لوحدك مع حوريتين» فلما يبهرك جمالهم تحزن وتقول : 
والله أنا حز في نفسي موت "امرؤ القيس " . أصل انتو فكرتوني بيه لما 
4ا : 

والقرنقل 

بس هم فين وانتو فين؟ القعدة معاكم ولو دقيقة واحدة من دقايق 
الا.نياء بكل كنوز الدنيا ويبقى قليل عليكم كمان. " 

وتقرب على كل واحدة منهم وتبوسهم وتبلع ريقهم وتقول: ' 'امرؤ 
اليس ' دا بجد مسكين. مسكين حقيقي يعني » عضمه بيتحرق دلوقتي في 
مهنم في الوقت اللي افتكرتله بيته اللي بيقول : 
طع م النبيذ والنسيم وندى الصبح . . . على سنانها اللي في بيا ضالتلج 

فتستغرب واحدة من الحوريتين وتضحك› فتسألها : 


- بتضحكي على إيه؟ 


انت عارف آنا مين يا "ابن القارح "؟ 


- واحدة من حور الجنة اللي ربنا خلقهم عشان المتقينء وقال فيهم 
' كأنهن الياقوت والمرجان" . 

أنا بقيت كدا دلوقتي بفضل ربناء لكن أنا كنت في الدنيا اسي 
' حمدونة " وكنت ساكنة في حلب» وأبويا كان عنده طاحونة» وجوزه, 
كان شغال في الخردة. وطلقني عشان ريحة بقي كانت وحشة. غير إن أا 
أساسا كنت من أوحش ستات حلب 5 من الدنيا وسبتها 
واتفرغت للعبادة وعشت من عرق جبيني من الغزل والخياطة» فبقيت 
زي ما انت شايف كدا . ١‏ 

- طب انت عارف أنا كمان مين يا "على ' ؟ أنا "توفيق السودا" اللى كنت 
بشتغل في مكتبة دار العلم اللي في بغدادء وكنت بودي الكتب للخطاطين 
عشان يعملوا منها نسخ تانية . 

لا إله إلا الله. كنتي سودا فبقيتي أبيض من القشطة . 


- مستغرب ليه؟ مسمعتش الشاعر اللي قال: 


لو ذرة واحدة بس مز نوره 6 . لست كل سود الدنياء هتبيضهم 


١5 


t.me/qurssan 


فيعدي عليك ملاك فتقوله: 


نعالى هنا يا بني احكيلي عن حور العين» مش ربنا قال: 'إنا أنشأناهن 
إنشاء» فجعلناهن أبكاراء عربا أتراباء لأصحاب اليمين' . 


بص » هو فيه منهم نوعين. فيه منهم اللي اتخلق في الجنة وميعرفش غيرها 
أساساء ونوع تاني ربنا حوله من الدنيا عشان أعمالهم كانت صا حة . 


بجد؟ طب ألاقي فين اللي عمرهم ما عاشوا في الدنيا وما شافوش غير 
الجنة؟ وأعرفهم عن غيرهم إزاي؟ 
تعالى ورايا وأنا أوريك عظمة ربنا. 


فتمشى وراه» فيوديك لجحنينة ما يعلم بيها إلا الله ء ويقولك: * خدلك 
فاكهة من الشجرة دي » واكسرهاء الشحر دا اسمه شحر الجور " . 


فتاخد أي فاكهة وتكسرها فتخرج منها حورية عينيها واسعة وجالها 
بجنن » وتقولك: 
- انت مين؟ 
5 أنا "علي ابن منصور القارح ' . 
- يااااهء دا أنا مشتاقة أشوفك من زمان أوي» من قبل ما ربنا يخلق الدنيا 
يجي بأربع آلاف سنة كدا. 


فتسجد لربنا تشكره وتقول: "دا زي ما جه في الحديث القدسي : 
'أعددت لعبادي المؤمنين ما لاعين رأت» ولا أذن سمعت» بله ما اطلعتم 


t.me/qurssan 


بس وت ساجد تاخد بالك إن الحورية دي رغم جالها رفيعة. ف.ه, 
راسك من السجذة» تلاقي فخادها بقت ضخمة بشكل مبالغ فيه فا 
ربنا وتقوله : 


- يارب. انت القادر على كل شىء» أنا مش عايزها ولا رفيعة ولا ثفيه. 


يعني تكون مربربة كدا بس . 

- الحورية بتاعنك» شكّلها زي ما انت عايزء كل اللي عليك إنك نت , 
ہس 

0) 


رحلت "ابن القارح" لأهل النار 


ويخطر على بالك يا مولانا إنك تروح عند أهل النار عشان تشوفهم 
هاملين إزاي وتشكر ربنا أكتر على نعمتهء زي الآية اللي بتقول: "قال قائل 
نهم إني كان لي قرين يقول أئنك لمن المصدقين أئذا متنا وكنا ترابا وعظاما 
اننا مدينون قال هل أنتم مطلعون فاطلع فرآه في سواء الجحيم قال تالله إن 
كدت لتردين ولولا نعمة ربي لكنت من المحضرين' . 

فتركب حاجة» وتتمشى في الجنة فتعدي على مدينة مش شبه مدن 
الحلة » ومش منورة زي الباقي» فيها ترع مية ضيقة وأشجار مبتخليش أي 
نور يدخل المكان» فتسأل شوية ملايكة : 
٠‏ ايه المدينة دي يا جماعة؟ 


. دي جنة العفاريت اللي آمنوا بسيدنا محمد اللي ربنا ذكرهم في سورة 
الأحقاف وسورة الجن. 


- أنا لازم أدخل أشوفهم› أكيد عندهم حاجات غريبة تشد انتباهي . 

تدخل المدينة دي» فتلاقي شيخ قاعد على باب مغارة. تسلم عليه. 

فيرد عليك السلام ويسألك : 

- انت مين يا إنسي؟ وإيه اللي رماك علينا؟ احنا عمرنا ما ورد علينا حد زيك 

- سمعت إن انتو جن مؤمنينء فجيت أشوف أخباركم وأحوالكم. 
وأشوف لو عندكو شعر عفاريتي . 

- انت جيت للشخص الصح . قولي بقى عايز تعرف إيه؟ 

- اسمك إيه؟ 

- اسمي *خيتعور'ء من قبيلة "الشيصبان". واحنا مش من ولاد 
' ابليس ‏ . إحنا من الجن اللي كانوا موجودين على الأرض من قبل ١ا‏ 
آدم يتخلق . 1 

8 طب احكيلي عن أشعار الجن. خاصة إن كان فيه واحد في الدنيا اسمه 
'المرزباني " كان جمع شوية من أشعار الجن . 

- دا هبلء اللي يعرفه البشر عن أشعار الجن هو بالظبط اللي تعرفه 
الجاموسة عن علم الفلك أو عن التخطيط العمراني. انتو آخركم ٠١‏ 
وزن للشعرء لكن احنا عندنا آلاف الأوزان» عمركو ما سمعتوا عنها. 
وكل الشعر اللي تعرفوه» شوية أطفال عيال عندنا هم اللي همسوا بيه في 
وداتكو. ودول يا دوب شوية من شعرناء يعني اللي تعرفوه زي سلاكة 
سنان مقارنة بغابة أشجار. دا أنا نفسي قلت شعر قبل ربنا ما يخلق آدم 
بحوالي مرحلة أو مرحلتين كدا. أنا عارف إنكو فرحانين أوي بقصيدة 
"امرؤ القيس " اللي مطلعها بيقول: 

تعالوا نقف نعيط على ذكرى ا حبيب 

لدرجة إنكو بتحفظوها للعيال في المدارس» ولو حبيت» أنا أعملك 
«لوقتي حالا ألف بيت على نفس الوزن» وألف على كل وزن من الأوزان 
النانية . وكل الهليلة دي على شاعر مات كافر وعمال بيتشوي دلوقتي في نار 
جهنم . 
ما شاء الله عليك يا شيخ › ذاكرتك حديدية . 
انت فاكر إن احنا زيكم» ذاكرتنا بياكلها النسيان والرطوبة وبتصدي؟ لأ 
طبعاء انتو اصلكو اتخلقتو من طين» لكن احنا من نار . 
طب ما تقولي حاجة من الشعر دا؟ 
طبعا أقولك. ما أقولكش ليه؟ دا أنا نمكن أفضل أقولك شعر ما 
يكفيهوش كل كتب الدنيا . 
طب قول وأنا أكتب وراك . ولا أقولك» لأ مش هكتب . أصل أنا لما 
كنت في الدنيا قعدت أجمع في شعر ما نفعنيش بحاجة. أنا كنت بجمعه 
عشان أقوله للرؤساء عشان اتقرب بيه منهم. فكانوا بيتكرموا عليا 
بحاجات ما تسدش جوعي . وبصراحة تبقى قلة عقل مني لو سبت كل 
نعم الجنة عشان أقعد أكتب في شعر العفاريت ٠‏ وخاصة إن يوم القيامة 
خلى معظم أهل الجنة ينسوا حاجات كتيرء فبقيت أناء الحمد لله أكتر 
واحد فيهم حافظ شعر . بقولك إيه؟ سيبك من الموضوع دا. انت عندك 
ولاد؟ بيقولوك ' أبو' إيه يعني؟ 
- بيقولولي "أبو هدرش * . وأنا خلفت عيال ياماء بقوا قبائل كتيرة» فيه 
منهم اللي في النار دلوقتي وفيه منهم اللي في الجنة . 


١48 

- طيب يا "أبو هدرش ' انت ليه شايب رغم إن أهل الحنة شباب؟ 
- دي من نعم ربنا على أهل آدم في الجنة» لكن احنا خلاص معندناش المر: 
ديء عشان لما كنا في الدنياء كان عندنا القدرة إننا نتحول لأي حاجة إء 
عايزنهاء يعني نبقى على شكل تعبان أو عصفورة» أو حمامة» فاتشالت ...ا 
الميزة دي في الجنة وبقينا على شكلنا الحقيقي» وربنا عوضكم في الجنة . 
ياااه» متفكرنيش» دا الواحد شاف أيام معاكو في الدنيا متتنسيش . أا 
شفت منكو شر كتيرء وانتو شفتو مني برضه شر كتير. دخلت مرة بيد 
كنت عايز أزكب بنت عندهم» فعملت نفسي فارء فجابولي قطةء فعمل.. 
نفسي تعبان واستخبيت تحت جذع نخلة كان موجود هناك» بس كشفون, 
برضه» فخفت أتقتل. فحولت نفسي لرياح خفيفة واستخبيت بين خش 
السقف» فشالوه. بس مشافوش حاجة. فاستغربوا أوي وقالوا: "مفيد, 
مكان هنا ممكن يستخبى فيه" . سبتهم يستغربوا ونطيت على بنت قاعا. 
تحت ناموسية» فلما شافتني اتصرعت. أهلها كلهم اتلموا وجابولها 
دكاترة. وجابولها ستات بتخرج العفاريت. ومسابوش رقية إلا وقالوها 
عشان أخرج وأنا ما بخرجش. وقعدوا يدوها في أدوية تشربهاء وأنا لا بد فى 
جسمها ما بتحركش . فتعبت ومرضت أوي. وأنا ما سك فيها ما سبتهاش, 
غير لما مانت . دورت على واحدة تانية وتالتة ورابعة» لغاية لما ربنا تاب علا 
وبطلت . ومن ساعتها ما ببطلش أشكره وبذكره دايما في أشعار زې : 
ليك ا حمد ياللي حيت ذنوبي. . . غفرتها بفضلك ومسحت عيوبي 
- الله عليك يا 'أبو هدرش" . باين عليك من أسلوبك إنك أستاذ ف 
الشعر . بس قولي صحيح. هو انتو عندكم لغات زينا؟ يعني عندنا احنا 
الإنس» تلاقي العرب مش بيفهموا الروم» ولا الروم بيفهموا العرب. 

الت بتتكلم إزاي؟ احنا في منتهى الذكاءء وأي حد فينا لازم يكون عارف 
كل لغات الإنس» بالإضافة للغة للحن متفهموهاش انتو. طب انت عارف 
إن أنا اللي نبهت الجن بإن القرءان نزل؟ كنا مرة بنتمشى رايجحين اليمن» 
لعدينا على يثرب؛ "فسمعنا قرآنا عجبا يهدي إلى الرشد فآمنا به ولن نشرك 
بربنا أحدا' فرجعت لأهلي وقولتلهم اللي سمعته» فآمنت يجموعات كبيرة 
منهم بسرعة. واللي خلاهم يصدقوا كلامي كمان» إنهم اترجموا بنجوم 
مولعة لما حاولوا كالعادة يتصنتوا على السما . 
طيب يا "أبو هدرش ". بما إنك ما شاء الله عليك علمك غزير كداء 
قولي» هو كان فيه رجم للعفاريت قبل الإسلام؟ أصل فيه ناس بتقول إنه 
ظهر بس مع الإسلام . 
هو كان فيه» بس مش بالكترة اللي حصلت بعد ما الإسلام نزل. 
وعموما ناس كتير وجن كتير بيكدبواء والصدق كان قليل أوي في 
الدنياء وعشان كدا الصادقين دايا نهايتهم حلوة. وأنا قلت في الموضوع 
دا قصيدة بتقول : 
حدش بقى سام عللجن حس . . . واتكسرت أصنام مكة في ثانينين | 
وطلع من "هاشم" نبي بيسمع . . . كلام الله » ويهدي الصا حين 
يجلد اللي بيشرب» ويرجم . . . اللي بيزنواء وبالذات التجوزين 

واحنا ا ج نكان مفيش حد . . . يقدر عليناء وکنا مفتريين 

خلينا الأخ يقت لأخوه . . . من الغيرةوا حسد » وكنا ظا مين 

لغاية لا سمعنا كلام. . . القرءان» فاهتدينا وبقينا مؤمنين 

انت هتعحب جذا يا شيخنا بشعر الجنى داء بس مش هتحب تطوا, 
عليه أكتر من كداء فتستأذنه وتسلم عليه ومشي» وتكمل طريقك للجحم 
بسرعةء بس تشوف أسد عمال ينهش في قطيع بقر بحاله مع عيالهم. 
وحوالي ميتين راس مرميين جنبه . فتقول لنفسك : ' أيام الدنياء كان الأسا 
من دول لو لقى معزة رفيعة ياكلهاء يقعد فيها كام يوم ما ياكلش 
غيرها' . فربنا يلهم الأسد إنه يتكلم» وهو عرف إنت بتفكر في إيه. 
فيقولك: 
_ مش انتو ني الجنة بتقعدوا تلهطوا رز بالبن والعسل والقشطة سنين طوياه 

من عمر الدنيا ولا بتبطلوا أكل ولا بطنكو بتتملي؟ هو آنا كمان زیکو 
كداء آكل اللي أنا عايزه» ولا الفريسة بتحس بوجع ولا أنا بزهق س 
الصيد» بالعكس» احنا الاتنين بنستمتع بالموضوع دا. انت عارف آنا مبى 
يا عسولة انت؟ عارف انت الحكاية بتاعة "عتبة ابن أبو لهب "؟7 دا كان 
النبي جوزه بنته "رقية' وبعد ما نزل عليه الوحي» راح 'عتبة' للنبي 
وقاله إنه كفر بيه وطلق بنته » فالنبي دعا عليه إن ربنا يسلط عليه كلب هن 
كلابه. فخرج مرة مجموعة من الناس ومعاهم "عتبة' عشان يروحرا 
الشام. وهم نايمين بليل طلع عليهم أسد» فضل يشمشم فيهم واحد ورا 
التاني لغاية لما جه عند "عتبة " وهجم عليه وأکلهء أهو أنا بقى الأسد 
دا. ربنا خلاني أجوع قبلها بكام يوم عشان تبقى الهجمة بموتة على 
طول» ودخلت الحنة للسبب دا. 


3 الحكاية دي فيها خلط كبير في أحدائها بين "تبة ' وأخوه "عتيبة ' . 


o 

وتعدي على ديب عمال ينهش في قطيع ورا التاني» وكل ما يفترس 
حبوان» يرجع تاني حي ولا كأن أي حاجة حصلتء. فتعرف إنه زيه زي 
الأسد فتسأله : 
وانت حكايتك إيه يا ديب؟ 


آنا اللي اتكلمت مع "الأسلمي ' أيام ما كان النبي لسه عايش . بص» أنا 
كان بقالي عشر أيام مكلتش أي حاجة» ومبقاش فيا حيل حتى أطلع 
اجري ورا أرنبء فلقيت في يوم معزة صغيرة ضعيفة أمها ماتت› 
فهجمت عليهاء فصاحب المعيز "الأسلمي ' خلى كلابه يهجموا علياء 
فما جرتش منهم» وقعدت وقلتله : "يعني انت فاكر إنك هتمنع عني 
رزق ربنا؟ طب ومين هيحمي معيزك لما تنشغل عنها؟ ' فدخلني ربنا 
الجنة عشان آمنت بيه وبإن الأرزاق بؤيده هوء مش بإيد حد تاني. 
تكمل مشي لغاية لما توصل عند الناحية التانية من الحنة ء فتلاقي بيت 
قديم ومهكع» فيه راجل مفيش في وشه النور اللي في وشوش كل سكان 
الجنة؛ وعنده شجرة مقرفة » والفاكهة بتاعتها مش مستوية . فتسأله : 
- هوانت ليه راضي تعيش كدا في الجنة؟ دا قليل أوي . 
- دا كدا الحمد لله أوى» دا أنا وصلتله بعد ما طلعت عينى» وبعد ما 
اتشفعت ليا قبيلة قريش رغم إني مكنتش حابب إن هم بالذات 
يتشفعولي . 


3 هو انت مين؟ 

آنا الشاعر "الحطيئة العبسى " . 


وإزاي وصلت للشفاعة؟ 
بالصدق. 
بالصدق في إيه؟ 


بالصدق في شعري اللي قلت فيه : 
ربنا اداني شخصية مشوهة . . . مفي شأوحش منها إلا خلقتي 
ربنا ما غفرلكش عشان البيت دا؟ 
أصل مكنتش أول واحد يقول كلام بنفس المعنى» غير كدا أنا قلته اه. 
بس معملتش بيه» عشان كدا ربنا حسبهوش في ميزان حسناتي . 
وإيه اللي حصل مع "الزبرقان ابن بدر' اللي مكنتش بتطيقه؟ 
ربنا خلى مقامه عالي في الجنة زي ما هو كان عالي المقام في الدنيا. اتمحتله 


فتسيبه وتكمل مشي» فتلاقي واحدة ست واقفة عند أول مدخل 


النار» فتسألها : 


- انتي مين؟ 
00 


t.me/qurssan 


أنا "الخنساء السلمية". كنت عايزة أشوف "صخر" أخوياء فبصيت 
عليه في النار فلقيته زي الجبل والنار بتحرق وشه. فقاللي : ' اللي قلتيه 
عليا في شعرك اتحقق " . كان قصده على البيت بتاع : 
دا صخ رالناس بتهتدي بيه . . . كإنه جيل عالي وشعلة نار فوقيه 
فتبص انت كمان على الجحيم» فتلاقي ' إبليس ' الله يلعنه. وهو 
منكلبش بالسلاسل ١‏ وحراس الجحيم عمالين يضربوه بعصيان حديد. فتقول: 
1 الحمد لله إن ربنا أخيرا انتقم لنا منك . دا انت وديت كمية ناس مهولة من 


ولاد آدم في ستين داهية . 


٠‏ انت مين؟ 
أنا "علي ابن منصور ابن القارح " من حلب . كنت بشتغل في الأدب 
وبتقرب بيه من الملوك . 


دي مهنة من أسوأ المهن. ما بتأكلش عيش وما بتشبعش بطون العيال. 
وبتوقع ناس كتير في الغلط وعشان كدا كانت السبب في موت ناس كتير 
زيك. مبروك عليك إنك نجبت منها. لا حقيقي يعني» ألف مبروك. 
بس أنا ليا عندك طلب. لو عملتهولي هكون في غاية الشكر . 

أنا مقدرش أعملك حاجة. وبعدين ربنا خلاص قال : " ونادى أصحاب 
النار أصحاب الجنة أن أفيضوا علينا من الما ء أو مما رزقكم الله قالوا إن الله 
حرمهما على الكافرين ' . 

- آنا مش عايز منك لا مية ولا أي حاجة من الحاجات دي» آنا بس عايز 
أعرف. ربنا كان حرم عليكم الخمرة في لدنيا وحللهالكو في الجنةء فهل 


١ مه‎ 

ربنا برضه حلل لكو إنكو تناموا مع الولدان المخلدون في الحنة بعد ما ١ا‏ 
حرم عليكم المثلية في الدنيا؟ 
ربنا يلعنك أكتر وأكتر» مش كفاية عليك اللي انت فيه؟ عموماء هر اد 
مسمعتش الآية بتاعة : ' ولهم فيها ازواج مطهرة وهم فيها خالدون '؟ 
طب وإيه اللي فيها يعني؟ ما مكن يكون إداكو الأزواج المطهرة والولاء! 
المخلدون برضه عشان تناموا معاهم. ما هي الجنة فيها مشروبات تأده 
ومع ذلك حلل لكو الخمرة برضه. طيب سيبك من الموضوع داء قول, 
حصل إيه مع ' بشار ابن برد "؟ دا ليه عندي معزة خاصة؛ كان بيفضاء, . 
دونا عن باقي البشر كلهم بدليل لما قال : 

إبلي سأحسن م نأبوك وآدم . . . اسمعوني يا ولاد الأشرار 
معمول من نارء وآدم من طين . . . والطين لا يكن يعلى لقام النار 


هو قال الحق» بس اللي بيقولوا الحق دايما الناس بتكرههم . 


إبليس يا دوب يخلص كلامه من هناء تبص يا شيخنا على الجحيم. 


فتلاقى واحد بيشوف عذاب ما شافهوش حد» وبيحاول يغمض عينيه 
عشان ما يشوفش الضربة ا جاية جياله منين. فييجوا حراس الجحيم ويفتحوا 
جفونه بالعافية بأسياخ معمولة من النارء وتركز أوي» تلاقيه إنه هو " بشار 
ابن برد" . رینا رجعله نظره بعد ما كان أعمى عشان يشوف العذاب وهو 
بيتحدف عليه من كل حتة » فتقوله: 


يا "أبو معاذ" (- بشار)؛ انت كان شعرك رائع» بس أفكارك ضايعة . 
أساس إنه يمكن ربنا كان يغفرلك . كنت بفتكرلك حاجات زي: 

ارج ع لبيتك ومتخ رجش منه . . . السنين بتعدي وانت لوحدك 
مستني بكرة وبكرة زي ا حامل . . . ميعرف ش اللي في بطنها إلا ربك 
والبيت التانى اللى قلته في *أسماء ' ٠‏ كانت كمية الأخطاء النحوية 

اللي فيه كتير جدا . 
با عم سيبني في اللي أنا فيه مش فاضيلك› وابعد عن وشي انت والنحو 
بتاعك دلوقتي . 

فتسيبه وتروح تسأل عن "امرؤ القيس ٠"‏ فيقولولك: "هو هنا أهوء 

سامعك . " » فتقوله : 
يا "أبو هند" . فيه كام راوي بغدادي كانوا لما بيقولوا القصيدة بتاعتك 
بتاعة : "اقفوا نبكي . . . ' بيزودوا حرف ال" واو ' في بداية شوية أبيات 
فيها . انت إيه رأيك؟ 

٠‏ لا طبعا آنا معملتش كداء أمال يبقى إيه الفرق بين الشعر والنثر؟ بس هم 
ولا عندهم ذوق ولا أي حس فني . 

٠‏ طب انت مرة في بيت شعر ليك قلت كلمة "بكر" وبكر ليها أكتر من 
معنى ٠»‏ تمكن تبقى بيضة أو جوهرة أو جنينة أو وردة أو ورق بردي» 
فانت كنت تقصد أنهي معنى؟ 

- كله يمشى . 

- يا لهوي لو عرفت النحويين كانوا بيشرحوا أشعارك إزاي. بس انت 
كمان كان ليك أشهار كتير بتستخدم فيها كلمات غريبة أوي على 


\o¥ 

الودان» فانت عادي مكنتش شايفها غريبة ولا دي كانت طيية.؟م 
الشعرية في أيام الجاهلية؟ 


- العرب اللي كانوا قبلنا ما كانوش بيهتموا بالكلمات الغريبة» لكن أنا والشعرا 
كانوا الناس حسوا إن فيها أي حاجة غريبة كانوا رفضوها فورا. 


- طب هو صحيح انت اللي اخترعت حكاية 'التسميط "“ دي؟ أصل ٠ه‏ 


- لا والله» عمري ما عملت النوع دا من الشعر أبداء والناس بتفتي كن 
متهيألي إنه اللي قال الكلام دا عليا حد من شعراء الإسلام. دابا كانوا 
مش أنا أبدا اللي أعمله . 


- الله ينور عليك . انت عجبتني على فكرة . 


وتضرب كدا بطرف عنيك». تلاقي 'عنترة ابن شداد العبسي ' 
بيتشوي في النارء فتقوله : 


- إيه اللي حصل يا "عنترة"؟ فاكر لما قلت : 
هم الشعرا سابولنا حاجة نقولها 
4 التسميط يعني الشاعر يقسم اليت لأربع أجزاءء ثلاتة منهم نفس الوزن والرابع مختلف 
(المترحة) 

دا كدا ومكنش أساسا تقريبا فيه شعرا في عصرك. دا بعد ما الوحي 
ول على النبي بقى كل من هب ودب عامل نفسه شاعر. على رأي ' أبو 
لام الطائي " لما قال : 
لكنه عامل زي السحاب مليان . . . مطرة عمرها ما بتتتهي 
ومين " الطائى ' دا؟ 
شاعر طلع في فترة الإسلام» استنى لما أقولك حاجة من شعره . 
بعد ما تقوله شعر من بتاع " الطائي " يقولك : 
هو الكلام عربي» بس فيه حاجة مش أصلية. قبائل العرب زمان 
مكنوش بيقولوا كدا. 
والله انت ضحکتني» شاطرء ناس كتير فعلا بتقول عليه كدا. والله يا 
'عنترة" أنا صعبان عليا أشوقك في النارء خاصة إن لسه بترن في وداني 
صوت المغنيات في القاهرة» وهم بيغنوا كلامك اللي بيقول : 
سمية مرات أبويا بكت وبكتني . . . بعد ما خلت أبويا يضربني 
يا ست يأنا عبدکو» ونحت آم رکو . . . بس بلا سأذى » وابعدوا عني 
دا كفاية أساسا إن انت من الناس القليليين اللي فاهمين في اللغة وبيقولوا 
'محب' مش ' محبوب' . يلاء نقول إيه بقى. قدر الله وما شاء فعل. 


تضرب تاني بطرف عنيك» تلاقي "علقمة الفحل ٠"‏ فتقوله : 

- والله يعز عليا أشوفك في النار» وخاصة إن كان فيه قصيدتين انت قلتهم نامر ' 
مكن يشفعولك. الأولانية اللي بتنتهي بالباء والتانية اللي بتنتهي بالميم . 
- ياعم امشي من هنا وشوف حالك . انت جاي تهون عليا وأنا بتشوي' 
- انت عارف» انت أصدق أبيات كتبتها كانت القصيدة بتاعتك الاي 
وصفت فيها الستات . أهي دي بالذات كانت المفروض تشفعلك . 
اسألون يأنا على الستات . . . وأنا أقولكم سرهم 
ل و الا ل را حأو الشعر شاب . . . يروح معاهم حبهم 
وانت لو كان مزاجك رايق كنت سألتك عن كام حاجة كمان: ب.. 
وتقول لنفسك: "يا ريتني أعرف حصل إيه مع "عمرو ابن كلثوم 
فيردوا عليك حراس الجحيم : " موجود هنا تحت أهو. كلمه لو عایز» مو 
سامعك ' . فتقوله : 


- إزيك ياللي كنت بتشرب الخمرة الصبح من إيدين الستات الحلوين. 
وكنت آخر استمتاع في الدنيا؟ 


- انت بالك مرتاح ومش حاسس باللي احنا فيه» فروح اشكر ربنا إنه 
رمك من العذاب دا« وبلاش تجيب سيرة الماضي نه مش هينفع 
بحاجة . 

والله أنا صعبان عليا أشوفك وانت بتشرب مية مغلية جزاء أفعالك اللى 
انت عملتها في الدنيا بعد ما كان النبيت المعتق الأصلى بيتصبلك في 
كاسات كريستال. صحيح» كنت سألت نحويين في الدنيا على كلمة ليك 
في قصيدة كنت انت نصبتهاء بس مردوش عليهاء فأنا رديت بالنيابة 
عنهم وقلت إنها صح منصوبة . 
وتبص في النار تلاقي "الحارث اليشكري " فتقوله : 
تعبت انت الناس معاك يا " حارث "' في تفسير شوية من قصايدك» بس أنا 
عجبني أوي بيت الشعر بتاعك اللي بيقول: 
احلب ناقتك ومتسيبش ولا نقطة . . . فضي ضرعها واعزم على ضيوفك 
أصلهم في الجاهلية» كان لما يموت واحدء يربطوا الناقة بتاعته جنب 
فبره وما يحبوهاش. ولا يأكلوها ولا يشربوها لحد لما تموت جنب قبر 
صاحبهاء عشان ربنا لما يحييهم تاني» الراجل يلاقي حاجة يركبهاء ويا عيني 
بيبقى جزاء الناقة زي ما قلت : 
بعد ما لفيت بيها كل الصحرا . . . سابوها موت بعاداته م العميا 
ويعددين اروخ سائل " طرقة ابن الد ر 
- إزيك يا "طرفة*؟ فاكر لما كنت في شعرك بتتكلم عن نفسك وانت 
بتشرب النمرة صبح ومسا؟ إيه أخبارك بقى دلوقتي؟ متهيألي دلوقتي 
مبقتش بتشرب غير المية المغلية. فيه لغويين كانوا مترددين بينك وبين 
"عدي ابن زيد' في بيت شعرء بس أنا أظن إنه بتاعك لإنه أسلوبك 

أوي. عموماء ناس كتير اتكلمت عنك. فيه منهم قال إن "النعا. 
ملك الحيرة اعتقلك. وفيه اللي قال إن 'عمرو ابن هند" هو اللي أ, 
بقتلك لما شتمته في قصايدك. عموماء انت حتى لو مكنتش سبت ٠‏ 
قصيدتك اللي بتنتهي بالدال» كانت هتبقى كفيلة بأنها تخلد اسمك .١‏ 
الدنيا . 


ياريتني ما كنت كتبت ولا حتى حرف واحد» ولا شفت أي مكان حلو !ا 
الدنياء وكنت بدل داء دخلت الجنة مع الهمج والغجرء ولا إني أبقى مر بو ما 
كدا من رقبتي زي البهايم . ' وأما القاسطون فكانوا لجهنم حطبا' . 

وتلف رقبتك بتتأمل كداء تلاقي ' أوس ابن حجر " فتقوله : 
صحابك مش بيردوا على أسئلتي يا ' أوس ٠"‏ إن شاء الله ألاقي عند 
انت إجابة. أولاء ليه فيه أبيات كتير ليك بينسبوها *للنابغة الذبياني ' 
مع العلم إن انتو الاتنين كنتو تعتبروا من الشعرا الجامدين أوي في الدنيا. 
تفتكر كان ليه بيحصل كدا؟ ثانياء أنا حابب أسجل اعجابي بقصيدتا', 
اللي بتنتهي باللام اللي بتوصف فيها القوس . 
أنا سمعت إن "النابغة الذبياني " دخل الجنة» فروح اسأله هو عن اللي 
انت عايزه يمكن يجاوبك لأن دماغه هتكون أروق مني» لكن أنا دماغي 
مشغولة بالنارء والعطشء وكل ما ألاقي نهرء أجري عليه عشان أشرب 
ألاقيه مية مغلية. لكن يفيد بإيه الندم دلوقتي» أنا بس اللي مضايقني 
فعلاء إن فيه ناس دخلوا الجنة وهم أشر مني بمراحل. لكن نقول إيه 
بقى» المغفرة أصلها أرزاق» زي الحظ في الدنيا . 

أنا بس كنت عايز أسمع منك انت» وأحكي كلامك لأهل الجنة» 
وأقولهم : دا ' أوس * هو اللي قالي كدا بنفسه. وكان نفسي أسألك عن 
كلمة كتبتها في قصيدة ليك ' سيبويه' قال إنها مرفوعة وما أظنش إنها 
كداء بس الظاهر إني مليش نصيب أعرف منك حاجة . 


وتبص كدا تلاقي راجل متعرفهوش» فتسأله : 
انت مين يا متعوس؟ 
أنا "عامر ابن الحليس" . 
انت واحد من كبار قبيلة "هذيل ٠"‏ بس أنا بصراحة ما بحيش شعرك . 
كله بيبتدي بنفس الطلعة : "يا زهير. قولي إزاي أهرب من الشيب' . دا 
يدل على إنك ملكش في فن الشعرء المفروض كنت تنوع شوية. 
و"الأصمعى ' قال إنك ما كتبتش غير تلات قصايد بس . 


- أنا مش قادر أستحمل العذاب أكتر من كداء هو انت متعرفش إن أهل النار ما 


بقدروش يقولوا حاجة غير الشكوى والألم؟ روح افرح وشوف مصلحتك . 
آه أفرح» ما أفرحش ليه؟ ما نا ضمنت الرحمة الدايمة من اللي عمره ما 
يخلف وعده. عموما هو فين "صخر الغي "؟ 
هناك أهو, شايفه؟ 
إيه يا ”صخر "؟ راحت فين حبيبتك ' دهما"؟ ولاعرفت تتحصل عليها 
لاني أرض ولا سما. كانت مزة» وانت كنت بتخاف من حبهاء عشان 
كدا قلت فيها: 

آه منك يا دهما . . . مش قاد رأنساكي 

وفين ثروتك؟ تلاقيك نسيتها من كتر العذاب. وليك حق تنساءا 
بصراحة . 
وتبص تلاقي واحد عمال يتلوى قدامك يا من کتر الضرب يا من ". 
الجوعء فتسأل: مين دا؟ء فيردوا عليك: دا "الأخطل التغلبي' . 
- شفت عشقك للخمرة وصلك لفين يا " أخطل "؟ ياما كبارات الا 
كانوا بيتمايلوا على أشعارك اللى بتوصف فيها الخمرة والجو اللى كاذ 
- عندك حقء والله آنا حاولت على قد ما أقدر إني أبعد عن الكبائر؛ 4:,. 
ربنا يغفرلي» بس أمنيتي حاجة والواقع حاجة تانية خالص . 
- بس انت أصلك غلطت في حاجات كتير بصراحة: يعني الاسلام ظهر . 
بس انت فضلت مسيحي وما أسلمتش› وفضلت أخلاقك وحشة. 
وصاحبت "يزيد ابن معاوية " ٠.‏ ومشيت ورا مزاجك ومتعتد 
وشهوتك. وفضّلت الحاجات اللي ما بتدومش على الخير الدايم» فكنت 
متوقع إزاي إن ربنا يغفرلك؟ 
يتنهد "الأخطل " تنهيدة جامدة» يستغرب منها حتى حراس الجحيم 
ويقول: 


- ياااااه! فكرتنى بأيامي مع "يزيد ٠"‏ وريحة العنبر والريحان كانوا دابما 
فاج في بيته» وكنت أهزر وأضحك معاه زي الصحاب الأنتيم » وهو 

كان مستحملني وكان بيعاملني أحسن معاملة» وبيديني هدوم ملكية 
البسها. كأني سامع دلوقتي في وداني صوت المغنيات عنده وهم بيقولوا 
شعره. وفاكر مرة كنا بناكل وكنت سكران طيئة وبهزر معاه فقلتله: 
*خلصت الفراخ كلها يا “يزيد ' ما تبجي تاكلني أنا أحسن ٠‏ فاتقلب 
على قفاه من كتر الضحك . 
٠‏ ما هو دا بالظبط سبب جيك هنا. هو انت مكنتش تعرف إن الراجل دا 
كان عبارة عن ذنوب ما شية على رجلين؟ تعرف إيه انت عن معتقداته؟ 
كان موحد ولا ملحد؟ 


. معرفش حاجة, اللى أعرفه إنه كان بيحب القصيدة دي 


يا ' خالد” احكيلي» وبلا ش الهمس . . . قولي عم لإيه " أبو سفيان“ في 
السلمين 
احكيل يإزاي في معركة أحد . . . رجعه مكلهملبيوتهم معيطين 
احكيلي عن " علي" لا زودها . . . فخلاه ' معاوية* من ضمنالقتولين 
احكيلي» وشربني خرة حلوة . . . معمولة بذوق على إيد السيحيين 
احكيلي» كانت م نامنى حرام . . . ا خمرة قبل ما يبق ى الإسلام دين 
احكيلي» م ع إن ك لالناس عارفة . . . إن حمد مات ورج عللطين 


3 يا نهار مش فايت! كل الشعرا اللي في الجنة أو في النار نسيوا الشعرء 
وانت لسه فاكر كفرك ومنسيتهوش . 
هتلاقي يا شيخنا إبليس واقف قريب منكم وسامع الحوار كله 

- والله انتو زي ما قلتكو ولا ليكو أي لازمة أساسا. 
- عايز إيه يا إبليس؟ 
- انتو مش شايفين الراجل "ابن القارح ' بيتدخل في اللي ملهوش فه 
والله لو كان فيه ما بینکم دكر بجد. كان نط عليه جابه من قفاه هنا معاءا 
في النار . 
- العب غيرها يا إبليس» احنا منقدرش نعمل حاجة لأهل الجنة . 
فانت لما تسمع يا شيخنا اللي قاله إبليس عليك تلعنه وتشمت فيه. 
فيقولك: 
- هو مش المفروض إن أهل الجنة ما ينفعش يشمتوا في حد؟ بس انتو الحها 
لله » أول ما تسمعوا إن فيه حاجة ممنوعة تعملوها فورا. 
- انت اللي بدأت بالشماتة» والبادي أظلم . 
وترجع لحوارك مع "الأخطل " وتسأله: 
- هوانت اللي قلت الأبيات دي؟ : 
بمزاجي عمري ما هصوم رمضان . . . ولا هاكل من حمة الأضحية كتير 
ولا مصحى قبل الفجر وأقول : 28 * حي على الفلا ح”' »زي ا حمر 
وهفض لأشرب وأشرب خمرة . . . لغاية لا أسكر ودماغي تطبر 
: أيوة» آنا اللي قلتهاء وندمان أشد الندم» لكن يفيد بإيه الندم؟ 
فتمل خلاص من كلامك مع أهل النار» فتروح لقصرك في الجنة» بس 
وانت على بعد يكن كيلو ولا اتنين من قصرك تفتكر إنك نسيت تسأل على 

فين "عدي ابن ربيعة " ؟ 
تقصد مين بالظبط؟ 
أقصد اللى النحويين بيقولوا إنه قال البيت دا: 
ضربت على صدرها وقالت: . . . ربنا يحميك يا "عدي " من كل شر 
. انت بتقول إيه احنا مش فاهمين حاجة» يعني إيه نحويين وبيت» وصح 
كلامك عشان ننفذ اللى انت عايزه . 
عايز اللي معروف ب " مهلهل التغلبي " أخو ' كليب التغلبي' . 
٠‏ عندك أهو. سامعك» قوله اللي انت عايزه. 
فتقول ل "عدي ' : 
- يا "عدي" والله يعز عليا أشوفك هنا في المكان داء كفاية الأبيات اللي 
قلتها في أخوك عشان تخليني أحزن عليك أكتر وأكترء وأبياتك اللي 
كتبتها في بنتك بتخلي عنيا تدمع . بس قولي» انت ليه طلعوا عليك اسم 
' مهلهل "؟ فيه ناس بتقول عشان انت أول واحد "هلهل ' الشعرء يعني 
خلاه رقيق . 
- الناس اللي بتكدب كتير. مش أنا اللي كان اسمي 'المهلهل ' دا قالوه 
على “امرؤ القيس'. أصل كان مرة هجم علينا "زهير ابن جناب 
الكلبي ' ٠‏ بس أخويا ما سابهوش ومشي وراه عشان ينتقمء وقال: 
لا مجم علينا الناقص . . . ' هلهلت * : مفيش غير الانتقام 
هلهلت يعني وقفت وقلت بصوت عالي» فعشان كدا سموه 
'المهلهل ٠"‏ فلما مات ادونى اللقب دا بداله . 

- انت كدا وضحت الأمور وريحت قلبي . طيب سؤال كمان. هو ال . 
اللي قلت البيت اللي أوله "السما أرعدت. . "؟ أصل "الأصمعي 
قال إن البيت دا فيه حاجة غلط . 

- مش فاكر إذا كنت أنا اللي قلته ولا لأء بس على كل حال قولي 

'الأصمعي " اعترض على إيه . 

- بيقول إن الفعل 'رعدت ' من غير ألف . 

3 لأ طبعاء "الأصمعى " غلطان › وسواء أنا اللى كتبته أو حد تانى» فاللي 
كتبه واحد بيفهم ني الفصحى كويس أوي. فخد كلامه ثقة وسيبك من 
'الأصمعى * واللي زيه . 

وتسأل بعد كدا يا شيخنا عن "المرقش الأكر ٠"‏ فتلاقيه بيتعذب 

عذاب رهيبء فتقوله : 

9 ربنا يخفف عنك يا رب» انت كنت صعبان عليا أوي من اللي حصلك فى 
الدنياء لما كنت رايح تخطب " أسماء " بنت عمك» بس لقيت إن عمك 
خطبها لواحد تاني . فزعلت أوي وتعبت في الطريق وانت راجع. 
فسابك المساعد بتاعك في كهف» ورجع لأهلك وقالهم إنك مت. بس 
'أسماء'" مصدقتش» وبعتت حد يدور عليك ويجيبك» ورجعت 
لأهلك بعد ما حيوانات الصحرا كانت هجمت عليك وكلت مناخيرك . 
منه لله ا مساعد بتاعك اللي سابك كذا . 


فيه مجموعة من المسلمين مكنوش بيحبوا قصيدتك اللي بتنتهي بحرف 
الميم اللي أولها : 

بنادي على البيوت ما بتردش . ت ولو بتنطق » كانت قالت كت كلام 
فيه مجموعة من أهل الأدب شايفين إن القصيدة دي هي وبتاعة 
'المرقش الأصغر' ما يستحقوش إنهم يتصنفوا مع القصايد المهمة. 
بالنسبالي أناء آنا بحبهم جدا. كان فيه ناس كمان نسبولك كام بیت» بس 
ما أظنش إن هما بتوعك» مش أسلوبك . 
- والله أي حاجة ممكنة. أنا قلت شعر كتيرء فيه حاجات منه وصلتكو 
وحاجات لأء بس أنا أصلى نسيت أنا قلت إيه من طول القعدة هنا . 
فتنقل على "المرقش الأصغر". وتسأله عن موضوعه مع "بنت 
المنذر " وخدامتها ' بنت عجلان' ٠‏ فتلاقيه ناسي » فتقوله : 
- بقى حد ينسى الموضوع داء مش فاكر لما كنت مصاحب "فاطمة بنت 
المنذر" وكانت الخدامة بتشيلك على ضهرها عشان محدش يشوف آثار 
رجليك. وبعد كدا جه جناب“ ابن عمك وصاحبك. وألح عليك 
يقابل هو ' فاطمة " › وبعد إلحاح وافقت» فزعلت "فاطمة" منك 
وطردتك» وانت ندمت وسبت المكان كله من خجلك وكسوفك من 
اللي عملته؟ ما تقوليش إنك كمان نسيت "جناب ' ؟ 
- متفكرنيش ب" جناب" واللي عمله فياء بسببه اتعذبت في الدنيا وفي 
الآخرة. 
فلما متلاقيش منه رجاء تسيبه وتدور على " الشنفرى الأزدي ' . 
فتلاقيه ما بيتأ لش أوي زي الباقيين» فتقوله : 

- شايفك يعني مش بتتعذب زي ما باقي صحابك بيتعذبوا؟ 
- أهء اللى آنا فيه دا بسبب بيت شعر كويس قلته في الدنيا . 
تتلفت تلاقي زميله في النار هو ' ثابت القيسي" المشهور باسم ' تاا 

شر " اللي كان برضه زميله في الدنياء فتقوله : 

- هو صحيح انت كنت بتنام مع وحوش كبيرة وغيلان؟ 

- فترة الجاهلية دي الناس فتت فيها كتيرء فاللي تشوفه انت عاقل وماد, 
يحصل صدقه. واللى مش عاقل › کدیه› والزمن كله حاجة واحدة. لو 
كان فيه حاجة حصلت أيام الجاهلية تأكد إنه كان هيحصل تاني بعد كا٠‏ 
في أزمنة تانية جديدة ولغاية آخر حفيد لآدم . 


- يعني مش انت اللي قلت القصيدة اللي مطلعها: "أنا اللي نمت مع 
الغيلان. . . في أرض صحرا ما شافتش المطرة" ؟ 


ما يردش عليك. فتزهق منهم كلهم وتنمشي من منطقة الجحيم وترجع 
على الحنة وتسيبهم يتعذبوا للأبد. ٍ 

00 
الرجوع للجنيم 


لما ترجع الجنة هتشوف أبونا "آدم". فتسلم عليه وتقوله: 
- إزيك يا أبونا؟ فيه ناس قالوا إنك قلت الشعر دا: 
احنا ولاد الأرض دي . . . منها جينا وليها هنرجع 
مفيش فرح بيدوم لحد . . . ولي لا حزن هينجلي ويلمع 
- هو الكلام دا مظبوط» واللي قالوه ناس بتفهم » بس أنا أول مرة أسمعه 
الصراحة . 
- يمكن قلته ونسيت يا أبوناء مانت مشهور عنك إنك بتنسى» بدليل 
الآية: 'ولقد عهدنا إلى آدم من قبل فنسى ولم نجد له عزما" . وفيه 
علماء بيقولوا إنك اتسميت "إنسان' من كلمة نسيان. عشان كنت 
بتنسى كتير . دا حتى فيه ناس بتقرا الآية دي كدا: "ثم أفيضوا من حيث 
أفاض الناس(ي)" . 
- يا ابني خليك عاقل شوية وانت بتتكلم. أنا كنت بتكلم عربي في الجنة» 
بس لما نزلت الأرض» اتمول لساني للغة السريانية» ومنطقتش غيرها لحد 

ما مت» ولا ربنا وداني الحنة تاني » رجعلتي اللغة العربية» يبقى بذنا' 
انت أنا قلت الكلام دا امتى وإزاي؟ في الدنيا ولا الآخرة؟ واللي قال الحلام 
دا كان لسه في الدنيا عشان قال 'منها جينا وليها هنرجع " . هقوله إزاي ١‏ 
الدنيا وأنا كنت بتكلم سرياني» وهقوله ليه في الجنة قبل ما أنزل لا أءا 
مكنتش أعرف حاجة اسمها موت أساساء ولو قلتها بعد ما رجعت الحة . 
يبقى ليه قلت: ' وليها هنرجع ' لما احنا بقينا خالدين في الجنة خلاص؟ 

- فيه علماء تاريخ بيقولوا إن القصيدة دي كانت مكتوبة بالسرياني. 
ولقاها "يعرب ابن هود" اللي هو أول واحد اتكلم عربي» وترجمها 
للعربي » فممكن عادي تكون بتاعتك. عموما هم كمان بيقولوا إنلا. 
قلت أبيات لما قتل ' قابيل " "هابيل " بتقول : 

كل اللي عليها اتغير . . . والأرض بقى وشها أغرر وكالح 
ورا حأب وأحل ىايتسامة . . . مات وساب على الخد دمع ما لح 

_ والله آنا فعلا حزين للمستوى اللي وصلتوله لدرجة إني بقيت لازم أثبت 
أنا قلت إيه وما قلتش إيه . أقول تاني: مش أنا اللي قايل الحاجات دي. 
الكلام دا أسلوبه لقرون بعدي. واللي كتبه واحد فارغ معندوش حاجة 
يعملها. ويعني مش بس كفاية إنكم كدبتو على ربناء لأء كدبتو عليا 
وعلى أمكو حواء وحتی على بعضكو. وحتى مكنتوش مصدقين إنكم 
في يوم هتموتوا وترجعوا لربنا. 

تكمل مشي في الجنة. فتلاقي جنينة في منتهى الجمال» فيها تعابين 
عمالة تلعب . فتستغرب أوي وتقول: 

لا إله إلا الله . والتعابين بتعمل إيه في الجنة؟ 
فتقول حية منهم : 
٠‏ ما سمعتش أبدا قبل كدا عن الحية'ذات الصفا' اللى كانت وفية لإنسان 
مكنش وني ليها؟ أنا هحكيهالك: كان فيه مرة حية عابشة في وادي مليان 
زرعء ومكنش حد بيقدر يقرب من الوادي دا من خوفه منهاء لغاية لما جه 
مرة أخين بيرعوا جمالء واحد من الأخين نزل الوادي بالجمال عشان ياكلواء 
فهجمت عليه الحية موتتهء فراح أخوه زعل عليه أوي» وقال أنا هروح 
للحية دي ويا أخلص عليها يا تخلص عليا زي أخويا. لما الحية شافته جاي 
عليها قالتله: 'بص» احنا نعمل معاهدةء لا تقتلني ولا أقتلك؛ وجمالك 
ترعى في الوادي زي ما انت عايزء وكمان هديك دينار كل يوم" قالها 
موافق . وفضلوا مستمرين كدا لفترة. الراجل اتغنى. وجماله تخنت 
وربربت. بس جه في يوم وقال لنفسه: ' ويفيد بإيه الغنى والفلوس» وأنا 
شايف الحية اللي قتلت أخويا عايشة جنبي؟ ' فقرر إنه يقتلهاء فسن الفاس 
بتاعه» وطلع يجري وراها عشان يقتلهاء وضربها ضربة بالفاس فلتت منها 
الحية بأعجوبة بس عملتلها جرح كبير في جسمها. هربت منه؛ فلما حس 
بالوحدة وبإنه خاين للعهد ندم» وطلب من الحية إنهم يعملوا معاهدة تانية» 
بس الحية قالت له إنها لا يمكن تآمنله تاني. الحية دي أناء و"النابغة 
الذبياني ' قال فيا قصيدة بتحكي كل قصتي . ٠‏ 
فتقول حية تانية : 

أنا بقى كنت ساكنة في بيت " الحسن البصري" وكنت بسمعه وهو بيقرا 
القرءان بليل» فحفظت منه انقرءان كله . 

- هو صحيح إنه كان بينطق شوية كلمات في القرءان غلط؟ 

2 أيوة صح › وأنا كمان كنت بنطقها زيه غلط› لکن لما مات ورحت د 
'أبو عمرو ابن العلاء" وسمعته وهو بيقراء عرفت إن "البصري ' ذاا. 
بينطقها غلط . لما "أبو عمرو" هو كمان مات» مقدرتش أقعد في الما 
أكتر من كداء ورحت الكوفة وقعدت عند " أبو عمارة الكوني ' اللي *, 
واحد من القراء السبعة المشهورين للقرءان» بس بر ضه لقيت تاه 
غلطات في القراية ما بيعملوهاش العرب . 

انت يا شيخنا تعجب جدا بكلامهاء فتكمل وتقولك: 

- ما تخليك قاعد معانا شوية» والله لو وافقت» لأقلبلك نفسى واحدة س . 
مزة» لو دقت ريقي هتعرف إنه أحلى من الخمرة والعسل» ولو شب . 
ريحة نفسي» هتشم ريحة فل وياسمين. ولو غمنا وقربت مني » هتحس 
بدفا وحنان عمرك ما حسيت بيه . 

بس انت تخاف منها وتطلع تجري في الجنة وانت بتفكر " الواحد إزَائي 

يآمن لحية متعرفش غير العض والسم؟ ' . فتناديك وتقولك : 

- عموما ابقى تعالالي لو حبيت تستمتع بجد. ولا تجرب» هتندم إنك 4 
يوم من الأيام في الدنيا مكن تكون قتلت حية أو تعبان . 

- دا أنا أبقى عبيط وربنا غضبان عليا لو سبت كل الحور العين اللي عندي 
وجربت أنام مع حية . 

وانت ماشي في غيطان الجنة» تلاقي ا حورية اللي كانت خرجتلك قبل 
كدا من الشحرة وتقولك : 

٠‏ أنا مستنياك من فترةء انت كنت فين؟ أنا كنت مستنياك على نارء ونفسي 
أقعد أتكلم معاك. آنا المفروض ليا حق عليك» المفروض نقضي وقت 
٠‏ كنت عايز أتكلم مع أهل النار وأسألهم عن شوية حاجات» وأول ما 
خلصت معاهم جتلك فورا. تعالي معايا نتمشى بين المسك والعنير . 
وانتو بتتمشوا بين جبال الجنة ورملتهاء تقولك الحورية : 
. شكلك عايز تقلد "امرؤ القيس" اللي وصف نفسه وحبيبته وهم ما شين 
بيحبوا في بعض . 
- يا بنت اللذين! عرفتي منين إن أنا فعلا كنت عايز أعمل كدا؟ وعرفتي 
منين أصلا 'امرؤ القيس ' وانت أساسا ولا إنس ولا جن. 
ب ربنا قادر على كل شيء . 
تفضل تفكر في وصف "امرؤ القيس" للجو الرومانسي اللي كان فيه 
مع حبيبته» فربنا يحولهولك لحقيقة» وتطلع من النهر حوريات وأحلى 
واحدة فيهم تبقى شبه حبيبة "امرؤ القيس ٠"‏ فتحتفلوا كلكو وتاكلوا أكل 
حلو أوي. 


تمشي في الجنة فتلاقي بيوت أوطى شوية من البيوت اللي شفتها عادة في 
الحنة» فتسأل عن السبب فيرد عليك ملايكة من الحنة : 

دا مكان في الجنة للشعرا اللي كانوا بيستخدموا نوع "الرجز '" في الشمر 
زي " العجاج " وابنه ' رؤية' . 

سبحان الله.ء صدق النبي لما قال: "ربنا بيحب الشغل الكويس. 
ومبيحبش الشغل اللي ملوش قيمة ولا وزن" . والرجز دا فعلا من أسوا 
أنواع الشعر ١‏ فبيوتكو بقت زي شع ركو . 


وتشوف "رؤية ' فتقوله : 


5 


حدش كان عاجبه شع رك وكنت بتستخدم كلمات وأنواع شعر محدة.., 
بيحبهاء وعمرك ما قلت حاجة حلوة أو مفيدة الواحد تمكن يطلع بيها 

بقى تقولى أنا كدا؟ دا إذا كان “الخليل ابن أحمد" نفسه خد منى مو 
و" أبو عمرو ابن العلاء' . انت نفسك كنت ساعات بتاخد من كلام, 


وشعري وتستخدمه . 
لما تلاقي الغرور واخده كدا أوي تقوله : 


احنا لو جمعنا كل شعرك وشعر أبوك. منطلعش منه بأي حاجة محترمة 
دا غير إني سمعت مرة إن ' أبو مسلم الخرساني " سألك عن معنى كلمة 
"ابن ثأداء ' معرفتش ترد عليه وطلعت تسأل عليها البدو. ومعرفش 
انت كنت بتاخد هدايا وجوايز من الملوك على إيهء وكان فيه شعرا غيرا؛ 
كتير أحسن منك وأولى بيها . 


الرجز نوع من الشعر كل بيت ليه نهاية ختلفة» والاسم جاي من مرض كان بيجي للجمااء 


بيخلي رجهم تترعش » والشعر دا بيتعرش :ي المرض. وزن الشعر دا: مستفعلن مستفعا. , 

أحسن ناس فيكو وأحسن علماء اللغة كانوا بياخدوا من كلامي عشان 


يضربوا بيه الأمثلة» ولا انت نسيت؟ 


. صح ۰ استشهدوا بكلامك» زي ما استشهدوا بكلام الهمج وقلالاة القيمة . 
ما هم ياما خدوا كلام من بق عيال وستات جهلة ما بيفهموش حاجة . 
. انت جاي تتخانق ولا إيه؟ روح شوف حالك وامشي من هنا . 
- انا بس حبيت أعرفك إن شع ركو مينفعش يتسمى شعر أساسا . 
- 'يتنازعون فيها كأسا لا لغو فيها ولا تأثيم" وانت كلامك كله 'لغو"' 
وفارغ . 
تكبر الخناقة ما بينكو ويسمعكو ”العجاج " فيجي يحجز ما بينكو . 
الخمرة› فتطلب من ربنا إنه يجيلك نفس التنميل دا بس من غير ما تسكر ولا 
عقلك يروح منك. شوية وتحس جسمك كله بيفك وكأن فيه نمل بيمشي 
على عضمك وتفتكر كلام “إياس ابن الأرت" : 
لو شربت خيرة زبي. . . وحسيت بنفس التنميل 
كنت عذرتني وعرفت إني. . . عندي ح قأشر ب كتير 
وتفرد جسمك على سحادة معمولة من الحرير» وتؤمر حور العين 


إنهم يشيلوك ويحطوك على سرير من سراير الجنة اللي معمولة من الجواهر 
والدهب. متثبت في جناب السرير دا حلقات دهب» عشان الولدان 


المخلدون وحور العين يعرفوا يشيلوه منها ويودوك على مكانك في الجنة» 

وكل ما تعدي على شجرة» ترشك أغصانها بمية الورد المخلوط بالكافور . 
وتناديك الفواكه» وانت نايم على ضهرك: "مش عايز تاكلني يا ا 
القارح؟ " فلو نفسك هفتك مثلا على عنقود عنب» تلاقيه اتقطع , 
الشجرة بقدرة قادر وبقى في بقك. وتحمد ربنا على نعمه زي ما ربنا قال 
'وآخر دعواهم أن الحمد لله رب العالمين" . 

وتفضل كدا وقت طويل جداء في نعيم أبدي» من غير ما أي حاحه 


وعموما أن طولت عليك ني الجزء داء ونرجع بقى دلوقتي للرد عل , 
الجواب بتاعك . 

رد المعري على كل جزء 2 جواب ابن القارح 


أنا فهمتك كويس يا شيخنا لما كلمتني في جوابك عن حبك ليا. 
فهمت إنك مش قاصد بيه أي نوع من أنواع النفاق» عشان انت إنسان 
بتقول الحق ولو على رقبتك. ودي ميزة ربنا خصك بيها دونا عن باقي 
الناس . باقى الناس بقى الكدب في بقهم زي اللبانة» وبقوا مبدعين فيه 
أوي. يعني لو الملكة 'شيرين' ملكة الفرس قالت لجوزها '"كسرى" إنها 
فداه برضه هتكون بتكدب. ودا رغم إنه عمل حاجات كتير عشانهاء 
وعامل المسيحين يحنية وحب لمجرد إنها كانت مسيحية» ورفعها من عيشة 
كلها فقر وقرف لعيشة الملوك والهوائم» ومكنش بيصدق أي كلمة تتقال 
عليها رغم إن صحابه في مرة قالوله: "انت إزاي يا جلالة الملك. اخترت 
من كل ستات الدنياء الست الفاجرة دي بالذات عشان تتجوزها؟ ' فراح 
املك جايب كاس مليان دم وشعر وحاجات مقرفة» وقدمه لواحد من 
صحابه المعترضين على الجوازة» وقاله : 
- تشرب؟ 
- لأطبعاء أنا مشريش القرف دا. 

فدلق الملك الوساخة اللي كانت موجود ني الكاس وغسله كويس و -.ا 
فيه عسل ونوع من أحلى أنواع الخمرةء وعرضها عليهم» فكلهم اتلموا ا, 
الكاس عشان يشربواء لأن مفيش حد عاقل يرفضه. فقالهم: ”الكاس ٠١‏ 
زي "شيرين ٠"‏ وانتو من هبلكو وجهلكو رفضتوا تاخدوه في الأول" . 

شوف فيه كام شبل نافق أسدء وشبل يعني ابن الأسدء وأنا عارف. 
طبعا إنك عارف معناهاء أنا بس خايف لحسن الرسالة تقع في إيد شاا 
جاهل وميفهمش يعني إيه شبل. وشوف فيه كام ملك عملوا كل الل, 
يقدروا عليه عضان مرتاتهم» وني الآخر ودوهم في ستين داهية . دا حتى ,١‏ 
الفراخ نفس النظام : تلاقيهم بيراعوا بعض وبيساعدوا بعض. لکن جره 
قلوبهم غل وكره غريب ويتمنوا الشر لباقي الفراخ ويبقى نفسهم يشوفوهم 
مدبو حين . 

وكمان قلتلي يا صاحبي وحبيبي ياللي دايا على بالي» إنك بتحبني 
ومشتاق تشوفني زي حنين الناقة لولادها اللي لو بعدوا عنها شوية بس تقعا. 
تزوم وترغي عشان عايزة تشوفهم. أو زي الحمام مع وليفه . أنا مرة قبل كدا 
سمعت إن هديل حمام الأيام دي عبارة أصلا عن دموع» لإنهم بيعيطوا على 
باقى الحمام اللي مات من غير أي ذنب في طوفان نوح» وإنهم لغاية دلوقتي 
عندهم وفاء لصحابهم اللي ماتواء لكن مين يعوضهم اللي راحوا؟ ومين 
أساسا يقدر يعتب على الزمن وقسوته؟ 

مفيش أقل من الناس الشرفا في زماننا داء ولو الناس كانت تقدر تبيع 
الشرف والأمانة والصدق. كانت باعتهم وكسبت من وراهم دهب. 
والشاعر اللي قال : 

أنا حبيبي ما بيزهقش مني . . . ولو غبت عنه ؛ عمره ما يبيعني 

أكيد مكنش في وعيه وهو بيكتب الكلام داء أو مكنش لسه شاف 
الوش التانى للدنيا. 

وأنا حابب أشكرك على مديحك لياء ربنا بحميك يارب من كل سوء » 
بس ما أقدرش أقبله» لإنه كدب» ولو قبلت عن نفسي كدب عاجبني» 
ببقى لازم أقبل عن نفسي كدب مش عاجبني. زي كدبة إني بشرب خرة 
مثلا. بس إن شاء الله ربنا هيجازيني على صبري على كدب الناس دا . 

وأنا عايز أحلفلك زي ما "امرؤ القيس " حلف لحبيبته وقال: 

والله ما أقوم من جنبك . . . ول و قطعوا راس يقدامك 

عايز أحلفلك وأقولك إن الناس غلطت لا مدحتني وتخيلوا كم 
معلومات ومعرفة عندي مش حقيقيينء وکل دا تأليف وكدب. زي ما 
الفوا حكاية الغول أو الضبع اللي بيتكلم . وفاكرني إني من أهل العلم ء وأنا 
ولا عندي علم ولا بتاع ء العلم عايزله حل يدرسه ويطبقه › وأنا مش 
كدا. وفاكرني برضه من أهل الدين. ولو عرفوا الحقيقية مش هيكتفوا بس 

ولو كنت أنا معرفتش إيه اللي الناس بيقولوه عني» مكنتش تعبت 
نفسي دلوقتي بالرد عليهم عشان يعرفوا إن كل دا كدب. كنت هفضل 
ساكت زي الأصنام» أو زي الأرض اللي مش فارقة معاها إنهم يقولوا 
عليها دي أرض بور أو خصبة, أو حتى زي الدبيحة اللي مش فارق معاها 
إذا كان اللي هاياكلها شايف إنها مليانة دهنة أو إن الجزار شايف إنها رفيعة . 

وأنا أساسا هتبسط إزاي وهم عمالين يقولوا عليا كلام كا . 
وينسبولي حكمة وعلم مش عندي؟ وأنا أخاف إني أوافق على كلامهم .٠١‏ 
الآخر أتفضح ويبقى منظري وحش أوي. زي حكاية الراجل اللي افتخررا 
إن معاه فلوس كتير أوي» فطلب منه السلطان مرة إنه يديله شوية .,٠‏ 
فلوسه. فالراجل قاله إنه معندوش فلوس. فافتكره السلطان بيكا . 
وفضل يعذب فيه عشان يعترف لغاية لما مات في ايديه . 


وأنا والله ما بزعلش من اللي بيقول فيا كلام وحش» على الأفا, 
بيعرفوني حجمي الحقيقي . وربنا إن شاء الله يسامح اللي كدبوا بحسن نيه 
ولولا إني ما بحبش أختلط بالناس وعايز أموت لوحدي خالص» كد . 
جبت كل الناس اللي قالوا عني كلام كويس عشان يعيشوا معايا ويشوفوة, 
على الطبيعة ويعرفوا إني مكنتش أستاهل كل دا. 

أما بخصوص رجوعك لدينة “ حلب" الجميلة» ربنا يحميها يا رب. 
فأنا والله بحبها وبعزها كإنها إنسان بيحس وبيفهم. وبحب فيك حبك ليها 
وإن انت مهما بعدت مش بتنساها وبتتمنى ترجعلها وما بتلاقيش راحتك 
وفرحتك غير فيها. عامل زي قصة البقرة الوحشية اللي خدت ابنها الصغير 
في مكان بعيد عن التعالب والديابة» وما اتطمنت إن مفيش أي خطرء غابت 
لمدة ثانية» ولما رجعت ملقتش ابنها. كانت هتتجنن وقعدت تعيط وتقول: 
"يا ربء لو فيه ديب أو تعلب خده» ما تخليهوش يتألم أو يتعذب. 
وعوضني عنه يا رب" . وفي عز ما هي عمالة تدعي ربنا»ء سمعت صوت 
جاي من وسط الزرع» فراحت عند الصوت فلقت ابنها مستخبي في الزرع 
ومفيش أي حاجة حصلتله. ففرحت جدا وضحكتها رجعت تجلجل . 

ومفيش بلد في الدنيا هتفرح عشان اينها اللي غايب عنها رجع. زي ما 
حلب أكيد فرحت برجوعك ليها يا شيخناء حتى وإن كانت الفرحة دي 
مش ملحوظة. وربنا دايا بيحب حلب وبيرزقها بعلماء زيك في الأدب 
عشان يرفعوا اسمها دايما لفوق . 


وأنا بستغرب إزاي ممكن مجموعة من الناس يتجمعوا على فكرة هم 
مش قادرين يثبتوا صحتهاء ومش متأكدين إذا كانت كويسة ولا لأء أو 
بتقربهم من الحقيقة ولا لأ. أنا نفسي كنت مرة هنضم لجماعة العدميين؟» 
بس خفت. قعدت أفكر هعمل إيه لما هقف قدام ربنا وأنا لسه مصلحتش 
نفسي . مرة الناس راحوا لواحد حكيم وقالوله: "فلان الفلاني انتحرء ما 
استحملش الدنياء ومكنش عايز يعمل حاجة غلطء. وكان عايز خلاص 
يروح العالم التاني الجميل " . فرد عليهم الحكيم: "الولد دا غلط في اللي 
عمله» كان لازم يصبر على الزمن لغاية الآخر. محدش يعرف دلوقتي هو 
هيروح فين ولا مصيره إيه» ولولا حكمة ربنا وقدرته في إنه يمنع الإنسان عن 
الإنتحار بإنه يزود خوفه من الموت» كان كل واحد معرفش يسيطر شوية 
على غضبه أو يأسه انتحر ' . 

أما ' أبو قطران الفقعسي " فهو شاعر معروف بأشعار الغزل والبطولة؛ 
وكان ملوش غير في النسوان والكلام الفارغ . وأنا متأكد إنك يا شيخنا 
بتفضل شعراء تانيين عن ' الفقعسي ' زي " الشيباني " رغم إنه أطرش. أو 
'أبو الحسن الأشرم' رغم سنانه المكسورة. المهمء "الفقعسي' دا كان 


6 من معاني العدمية إن الواحد ما يبقاش فارق معاه الوجود من عدمه. أو إذا كان فيه هدف للحياة 
ولالأء أو إذا كان ربنا موجود ولا لا. 

بيحب "وحشية' بجنون» وتعب أوي لما ضاعت من إيده. هو صحاح 
الحب عذاب» بس هو كان حظه حلو إنها ماتت» لأنها لو كانت فضا . 
عايشة وهو اتجوزها وعاش معاها ٠٠١‏ سنة حتى» كان أكيد زهق ومل 1, 
الآخرء وكان كل الحب دا هيبقى قرف ونكد. وهيبقى هو أول واحا 
بيدعي عليها إنها تغور من وشه» وهي شرحه . بس الواحد إزاي يلوم عل , 
ناس بالشكل دا. وحكمة ربنا كبيرة في إنه ما بيحاسيش اللي ما يعرفش. 
زي ما بیحاسبش برضه النايمين على اللي بيشفوه في أحلامهم . 


وبعدين إزاي واحد زي "الفقعسي ' تقارنه بيك يا شيخنا في وفاءلا' 
دا انت وفاءك يزيد ويغطى حتى على "السموءل' اللى لما *امرؤ القيس ' 
ساب عنده أسلحته. رين يسلمها لأعداءه سا بدالها ابنه 
' والسموءل ' كان لو شاف " الفقعسي " کان عرف إنه ملوش آمان وغدار 
والناس تشهد إن راجل ملوش لازمة» وآخره الخدامين والعبيد اللي بيقعا. 

ويمكن لو كان شاف واحدة تانية أحلى من "وحشية" ولو بحبة 
صغيرين أوي. كان نسيها بسهولة ولا سأل فيها أساسا. هو عامل زي 
الجمل اللي لما ما يلاقيش حاجة عدلة ياكلهاء يشوف حتة الخشبة الناشفة 
كإنها وليمة يحالها . 


لكن انت يا شيخنا قعدت مع ملوك مصرء. مصر اللي فرعون قال 
فيها: "لبس لي ملك مصر وهذه الأنهار تجري من تحتي أفلا تبصرون' . 
وبرضه قعدت في العراق فترة طويلة. وخدمت الأدب العربي كتير . وتأثير 
الثقافة الإيرانية على العراق كان كبير- الإيرانين ناس ظريفة وعندهم شرف 

ونخوة. وأهل كرمء وبيحبوا الأكلء وأكيد انت برضه قعدت معاهم 
وخدت منهم كتيرء وعشان كدا أكيد هم عاملوك كويس وقدمولك 
كاسات متزينة تشرب فيها زي الملوك. زي ما قال " أبو نواس" : 
وعليها رسومات ملكية ل * كسرى” . . . وأقواس ما سكها فرسان 

على العكس بقى» ' الفقعسى ' دا كان بخيل جداء كان بيشيل الخمرة بتاعته 
في أماكن فقيرة» ويقدمها للناس في كبايات عادية» وكان بياكل أكل مقرف . 

وأنا معنديش شك إنك يا شيخنا لو كنت اتكلمت مع "أبو الأسود 
الدؤلي" ٠‏ رغم إنه كان أعرج ورغم الحكايات اللي كانت الناس بتحكيها 
عن خله» كنت حبيته أكتر من حب 'قيس' ل "ليلى". ولو كنت 
حضرت مرة أي ندوة لعالم اللغة "الأخفش الكبير " » كنت شفته أحسن 
عالم في الدنيا وحبيته جدا. وكان هيحصلك نفس الحاجة مع شعراء وأدباء 
وعلماء كتير زي 'الأخفش الأوسط" وحتى "أبو عبيدة" اللي كان 
معروف عنه ريحة بقه الوحشة » بس لو كنت سمعت الدرر اللي بيقولهاء 
كان مکن تبوسه من بقه . 

أما على حكاية إنك لقيت كل أصحابك راحو لما رجعت حلب» فدا 
حال الدنياء مفيش حد في آمان منهاء وبتحول البيوت العمرانة لقبورء 
ومحدش يقدر يهرب من الموت . بصراحة الموت رحمة للميت» لإنه بيبعد عن 
شر الدنيا وبيرتاح منها. وعلى رأي الشاعر: 

عرفت إن يأخري حفرة . . . مفيش بعدها خوف ولا ألم 
هروح " البيت * وهفضل هناك . . . يبقى على إيه القلق والندم؟ 


ولسه فيه لغاية دلوقتى عرب بيقولوا على القبر بيت» ولا حد يموت 
يقولوا: 'هنروح ندفنه في البيت" أو ' هنبنيله بيت" . 


أما عن الشخص اللي مدحني ليك بس انت نسيت اسمهء وقالك إن, 
أحسن من "'سيبويه' و"الخليل "۰ ربنا يسامحه مين ما يكون على الد 
اللي قالهء وبعتذر للمرة الألف على مديح الناس وكدبهم وعلى ذف 
مليش يد فيه . وأنا والله بكره الكلام داء كره المسيح للناس اللي عملوه إله. 
رغم كل محاولاته في نفي الإشاعات دي عنه. والدليل الآية اللي بتقول 
'وإذ قال الله ياعيسى ابن مريم أأنت قلت للناس اتخذوني وأمي إلهين من 
دون الله قال سبحانك ما يكون لي أن أقول ما ليس لي بحق إن كنت قلته فقا. 
علمته تعلم ما في نفسي ولا أعلم ما في نفسك إنك أنت علام الغيوب" . 

أما معرفة " أبو الفرج الزهرجي" بيك يا شيخناء فدا يدل على إنه 
بيفهم في الأدب ومثقف وإنسان لطيف . وكان نفسي الجواب اللي بعتهولي 
'الزهرجي" يوصلني» ولكن زميلك في الرحلة سرقهاء مكنش كفاية عليه 
الهدوم والفلوس» ويسيب الجواب في حاله؟ إلهي إيده تتقطع وميتهناش في 
دنيته أبدًا . حتى لو كان اللي سارقها واحد من العرب المشهورين» برضه مش 
هسامحه لأن اللي عمله دا حاجة كبيرة أوي وما تنقدرش بكنوز الدنيا كلها . 

عموماء "أبو الفرج ' وابنه عملوا طيب إنهم فرجوك على الكتب 
اللي عندهم وسألوك عن رأيك» لإن بفضل مساعدتك ليهم. علمهم اللي 


۸1 


t.me/qurssan 


كان زي نقطة الميةء بقى بحرء وعرفوا واتعلموا منك حاجات كتير أوي. 
الواحد فعلا لازم يدي العيش خبازه” . 

ولو كنت تعبت يا شيخنا من زحة حلب» فممكن تروح تريح نفسك 
شوية عند نهر " قويق ' . دا نهر بديع » ومحدش بيغرق فيه» ولا بيزهق منه. 
الناس بتصطاد منه بناته السمكات الصغيرين. هو يربي ويراعي» والزمن 
بخطفهم منه. رغم إن سمكاته ما كنوش أبدا عايزين يخرجوا من ميته 
ولكن نصيبهم كدا: إن تكون آخرنهم شبكة تلمهم كلهم. وما يحسش 
'قويق " الغلبان بيهم. و"قويق" ما بيغضبش ولا بيغيرء لإنه ما يقدرش 
يعمل حاجة. وما بيفرقش معاه مين يصطاد منه» سواء عربي ولا رومي . 
وشعرا كتير قالوا في النهر دا شعرء زي "البحتري' و'الصنوبري” . بس 
أظن إن شيخنا كان بيرتاح برضه عند دجلة والفرات في العراق . 

عموما حلب دي زي ما تكون أم حنينة على عيالهاء الناس فيها 
فرحانين» وعمرها ما بتظلم ولادها. 

وقد يكون برضه يا شيخنا إنك لما اتكلمت عن حكاية ' وحشية ' دي 
كنت تقصد بيها تدي مئال على كل صحابك ومعارفك اللي راحوا منك . 
أصل ساعات العرب بيعملوا كداء بيقولوا اسم راجل أو ست على أي حد 
حصله نفس الموقف. زي مثلا اللي يقول ' كإنك يا أبو زيد ما غزيت ' على 
أي حد» حتى لو ما كنش اسمه أبو زيد أو مش راجل أصلا. 


7 الجملة دي هي ترجمة الجملة اللي في المقدمة . 

أما شكوتك ليا بخصوص الناس اللي بيدعوا العلم وهم صفر اء 
الشمالء فأنا زيك بالظبطء تعبان وزهقان منهم » والحمد لله إن فيه ناء, 
زيك عشان ألاقي حد يفهمني» على رأي المثل ما يحسش باللي عنده مب ه 
إلا اللي عنده زيهاء أو زي ما قال الشاعر : 


صر التايه ف الصحرا . . . وما سمعه إلا تایه زيه 


واحنا الاتنين الحمد لله تايهين» ومش عارفين نروح لين يدلنا عل, 


ا جمل ييشكيلي من طول الطريق . 5 . اصر يا جلي» كلنا ف الهم سوا 


وهو إيه الفايدة لما شجرة تشكي لأختها من ضربة الفاس؟ وأهل 
الأدب في كل جيل ما بيبطلوش شكوى من اللي قبلهم أو حتى من اللي 
معاهم في نفس الجيل» وبيكتبوا حكاياتهم في كتب. وانت أكيد عارف 
حكاية "عبد الملك الفزاري "اللي ساب في وصيته جزء من فلوسه لأهل 
الأدب» وقال: 'أصل شغلانتهم دي الناس بتهجرهاء ومحدش بيهتم بيهم 
ولا بيقدرهم. ومنهم اللي بينجح لفترة بس بعد كدا بيقع على جدور 
رقبته " . واللي عايز ياكل عيش من الشغلانة دي زي بالظبط اللي بيشيل 
المية في إزازة خرومة . حتى ' سبيويه ' لما عرف إن العملية مش جايبة همهاء 
راح اشتغل في حاجة تانية» و "أبو تام" مات موتة تصعب على الكافر في 
'الموصل ' في العراق . 

أما الناس إياهم اللي انت قلت إنهم بيغلطوا كتير في النحو وانت 
حايف تواجههم ليتلموا عليك ويغلطوك انت» فهم شوية جهلة وظلمة. 
النعالب ما بتفوتش أي فرصة لو تقدر من غير ما تأذي الأسد. عشان كدا 
دايما هم عايزين يأذوك. عشان غيرانين من علمك يا شيخناء وانت مش 
المفروض تهتم أساسا بالناس اللي من النوعية دي . وعلى رأي الشاعر : 

وإيه يض رالبح رلو . . . عيل رمى طوية فيه 

وهيفضل شوية الهمج دول يقولوا كلام جاهل» لكن أهل العلم والأدب 
اللي بجد عارفين الصح فين . ومن الآخر كداء الحسد ما بيأذيش إلا صاحبه . 

أما بخصوص "التنبي " والبيت بتاعه اللي ذكرته اللي بيقول: 

مفي سأحق رم نأهي ل الزمان دا . . . 

فهو عموما راجل بيحب التصغير زي عينيه» وبيستخدمه كتير أوي» 
زي ما قال في شعره : 

"يا حبيبة قلبي " › 5 ِ 52 "الخويدم ٠"‏ 'شويعر"» عشان 
يصغر 'حبيبة ٠"‏ 'أحمق". 'الخادم"» "شاعر" . 

وخد عندك من دا كتير في ديوانه . وعموما التصغير مش وحش » هي 
بتبقى زي لازمة عند الكاتب أو الشاعر» وبتدي جال مخصوص للقصيدة. 
زي الشامة ا حلوة اللي بتبقى في الخد . 

أما بتخصوص البيت إياه» فهو قاله في "علي ابن سيار " في أنطاكية » 
قبل ما يملح " سيف الدولة علي ابن حمدان "۰ والشعرا عموما يجوزلهم 

يعملوا كداء بدليل الآية اللي بتأكد على إنهم بيغيروا كلامهم وملهد'.. 
موقف ثابت: "ألم تر أنهم في كل واد يهيمونء وأنهم يقولون ما لا 
ا 

وكلمة أهل عموما معناها جماعة» فلما حد يقول: “السلام عليكم ,ا 
آهل الدار" يبقى قصده يسلم على كل الموجودين مش واحد بس» بس 
ساعات بتستخدم لشخص واحد بس» زي ما نقول مثلا: فلان دا أهل کرم 
وأهل خير . 

أما الحكاية اللي قالها * القطربلي ' و "ابن أبو الأزهر ' عن "المتنبي” 
ممكن تكون حصلت. وإن كان محدش يقدر يجزم إن "المتنبي " اتحبس فى 
العراقء لكن في الشام دا مؤكد ومعروف للناس كلها . 

واتقالي إنه لما كان حد بيسأل "المتنبي " عن معنى اسمه داء كان بيقول 
إنه جاي من “النَبوة' يعني حتة أرض سطحها عالي شوية عن الباقي. وهو 
فعلا كان أعلى من باقي الشعرا اللي زيهء وربنا له حكمة في كدا أكيد. 
والموضوع في الآخر حظ. ومش لازم يكون آخرة المجهود دايا نجاح . 

وهو في ديوانه كان فيه شوية أبيات بتبين إنه كان حاسس إنه أعلى من 
اللي حواليه؛ زي البيت اللي بيقول: 


آنا ما بخد شآوامر غير من ربنا 


بس مش كل اللي الناس بتقوله بيكون هو فعلا اللي بتعتقده. لأن 
الناس كدابة بالفطرة. وممكن تسمع كلام من واحد وتحس إنه في منتهى 
التدين › بس هو ي الحقيقة بيستخدم الدين كمكياج ليه عشان الناس تمدحه 

ار عشان نفسه يوصل الحاجة من حاجات الدنيا. أو ناس تعمل نفسها 
مندينة › وهى من جوة ملحدة . 


وأنا معنديش شك إن الشاعر "الخزاعي * ملوش في الدين» وكان 
هامل نفسه شيعي» وهو كل غرضه إن ياخد فلوس من العملية دي؛ وعمل 
لنفسه نسب لأئمة الشيعة» وهو أساسا كان مصاحب "أبو نواس“ وماشي 
وراه في كل حاجة . 


والناس اختلفت على ' أبو نواس " » يعني فيه منهم اللي قال إن كان 
بيصلي كتير » بس كان بيصلي صلوات الصبح بليل . لكن في كل الأحوالء 
هو كان ماشي مع التيار اللي كان ماشي معاه باقي الناس وقتها . 

يعني النبي لما جه بين العرب » كان كل همهم في الوقت دا هو الشعرء 
ومش فارق معاهم أي حاجة تانية غيره. فيه ناس مشيوا ورا النبي» بس الله 
أعلم نيتهم كانت إيه. لما الإسلام انتشرء والعرب اختلطوا مع أهل البلاد 
التانية» وسمعوا أهل العلم والمنطق» والدكاترة والعلماء. ناس كتير منهم 
سابوا الإسلام . 


والإلحاد موجود في كل العصورء لدرجة إنهم بيقولوا إن لما آدم كلم 
ولاده عن الآخرة والجنة والنارء قالوله انت كداب ومصدقهوش» ومن 


فيه ناس بتقول إن باشاوات قريش كانوا ملحدين» وعندهم حق 
يقولوا عليهم كداء كفاية القصيدة اللي قالها 'شداد ابن أسود الليثئي"' عن 
اللي ماتوا في غزوة بدر: 

جت وسلمت علينا . . . ردوا السلام على" أم بكر" 
كفاية كلام عن باشاوات . . . قري ش اللي ماتوا في بدر 
ومش هشرب تاني خرة . . . بعد موت أخويا هشام 
وقولوا للرحم نإ نأنا. . . ملي ش تاني في الصيام 
إزاي الراس بعد ما تتقطع» يقولنا. . . ' اب نكبشة " “إن صاحبها هيحيا نان .' 
ومنعت شا موت عني ليه أساسا . . . لا انت ناوي تحييني بعد ما تدوب عضاه,, ' 
وبصراحة ما يقولش الكلام دا إلا اللي ما بيخفش من الموت وبه,, 
شجاع وقت المعارك . 
واتحكالي إنه أيام ما كان "المتنبي ' عنده أملاك في منطقة "صف ' ,١‏ 
'معرة النعمان" . شافوه وهو بيصلي في مكان اسمه ' كنيسة الأعراب” ٠‏ 
وإنه صلى ركعتين بس في وقت صلاة العصر . بس يكن كان مسافر وعشار, 
كدا قصر في الصلاة . 
وناس ثقة برضه قالولي إنه راح عند "بني عدي" وحاول يقنعهم إنه 
نبي» فقالوله : ' طيب, الناقة دي صعبة أوي» لو قدرت تركبهاء هنصدق 
إنك فعلا رسول من عند ربنا" . 'المتنبي " راح عند الناقة دي » وعمل شوية 
حركات لغاية لما قدر فعلا يركبها. الناقة اتخضت في الأول بس بعد كدا 
هديت ومشيت معاه» فلما دخل على 'بنى عدي" وهو راكب على 
ضهرهاء استغربوا جداء وصدقوا فعلا إنه رسول . 


8 اسم كانوا بيندهوا بيه النبي . 

واتحكالي برضه إن "المتنبي" كان قاعد مع مجموعة كتاب في 
'اللاذقية " . فواحد من الكتاب اتعور تعويرة جامدة أوي وهو بيسن القلم 
بباعه بالسكينة ء فراح "المتنبي " فورا تف على الجرح وقال للراجل: "ما 
بلمسش الحرح خالص النهارداء وابقى تعالالي أشوفها بعد كام يوم" . 
وفعلا الكاتب سمع كلامه» والجرح خف. فبقوا مصدقين إن فعلا 
'المتنبي " بيعمل معجزات وبقوا بيقولوا إنه زي اللي بيحيي الأموات . 

وفيه راجل قال إن "المتنبي ' استخبى عنده في "اللاذقية " أو في مدينة 
نانية ساحلية» وكان “المتنبي " عايز يروح مكان تاني» فخرج معاهء فطلع 
عليهم كلب وقعد يهوهو عليهم فترة وبعدين مشي. ف"التنبي' قال 
للراجل دا: "لما ترجعء هتلاقي الكلب دا مات" . فلما رجع الراجل لقى 
فعلا الكلب ميت. ومش بعيد المتنبي يكون حط للكلب سم وما قلش 
للراجل» وفيه أنواع كتير من سم الكلاب كانت معروفة في الفترة دي . 

أما حكاية إن ' القطربلي" و "ابن أبو الأزهر * يألفوا مع بعض كتاب 
فغريبة حبتين. وما سمعتش عن الحكاية دي قبل كدا. بتفكرني بحكاية 
الاتنين شعرا اللي بيسموهم "الخالديان' : "أبو بكر محمد" وآ نان 
سعيد ' . كانوا مرة عند "سيف الدولة " ومشيوا من عنده غضبانين. كان 
ليهم برضه ديوان مشترك» صعب أوي إنك تطلع فيه أي اختلاف في 
أسلوبهم» وكإن شخص واحد بس اللي كتبه. ودا غريب» لإن الإنسان 
بطبعه مختلف . ومفيش حد بيبقى متفق مع التاني بنسبة ./٠١١‏ 

اللي معقول شويةء إن واحد يبتدي في كتاب ويكمله التاني» زي 
حكاية "أبو سعيد السيرافي“ اللي ببقولوا إنه كتب في كتابه 'المقنع أو 

الإقناع " لغاية فصل التصغيرء وبعدين مات. فكمل ابته "يوسه. 
الكتاب. وتمكن يكون دا حصل فعلاء مفيش مشكلة . 

وكمان فيه ناس ثقة قالولي إن "الموجز" اللي كتبه فعلا هو العاام, 
النحوي 'أبو بكر ابن السراج البغدادي' وإداه بعد كدا ل "أبو ساي 
الفارسي' عشان يكمله. "الفارسي" غير شوية حاجات من هنا وه, 
هناكء واتقال بعد كدا إن "الموجز ' بتاعه. 


الناس اللي كانوا بيحاولوا يحددوا تاريخ ديوان “المتنبي " قالوا إنه *, 
اتولد سنة ٩٠١‏ ميلادي» وإنه راح الشام سنة 977 وقعد هناك فترة صغهء 
وبعدين طلع على العراق. وبرضه ما قعدش هناك كتير . والدليل على إن 
الكلام دا مظبوط هو إن شعره في الفترة دي كان بيمدح فيها أهل الشام . 

وأما حكاية شكوته من زمنه وأهل زمنه. فهو كان مجرد ماشي مع 
نفس منهج الشعرا القدام مش أكترء والشعرا القدام كانوا متعودين يشتموا 
كتير في الزمنء لغاية لما النبي قال: 'ما تسبوش الدهر عشان ربنا هو 
الدهر " . والحديث شكله سهل من برة» لكن من جوة فيه مفهوم تاني جديد 
ومهم أوي» وهو إن محمد هو أول نبي يقول إن الزمن هو ربناء ومكنش حد 
قبل كدا طلب من الناس إنهم يعبدوا الزمن» أو إن الزمن هو اللي خلقهم . 
وربنا قال في كتابه : "وما يهلكنا إلا الدهر ' . 

وانت يا شيخنا اشتكيت إن مفيش حد عاقل يشتكي من حاجة مش عاقلة 
زي الزمن. ودا عشان فيه ناس فاكرة إن الزمن محرد حركة أفلاك» حتى 
' سيبويه' كان كاتب في كتابه إن الزمن عبارة عن جرد ليل ونهار وبيعدوا. 

أما بالنسبالي. فأنا عملت تعريف للزمن دا ما اعتقدش إن فيه حد قاله 
فبلي. أو يمكن قالوه بس أنا مسمعتهوش . بالنسباليء الزمن عبارة عن 
حاجة أقل جزء فيها شامل كل حاجة؛ على عكس المكان» أكير جزء فيه لا 
كن يكون شامل كل حاجة. أما الكون فشامل كل حاجة» بغض النظر 
هن كونها كبيرة ولا صغيرة . 

واللي قالوا: "وما يهلكنا إلا الدهر " وغيرهم من اللي اتكلموا عن 
الزمن أو شتموهء مسمعناش إن حد منهم قال عن الزمن عاقل أو قدمله 
فرابين» مجرد بس إنهم ورثوا النوع دا من الشعر من أجدادهم جيل ورا جيل 
مش أكتر . وكان الشاعر "عبد القيس " مسمينه "شاتم الدهر " » وكان ليه 
أبيات بتقول : 


ولا عرفت إن الزمن طريقه واعر . . . ولا ورلنا وشه ا لقرف القبيح 

وجبهته اللي عاملة زي ااتمرد . ١‏ . ودقنه اللي ملوية زي التعابين 
افنكرت أمواتنا الله يرحهم وقلت . . . : ياريتن يأبقى معاهم دلوقتي من اين 

أما غيظك يا شيخنا من الملحدين» فربنا يجازيك عليه خير إن شاء 
الله » ويكتبهالك في أعمالك الصالحة» زي ما هيجازيك إن شاء الله على 
صبرك على العطش والحر وانت بتحج» وعلى الليلة الصعبة اللي قضيتها في 
"المزدلفة' . وأنا متأكد إنك دعيت ربنا وقتها إن يثبت الإسلام وينصره 
ويزود نور المؤمنين. لكن الإلحاد مرض قديم ومنتشر بين الناس من زمان» 
وفيه شوية علماء وفقهاء بيقولوا إن إذا فيه واحد ألحد ورجع للدين تاني 
عشان خايف من القتلء توبته ما تتقبلش . الكفار والمرتدين موضوعهم 
غتلف. عشان المرتد لو رجع يتقبل منه الرجوع عأدي . 

ومفيش ديانة ولا ملة إلا وفيها ملحدين» وبيعملوا نفسهم !0,, 
موافقين على شريعة دينهم » بس هم في الحقيقة غير كدا. والناس الي ,, 
كدا لازم يتفضحوا وتتعرف نيتهم الحقيقية ويتعاقبوا على كدبهم . 

وكان الملوك في إيران بيقتلوا الملحدين. وكانوا الملحدين اء.٠وم‏ 
" الدهريين" ومكنوش مؤمنين لا بالأنبيا ولا بالكتب المقدسة . 

أما الشاعر الملحد "بشار ابن برد" فكان زيه زي باقي الملحدين. ومع :ا" 
بيقولوا إنهم لقوا في كتاب من كتبه. حتة ورقة مكتوب عليها: آنا كنت عام 
أشتم فلان الفلاني الهاشمي في أشعاري» بس سامحته عشان من قرايب النبي ' 

وكان بيقولوا إنه كان على خلاف مع 'سيبويه*: وحضروا .,٠‏ 
اجتماع عند ' يونس ابن حبيب " ٠‏ فسأل ' بشار " الناس اللي في الاجتماع 


- فيكم من یکتم السر؟ 


كلهم ردوا عليه في نفس واحد: 
- في بير . 
فراح مسمعهم قصيدة بتقول: 
يا قبيلة أمية اصحوا وفوقوا من نومتكو . . . ا خليفة بقى ه و الوزير 
ˆ يعقوب ابن داود " 


وا خليفة ا حقيقي بقى ملوش وجود . . . والتاني هتلاقوه بين أنغام الناي والعرد 


بيقولوا إن "سيبويه' راح وفتن عليه. وما اعتقدش إن " سيبويه' 
يعمل كداء أيا كان دا كان راجل كبارة وعالم» وحركات النقص دي ما 

ومرة تانية كان بشار استعمل كلمة "نينان" كجمع لكلمة "نون" 
بعني سمكة . فبيقولوا إن سيبويه اعترض على الجمع داء رغم إن في كتابه 
'كتاب سيبويه " الجمع دا موجودء ودا يدل على إن فيه ناس كتير بتألف 
حكايات ملهاش علاقة بالحقيقة . 


وبرضه قالوا إن "بشار" حلف ليشتم "سيبويه' في أشعارهء 
ل'سيبويه" سبق بالخير عشان يبعد عن شرهء وذكر شوية من أشعار 
' بشار" في كتابه . 


وبيقولوا إن الوزير "ابن داود' فضل ورا "بشار" لغاية لما اتقتل» 
إنه كان أكبر من كدا. 

وأنا ما بقولش إنه من أهل النارء واللى قلته قبل كدا دا كان مرتبط في 
الأول وني الآخر بمشيئة اله وربنا حليم وهاب . 


الكاتب "أبو عبد الله ابن الجراح " كان ذكر في كتابه "الورقة' شعرا 
من نفس جيل "أبو نواس" ومن الأجيال اللي قبله وقال عنهم إنهم كانوا 
ملحدين. بس محدش يعرف أسرار القلوب إلا اللي خلقهاء وخاصة إن 
الفترة دي» كانت الناس بتخبى رأيها عشان خايفين من السيف. لكن 
دلوقتي كل حاجة بقت على عينك يا تاجر» وما بقاش فيه أسرار . 

مرة زمان كان فيه واحد عنده صحاب شيعيين وصاحب ملحد . فعزم 
صحابه الشيعة عنده في البيت كام يوم » وطب عليه صاحبه الملحد وخبط 
على باب بيته وقاله : 

فقاله صاحب البيت وهو غضبان : 
- انت مين وعايز إيه؟ 
فمشي صاحبه الملحد. بعدها بكام يوم قابلوا بعض تاني ۰ فصا-. 
البيت قال لصاحبه الملحد: 
- كنت هتفض حني المرة اللي فاتت وهتبوظ سمعتي» وكانوا هيفتكروا | 
ملحد زيك . 
- طب اعزمهم مرة تانية وأنا هصلح الموقف . 
فعزمهم فعلا وعدى عليه صاحبه الملحد وقال : 
قلبي مليان شكوك وحران . . . ومتقسم بين الفكر والأحزان 
فردوا عليهم كلهم غضبانين : 
- تقصد إيه بكلامك دا؟ 
فكمل وقال: 
زعلان على اللي عمله ” عم ر" ...و" أبو بكر" في "علي" الغلبان 
ومشي. فصحاب الراجل الشيعبين فرحوا أوي. وبعد فترة قابل 
الراجل صاحبه الملحد وقاله : 
- روح يا شيخ ربنا يكرمك› كنت هروح في داهية» بس انت بعدت 
كان برضه فيه واحد ملحد في "البصرة' عنده سيفين» مسمى واحد 
فيهم "احير ' والتاني ' النجاح ٠"‏ فلما كان يشوف واحد مسلم يقوله : 
"تتصبح بالخير وتتمسى بالنجاح " 

أما البيت اللى قاله ' أبو نواس " بتاع : 
غرور مغني وظرف ملحد 


فالنقاد قالوا إنه بيت مش قد كدا. وهو كان بيقوله في راجل من قبيلة 
'الحارث" كان مشهور عن إنه ملحد وظريف» وكان قريب من السلطان. 


وني لكاب بنع “امول ال بلغال 
النهاردا هشرب خمرة . . . وربنا مش هيعاقبني 


وهو كان قصده إن أخيرا يقدر يشرب خمرة بعد ما كان حرمها لغاية لما 
باخد بتار أبوه» فدا تعبير عن فرحته» مش معناه إن هو فعلا هيشرب ومش 
هيتعاقب . فالسياق كله لازم يتفهم الأول عشان المعنى الحقيقي للبيت يكون 
واضح ومفهوم وما يتاخذش الناس ظلم . 

أما الشاعر 'صالح ابن عبد القدوس " اتشهر بإنه ألحد. وما اتقتلش» 
على حد علمي» غير لما مسكوا عليه أدلة من كلامه وشعره. و "صالح ' 
كان عنده ولد برضه قالوا عنه إنه ألحد. واتسجن فترة طويلة عشان الموضوع 
دا. لما * صالح ' حس إنه قرب يتقتل بسبب إلحاده؛ عمل نفسه إنه تاب وإنه 
رجع في كلامه. بس على مين؟ النبي كان عنده حق» عليه ألف صلاة 
وسلامء لما قال: "آنا جيت بالسيف. والخير في السيف» والخير بالسيف " » 
وليه حديث تاني بيقول: "أمتى هتفضل بخير» طول ما هي شايلة 
السيوف' . والسيف هو اللي خلى "صالح" يرتجع عن الإلحادء ويرجع 
للحق. وربنا قال في آيته إن لو الواحد ما تابش قبل ما يموت. مش هيتقبل 

منه إيمان بعد كدا: "يوم يأتي بعض آيات ربك لا ينفع نفا إيمانها لم .٠‏ 
أما 'المقنع الخرساني " اللي قال على نفسه إنه إله» فدا راجل جاها, 
ولو كان ربى كام جمل وراعاهم كانوا هيكونوا أفيدلهء ومكنش هيذها, 
يقتل نفسه بالسم . مهما الواحد عمل» مش هيفلت من الموت أبد . 
أما " الصناديقي * فهو كمان كان ملحد. ودا ظهر في اليمن سنة 187 
ميلادي . وكانوا المغنيات في فترته بيقولوا : 


خدي الدفوف يا حلوة واعزفي . . . واتكلمي ع نأخلاق دا النبي 

خلاص راحت على الهاشمي . . . وم نقبيلة " يع رب * جالنا نبي 
ولا بى فيه سعي ولا قبو ر تتزار . . . ولا يصوموا الناس» كلي واشرب. 
ونامي مع اللي انتي عابزاه» ما هو مش . . . حلال للغريب وعل ىأبوك يتتحرص 
وا خمرة حلال زي مية ا مطر . . . ربنا يحليلنا دا الدين» ويحفظلنا دا النبي 


إلهي ربنا يلعن كل اللي صدقوا الكلام دا وآمنوا بيه . 

والنوعية دي من الناس ٠‏ الله يلعنهاء بتستخدم طرق مختلفة عشان تقنع 
الناس وتضخك على عقولهم» وما بيستحوش إنهم يدعوا الألوهية وما 
بياخدوش بالهم من فظاعة كلامهم . والناس لو لقت حد ختلف عنهاء نتلم 
عليه بفضول . كان فيه واحد استخبى قي مكان ومبقاش بيكلم حد إلا عن 
طريق خدام اسود وسماه 'جبريل' . في يوم من الأيام» الخدام بتاعه قتله 
ومشي » وبقت الناس تتريأ على الراجل وتقول: 

سبحان الله " جريل' هرب من ال حرام . . . وساب » اللي فاكرينه إله» 
على عرشه مقنول 

وبيقولوا إن "جبریل ' عمل كدا من كتر الحرام اللي كان سيده بيجيره عليه . 

وياريتهم لما بيكدبوا بيكتفوا بالإمامة أو النبوةء لكن دول بيطلعوا 
لفوق أوي. لأعلى درجة . 

والعرب أيام الجاهلية ما كنوش يقدروا يعملوا المصايب دي 
بالعکس» كانوا بيعتمدوا في تكوين أرائهم على الحكماء وعلى كتب 
العلماء القدام. والفلاسفة مكنوش بيؤمنوا أساسا بفكرة الأنبياء وكان أي 
حد يدعي النبوة كانوا بيقولوا عليه غبي . 

مرة " ربيعة ابن أمية الجمحي " حصل ما بينه وبين ' أبو بكر الصديق ' 
و "عمر ابن الخطاب " مشكلة» بيقولوا إنه شرب خمرة في نهار رمضان». 
ف"عمر' ضربه. وبسبب مشاكله معاهم ساب الإسلام ودخل في. 
المسيحية . وقال: 

أن اآمنت بالديانة السيحية . . . ومن النهاردا لا فيه ضهر ولا عصر 

واسقوني خرة كل يوم لإنها . . . لا متحرمة ولا يتتشرب ف السر 
ل وأبو بكر فضل هو ا خليفة . . . يبقى مفيش خي رفي ا حجاز ولا مصر 

ول وكان الإسلام ه وا حق. . . فأنا سيبته كله لبو بكر 

والناس غلطت لما سمحت لشوية منهم إنهم يدعوا الألوهية» دا كان عبن 
الكفر والإلحاد وقتهاء وكإنهم بيغرفوا من الكفر غرف. والناس في الجاهلية 
مكنوش بيصدقوا أي حد يدعي النبوة» وما كنش دماغهم بتوديهم لأكتر من كدا. 

و'عمر ابن الخطاب" لما طرد كل اللي مكنوش مسلمين من ٠..,1١‏ 
العربية » الناس المطرودة حزنت أوي». فراجل من يهود "خير ' أ 
' بسمير ابن أدكن ' قال في الموضوع دا: 


' أبو حفصة " شادد حيله علينا بك رباجه . . . اهدى شوية » عشان الاب 


النهاردا عالي بكرة واطي 
ل وكان موسى عنده حق ما كنتو شانتو ظهرتوا . . . لکن الأيام دول. رها 
وقنكم الأيام دي 
ب ساحنا لينا شرف الكدب الأول » وانتو عشان . . . السلطة والنفوذ 
بتقلدوا نفس الطريق وا خطاوي 


واليمن بالذات كانت مشهورة باللي بيتكسيوا من الدين. وفيه ناس 
سافروا اليمن قالولي إن لحد النهارداء فيه مجموعة من الناس كل واحد فيهم 
عامل نفسه المهدي المنتظرء وبيلموا فلوس كتيرة جدا من الناس اللي معلقة 
عليهم آمالهم إنه ينقذوهم من النار . 

واتحكالي برضه إن القرامطة في البحرين عندهم بيت بيقولوا إن المهدي 
بتاعهم هيخرج منه ني يوم من الأيام. وحاطين على باب البيت دا حصان. 
وبيقولوا للناس البسيطة والجهلة: “الحصان دا للمهدي عشان يركبه لا 
يخرج بالحق ' . وهم طبعا بيضحكوا على الناس عشان يسيطروا عليهم . 

ومن أغرب الحاجات بقى اللي سمعتها كانت إن واحد من رؤساء 
القرامطة زمانء لما حس إنه خلاص بيودع الدنياء جع حواليه أصحابه 
وقالهم : 'أنا نويت اتنقل النقلة الكبيرة» وأنا كنت بعتلكر. موسى وعيسى 


۲ 

ومحمد» بس لازم هبعتلكو غيرهم ' . الله يلعنه. عمال يزود في الكفرء ف 
عز اللحظة اللي هو المفروض يتوب فيها ويؤمن . 
أما"الوليد ابن يزيد". رغم سنه الكبيرء إلا إن عقله كان زي عقل 
عيل لسه مولود. كان عنده إرادة من حديدء بس منفعتهوش بحاجة . زي ما 
برضه ما "ماني ' اللي كان بيسجدله منفعهوش بحاجة. وشربه للخمرة زود 
الطينة بلةء عشان يبقى في أوطى مكان في الجحيم» وساعتها ولا هيلاقي 
خمرة ولا حتى كاسات فاضية . بيقولوا إن هو اللي قال الشعر دا: 
دي نا حمار 

والأعجب إن الزمن يخلي واحد زي دا إمام للمسلمين على. ملك كبير 
وضخم . تمكن كان فيه أئمة تانية ملحدين زيه» بس مكنوش بيقولوا عشان 
خايفين من الناس . وبرضه كان ليه قصيدة بتقول : 

أنا الإمام وليد وليا الشرف . 0 بحب أسم عالوسيقى والشع را جمال 

وأرو حلغاية بيت حبيبتي . . . وما أخف شآنا من لوم العذال 

والدنيا إيه غير سما عأغاني. . . وخرة تسك رف يآباريق طوال 

ومش عايز حور عبن ا جتة . . . وفيه حد عاقل يصدق دا ا جنان 


وبيقولوا إنهم لما اتلم الناس عليه عشان يقتلوه دخل قصره وقفل الباب 
وقالهم : 'هاتولي المزز وخدوا الملك. كذا كذا مش هينقعكو ولا يدوملكو. . 

الكلام ا خلى الناس تقلب عليه جامد وبيقولوا إنهم شافوا راسه 
بعد كدا في بق كلب . ربنا لازم يعاقب الناس اللي زي دول. والناس, 
ملهاش حيلة في الدنيا دي اللي تاعبه كل اللي فيها . المفروض الخلافة تبش 
للشخص اللى أخلاقه عالية وقدوة. واللى مفيش حاجة ترجعه عن الطرين 
الصحيح . لكن المصايب موجودة من أول ما ربنا خلق الشمس» ودش 
هيهرب من قدره حتى لما يروح قبره. 

أما ' أبو عيسى ابن الرشيد ٠‏ راجل ما يسدش في أي موقف . ولو اللى 
قالوه عنه من كرهه لأهل الأديان صحيح» يبقى ما مشيش على نفس طريق 
أسلافه الصالحين. وربنا لا بيهتم باللي بيصوم عشان خايف من عقابه ولا باللي 
ما بيصومش . فيه ناس بتقول حاجة وقلبهم مؤمن بعكسه» وأتمنى إن "ابر 
عيسى ' كلامه يكون من ورا قلبه وميكونش هو واللي زيه كافرين بالله فعلا. 

كان فيه واحد شاف في الحلم الشاعر "عبد السلام ابن رغيان" 
المشهور بقلة أدبه وإلحادهء وهو في أحسن حال» فسأله في المنام : 
- مش انت لما كنت عايش قلت الأبيات دي : 

مفيش غرر الدنيا » وفاكرين إن فيه آخرة . . . وكلها أوهام في دماغ ناس 
مرضى 

- أيوة؛ بس أنا كنت بتلاعب بالكلام ومكنش قصدي كدا فعلا. 

ويمكن يكون ناس كتير من اللي اتعرف عنهم إنهم ملحدينء ما 
يكونوش ملحدين فعلاء ويكون لسانهم بس طويل شويتين وفلت منهم. 

لكن قلبهم على طريق الحق. ومش عشان ما صامش شهرء يتعذب طول 
حياته» ومش المفروض ييأس من رحمة ربنا لأن "لا ييأس من روح الله إلا 
القوم الكافرون" . 

أما" الجنابى ' » فلو كان فيه بلد تمكن تتاخد بذنب فرد واحد ساكن 
فيهاء كانت " جنابة * اللي في إيران اتاخدت بذنبه وعمرها ما كانت شافت 
رحمة؛ لکن حكم ربنا عادل في كتابه : "ألاتزر وازرة وزر أخرى" . 

وفيه خلاف على أسباب سرقة "الجنابي " للحجر الأسود. فيه ناس 
قالت إنه خده عشان يعبده» لإن فيه ناس قالوله إنه الحجر دا هو إيد صنم 
معمول على شكل كوكب زحل . وفيه ناس تانية قالوا إنه خده عشان يعمله 
مسند . أيا كانت أسبابه, الله يلعنه لحد يوم القيامة . 

أما " العلوي البصري " بتاع الزنوج» فيه ناس حكت إنه كان بيقول إن 
من نسب "عبد قيس ٠‏ وبعد كدا غيّر كلامه وقال إنه من "أغمار" . وكان 
أساسا اسمه 'أحمد". بس غيره وخلاه "على" . كان بيكدب أكتر ما 
بيتنفس . هو حب الدنيا يجنون لغاية لما غرقته وهيفضل كدا "ما دامت 
السماوات والأرض إلا ما شاء ربك إن ربك فعال لما يريد" . وهو اللي قال 
الأبيات دي : 


قتلت نا سكتير عشان مصلحتي . . . والسيف هو اللي خلان يأبقى غني 
اللي يشوف قړي ما يظلمنيش . 2 . وربنا يستر من اللي هشوفه عند ربي 
فيه ناس بتقول إن دي أبيات ' عضد الدولة " » وإنه شافهم في المنام ولا 
صحي كتمهم على الحيطة. بس أنا مش مصدق الكلام دا. 

أما حكاية الناس اللي غيروا اسم "رخة" وخلوها 'رحمة" فأنا مسار 
مصدقها وشكلها كلها كدب ف كدب . وبرضه حكاية إن "علي" قال إر, 
الزنوج هيدمروا البصرة. وبعد كدا الناس غيروا كلمة الزنوج وخلوها ريح ۰ 
كلها كدب لأن لا 'علي ' ولا غيره يقدروا يعرفوا المستقبل فيه إيه» وربا 
قال: "قل لا يعلم من ني السموات والأرض الغيب إلا الله' . ومينفعش حا. 
يقول من ٠٠١‏ سنة إن أمير حلب سنة ٠١7‏ اسمه فلان الفلانى» وشكله كا 
وهيعمل كذاء ولو قال كداء فهو جرد شخص كداب ودجال . 

ولو حصل إن حد قال حاجة واتحققت بعد كداء فدا مجرد صدفة» زى 
ما حصل مع الشاعر ' الفضل ابن سهل " اللي قال في قصيدة ليه : 

ربنا ما يسلط علينا غالب . . . ولا نكون نهايتي على إيد الغالب 

واتقتل بعد كدا على إيد واحد اسمه “غالب". فحكاية زي كدا يا إما 
كدب» يا إما صدفة . عموما الدنيا مليانه عجايب» وفوق كل ذي علم عليم . 

بيقولوا برضه إن القاضي 'إياس ابن معاوية" كان يقول الحاجه 
وتحصل بعد کدا بالحرف› وكانوا بيسموه 'المكشوف عنه الححاب ٠."‏ 
و "الذكي ' . والشاعر ' وس ابن حجر " قال عنه: 

' الذكي' اللي بيقول ا حاجة وبتتحقق . . . كإنه سمعها قب لكدا وشافها 

أما' الحسين ابن منصور الحلاج' فدا كان شخص بيشر جهل. 
والناس لو كانت بتعبد الأصنام والحجرء فدا كان عشان عارفين إن مفيش 
إنسان خالي من العيوب. الخلاج " كان عايز يبقى هو حور الكون› ولو 

كان فضل في شغلانته ولا كان فيه أي حد هيفتكره أساسا. الناس ألفت 
حكايات كدب كتير عن "الحلاج ' . كل حكاياته وتاريخه حاجات غريبة ما 
يصدقهاش عيل صغير . ومن ضمن الحكايات الغريبة عنه إنهم لما جم عشان 
بعدموه» قالهم: "انتو فاكرين إن إنتو بتعدموني أناء إنت بتعدموا بقرة 
'المادراني * . وفعلاء لقوا بعد كدا البقرة دي مقتولة في اصطابلها . 

وني الصوفية لغاية النهارداء تلاقي ناس بتعلي مكانة "الحلاج " أوي» 
وبتحطه جنب النجوم . وقالولي إن في " بغداد" فيه ناس مستنيين ظهوره» 
وإنه بيروحوا مكان ما اتصلب على نهر دجلة ويستنوه يخرجلهم. ودا 
جهل» بس مش حاجة جديدة على الناس . لدرجة إن كان فيه ناس بتعبد 
قرد عشان يخلي حظهم حلوء والعامة كانت بتقول: "اسجد للقرد في 
زمانه " . وأنا مقدرش أعمل حاجة زي كداء بس الناس كانوا بيدخلوا على 
السلطانة "زبيدة" مرات “هارون الرشيد' عشان يسلموا على القرد 
ويتباركوا بيه» لغاية لما في يوم جه "يزيد ابن مزيد الشيباني " دخل مرة وسط 
الناس اللي رايحة تسلم على القرد وقتله . 

وبيقولوا برضه إن الخليفة ' يزيد ابن معاوية " كان عنده قرد ركبه على 
ضهر حمارة وحشية وخلاه يدخل مع باقي الأحصنة في حلبة سباق . 

عموما الأفكار دي كلها من زمان أوي» من قبل “الحلاج ' بكتير» 
لدرجة A SK E O‏ ل EE‏ لك ل لل لي 


نفسه إنه رينا. 


غفراني ' . 

وواحد تانى قال: 
اتلك لشو كاك م کف تحاف 
وغضبك غضبي . . . وغفرانك غفراني 
وأنا أجلد ليه . . . إ ن كان هو الزاني؟ 
وواحد تالت قال: "أنا اله مفيش إله إلا أناء فسبحاني ما أعنلم 
شاني " . 


واللي يقول كلام من النوعية دي ما فرقش كتير عن البهايم . والمشكلة إن 
أغلب البني آدمين دماغهم مهوية» وبيعلموا خرافاتهم لعيالهم فيطلعوا هم 
كمان مش فاهمين حاجة» وتفضل البشرية كدا من غير ما يتصلح حالها: "أم 
تحسب أن أكثرهم يسمعون أو يعقلون إن هم إلا كالأنعام بل هم أضل سبيلا” . 
واحد برضه من الناس اللي مؤمنين إن ربنا اتجسد فيهم قال: 

وأنا ماشي في سوق بغداد . . . شفت رينا فطرت م نالفرح 

سألته : عايز تتجسد فيا؟ . . . فقال: بس خد بالك » دا خطر 

لغاية لا يوافق إنه يتجسد فيا . . . هسجدله وأستنى منه أي خر 

والجماعة بتوع التجسيد دول بيبقوا مؤمنين برضه بالتناسخ» والمذهب دا 
عتيق أوي وجاي من أهل الهند واتنشر في الشيعة . ربنا يرحمنا ويهدينا . 

فيه جماعة من الشيعة اسمهم "النصيرية ' فيهم شاعر بيقول: 

يا ماما ا حقي» اختنا بقت فار . . . خدي بالك بقى وابعدي عنها القطط 
وواحد تاني منهم قال : 
سبحانك يار ب كلك عجايب . . . وبتبعد عنا الشر بكل جدعة 

جارنا العجوز بقى حار » . . . وبدل الهدوم» بقت قفة ويردعة 


وعشان الناس دي ما بيجيش في دماغها إلا الشر والمصايب. فبتقع 

اتحكالي مرة إن كان فيه شاب أمور من ملوك الهند جاله جدريء 
فبص لنفسه في المراية ولقى نفسه خلقته اتغيرت وبقت وحشةء فقام حارق 
نفسه عشان يتنسخ في شكل أحسن من كدا . 

وقالولي ناس ثقة مش كدابينء إنهم كانوا في أرض السلطان 
" محمود"ء وكان عنده جماعة هنود ولاد حلالء وكان بيكرمهم ويجازيهم 
على وفائهم ونيتهم الصافية ناحيته» ودايما كانوا أقرب الناس ليه فبعت 
واحد منهم على راس جیش من جيوشه. بعدها بكام يوم وصله خب إنه 
اتقتل . فجات مرات الراجل وجابت خشب كتير وولعت النار فيه ودخلت 
جوا الخشب دا وحرقت نفسهاء والناس عمالة تبص في ذهول. بس طلع 
خبر موت جوزها تجرد إشاعة» فلما رجع جوزها وعرف اللي حصلء 
فجمع هو كمان خشب عشان يلحق مراته» فبقى الناس بيقولوله رسايل 
وبيجيبوله هدايا عشان يوصلها لأمواتهم. حتى واحد إداله وردة يوصلها 
لواحد من ميتينه . خد الرسايل والهدايا ونط في النار. 


واحد من اللي شاف الناس دي وهي بتحرق نفسها قال إن ساعات لا 
النار تلسعهم كانوا بيحاولوا يخرجوا منهاء بس اللي حواليهم كانوا بيزقوهم 
فيها بالعصيان والخشب . فلا إله إلا الله : " لقد جكتم شيئا إدا" . 

وفي ناس بتبقى عاملة نفسها مؤمنة بالمذهب داء لكن هم في الحقبنه 
مش کدا. بيبقى عايزين يتكسبوا في الدنياء» وميعرفوش إنها مش دايمة . كان 
فيه واحد في المغرب اسمه "ابن هاني ' وكان من الشعرا الكويسين أوي 1, 
المغرب» بس كان منافق شويةء وكان بيزودها وهو بيمدح ' المعز لدين اسه 
الفاطمي ' لدرجة إن قال شعر للراجل اللى بيشيل الشمسية ل" المعز ' : 
انت زي جيري ل الل يكان مع النبي على طول 
على طول م عا خليفة وسعادتك باينة من غير ما تقول 
وني مرة تانية كان الخليفة راح يزور حتة اسمها " رقادة" : ف "ابن 
هانى ' قال : 
رقادة زارها النبي وا مسيح . ۰ رقادة زاره اآدم ونوح 
رقادة زارها ربنا نفسه . . . وبعد ريناء كله يهون 
والشاعر "ابن القاضي " برضه كان بيمدح "ابن أبو عامر ' رئيس 
الأندلس» فقال في مرة: 
مشيئنك بس هي اللي تتنفذ . . . مش مشيئة الأقدار 
واحكم وخد راحتك . . انت الواحد القهار 
بس ' ابن أبو عامر " اتضايق من كلامه وأمر إنه يتجلد ويتنفي من البلد . 
وغاليا ' الحلاج " مكنش أكتر من راجل دجالء لا ذکي ولا بتاع ٠‏ 
اللي فيها . 

أما "ابن أبو عون" فدا قعد يغير في رأي ورا التاني » وضحك عليه 
"الشلمغاني ' . وممكن تلاقي الفرد من دول أستاذ في صنعته وعالم وعنده 
بعد نظرء بس يجبي عند نقطة الدين» تلاقيه جرد إمعة ما شي ورا كلام 
الناس من غير تفكير . 


عبادة ربنا دي حاجة غريزية» ونتيجتها مضمونة. والأطفال بيسمعوا 
الكلام من الكبار ويفضل معاهم طول الزمن. والناس بتاخد دينها من 
الجماعة اللي هي فيها من غير ما تتأكد هو صح ولا لأء فلو حد اتولد في 
أسرة مجوسية بيطلع مجوسي» لو عيلته من الصابئة هيطلع صابئي. واللي 
يبطل اجتهاد عشان يفهم؛ هيبقى غبي وبليد. والعقل لو محدش استخدمه» 
هيصدي» لکن مين بقى اللي بيستخدم عقله صح في زماننا دا؟ متلاقيش غير 
واحد في المليون هو اللي بيشغل مخه . 

ساعات تلاقي واحد قرا في كتب العلماء بتوع زمان ومشي على 
تقاليدهم » لكن شوية وتكتشف إنه بيحلل الحرام وبيبوظ الأخلاق » ومفيش 
حاجة وحشة إلا ويعملهاء ويخون. ويكدب» ولو حد طلب منه علاج 
لمرض» يزود عليه مرضه ويستمتع بأله» فيبقى كل همه أساسا هو 
الفلوس» وكان عامل نفسه من أهل الحكمة والأخلاق . 

والناس تلاقيها عمالة تشتم عن جهل في أهل الملل وهم أساسا فيهم 
بلاوي» بس زي ما ربنا قال: * كل حزب با لديهم فرحون" . 

فيه جماعة تانية اسمهم "الإمامية" ودول مقتنعين إنهم عشان يقربوا 
من ربنا لازم يعفروا وشهم في التراب. وفيه متدينين تانيين شايفين تعفير 

الوش ذنب ما يتغفرش . وتلاقيهم عاملين اجتماعات ومجالس وقعدات د 
وهم تلات أرباعهم أساسا ملحدين . 

وفيه اللي بيعمل نفسه مع "المعتزلة ” وهو مقتنع بآراء مذاهب تانيه 
ويخوفوا الناس ويقولولهم إن ربنا مش هيسيب حد غير لما يدخله النارء 
وتلاقيه هو غرقان لشوشته في الخطايا والذنوب والزناء ويعمل نفسه إن ربا 
هو اللي جابره على الحياة دي» رغم إن اللي جابره فعلا هو زعيمهم الشبخ 
"عبد الجبار الهمداني ' . وماشي ليل ونهار على كلام شيخه وهو من جواه 
مش مقتنع ولا بنص كلمة من كلامه. وشايفه شيخ معندوش لا أخلاق ولا 
د 

واتحكالي إن واحد من شيوخهم المحترمين واللي ليهم أتباع كتير . 
كان يبقى قاعد في قعدة ويلفوا عليهم بخمرة. فياخد الكاس ويشربه لغاية 
آخر نقطة فيه وبعدين يشهد اللي قاعدين معاه على توبته . 

أما 'الأشعرية ' فلو اتعرفت حقيقتهم هتلاقيهم مليانيين بلاوي. الله 
يلعنهم منين ما يكونوا. 'الأشعري' زيه زي واحد تايه في الصحراء مش 
شايف قدامه من الشبورة. ومش ما من على الناس اللى ماشيين وراهء ولا 
تطلع عليهم الديابةء تفرتکهم › إلا اللى ربنا كان بيحبه وأنقذه بإنه خلاه 
يمشي ورا كلام السلف الصالح › ونفذ اللي ربنا عايزه منه. 


مساكين الأشعرية» ماشبين ورا ناس تايهة » وبيثقوا في ناس بيضحكوا 
عليهم. ولو حاولوا يدوروا على الحقيقة عند شيوخهم» مش هيلاقوا ولا 
حتى ربعها. 

والشيعة بيقولوا إن 'عبد الله ابن ميمون القداح' كان واحد من أقرب 
أصحاب الإمام 'جعفر ابن محمد ' . وإنه قال عنه أحاديث كتيرةء بس ارئد بعد 
كداء وقال على نفسه إنه نبي» فبقى شيوخ الشيعة لما يحبوا يقولوا حاجة من كلامه 
يقولوا: ' قالنا عبد الله ميمون القداح قبل ما يرند. . . ' وقال مرة أبيات شعر : 

اديني خمرة يا بني . . . ما أنا مش هعيش تاني 
والشيعة مضحوك عليهم. . . من * جعف ر" الشيعاني 
وأنا كنت زيه م لفترة . . . بس عرفت ا حقيقة اللي وجعاني 

وزي ما قلت قبل كدا إن فكرة التجسيد مش بعيدة عن فكرة التناسخ . 
واحد حكالى مرة إن واحد من السحرة اللى كانوا عايشين في بلدنا زمان كان 
ماشي في يوم مع ناس صحابهء فعدوا على طورء فقالهم: ' الطور دا أكيد 
هو "خلف". حتى بصوا" وقعد ينده عليه : "يا خلف› يا خلف". فالطور 
فعلا رد عليه وقال: ' موووو" فقالهم: ' شفتوا كلامي طلع صح إزاي؟ " 

وواحد تاني حكالي من اللي بيصدقوا في التناسخ إن أبوه جاله في المنام 
وقاله: “يا بني آنا روحي اتنقلت في حمل أعور من ضمن جال فلان 
الفلاني» وأنا نفسي في بطبخة " . فخد بطيخة وسأل عن جال الشخص داء 
ولقى فيهم فعلا جمل أعور فقرب البطيخة منه؛ فكلها بنهم واحد فعلا كان 

أما "ابن الراوندي' فدا كان شخص تايه في الدنيا. وكتابه "التاج ' 
مينفعش حتى يكون جزمة بتتلبس في الرجلين. ومش هيعرف يهرب من 

العقاب ومش هيلاقيله مكان يحتمي فيه من ربنا. وتاجه دا مليان شوا' 
وكلابشات عقارب. إزاي فضل كل الوقت دا مقتنع بالأفكار الهاينه 
الطايشة بتاعة العيال دي؟ وتاجه دا وساخة عقل مش أكتر أو جزمة 
وشراب» وجزمة وشراب على فكرة دول اسم مكانين في جهنم . 


تاجه مش تاج ملوك. دا تاج هيدمره. ومش معمول من الدهب» دا 
معمول من النار» وما اتزينش بالجواهر:. دا اتزين بكاكا البقر. 


وكتابه "الدامغ " اللي بيشتم فيه القرءان» فهو ما دمغش ولا ختم حد 
على قفاه غير اللي أله . وهو أضعف وأهيف من إنه يتذكر أو يتاخد عله 
کلامه» وعيب على " راوند" إن دا يكون واحد من أهلها. 


والناس مؤمنين وملحدين عارفين ومتأكدين إن الكتاب اللي نزل على 
محمد قمة في الإعجاز؛ ومكنش له شبيه لا قبل ولا بعد يعني ولا هو كان 
شعرء ولا شبه كلام العرب التقليدي› ولا زي كلام الكهنةء وكان واضح 
زي الشمس. ولو كانت الجبال عاقلة وسمعته كانت اتشقت واتفتفتت 
مليون حتة من الإنبهارء وسبحانه لما قال: "وتلك الأمئال نضربها للناس 
لعلهم يتفكرون" » والآية الواحدة منه أو حتى جزء صغير من الآية لو 
اتقارنت مع كلام العرب كله» هتمسحه مسح وهتبقى زي القمر في ليلة 
كحلي. ' فتبارك الله أحسن الخالقين" . 

أما كتابه ' القضيب ' اللي بيقول فيه إنه ربنا علمه جديد» فهو خسر 
بيه الدنيا والآخرة» ياريته قبل ما يكتبه كان اتزحلق من على ضهر جمل 
واتكسرت ضلوعه وعضامه مية حتة أو دخل في قلبه سيف طلع من الناحية 

التانية» أو كان ربنا كتب عليه موتة ما يستحملش عذابها حد. هيعمل إيه 
لما يسألوه عن كتابه دا؟ مين هينقذه يومها؟ 


وكتابه " الفريد" اللي شتم فيه النبيء خلاه وحيد ملوش صحاب 
ومذلول ومسكين. والحاجات بتبقى فريدة من نوعها لحلاوتهاء لکن دا كان 
فريد في حقارته؛ زي الجمل الجربان اللي محدش عايز يقرب منه. والعرب 
بيقولوا على العقد كلمة فريد. بس هو العقد بتاعه من الذنوب والخطايا 
مش من الجواهر . 

وكتابه *المرجان"» اللي معناه لؤلؤ صغيرء فهو ما يسواش حتى 
حصى صغيرء دا حتى أصغر وأحقر من إنه يتذكر . مينفعش يكون في قيمة 
المرجان الأحمر الجميل اللي بيجيلنا من المغرب. دا آخره يكون جاي من 
الفعل "مرج ' يعني ساب المواشي من غير رقابة: أو ممكن يكون من "مر 
جان" يعني فاكهة مرة علقم أو إن شوية عفاريت (جان) عدوا من هنا 
(مر). 

أما "ابن الرومي ' فهو واحد من اللي بيتقال عليهم إن علمهم أكبر من 
عقلهم . يعني مرة لما كان بيدرس فلسفة. استلف كتاب من ' أبو بكر ابن 
سراج ' » فتأخر عليهء ف"'ابن سراج ' قاله يا يرجعه يا يدفع حقه» ف"ابن 
الرومي " قاله: أنا مش عيل عشان تهددني بالكلمتين دول" . 


والبغداديين بيقولوا إن هو من الشيعة» والدليل على كدا قصيدته اللي 
بتنتهي كلها بالجيم. بسن أنا مش شايفه إلا إنه بيكتب زي باقي الشعرا مش 
أكثر . 

هو عيبه فعلا إن كانء زي كتير غيره من الناس» متشائم وبيؤمن 
بالفال الوحش. ودابما بيبقوا مستنيين المصايب تنزل عليهم» وما يعرفوش 
إن الأمور كلها بإيد ربناء ومحدش هيفلت من الموت . وفيه ناس تائية مؤمنة 
إن أي حاجة بتنقال بتتحقق» عشان كدا العامة قالوا: الإشاعة هى أول 
خيوط الحقيقة . وبيقولوا إن النبي قال البيت دا : ٠‏ 

اتفائلوا با خير عشان . . . ما بيتقالش إلا وكان 

ومهما الناس قالت». معروف إن الخير في الدنيا شحيح ٠‏ والشر زايد 
عنه بمراحل . والناس الطيبة بقت زي الشريرةء كلهم بيمشوا في طريق مش 
سليم » وربنا لوحده هو اللي قادر يميز بينهم » ويساعد اللي فعلا مؤمن بيه. 
و "علقمة ' قال: "غبي اللي يفتكر إن الغربان صوتها هيئذيه ' 8 

و "ابن الرومي ' كان كداء رغم إن كل حاجة بتحصلنا بأمر من ربناء 
وملناش حق الاختيار. وبيقولوا إن النبي كان بيحس بوغوشة لما يعرف 
ناس معاني أساميها مش كويس زي: "مرة". *شهاب"؛ أو 'حباب' 

أما حكاية الشاعر "أبو عثمان الناجم" اللى حكاها عن "ابن 
الرومي " ففكرتني بحكاية الست اللي قالت لصاحبتها: "أنا أبويا سماني 
"نار" ومن ساعتها وأنا حياتي ملهلبة» واتجوزت واحد من قبيبلة "جمرة" 
ليل ونهار بيلعب بالنارء واسمه 'توربا' يعني أرض» وهو إيدك منه 
والأرض وأبوه اسمه " جندلة " خلى حياتي مقندلة» وأمه اسمها " شكاكة ° 
ودايما بتشك فيا وفي تصرفاتي ومش سايباني في حالي ' . 

ردت عليها صاحبتها وقالتلها: "أنا بقى أبويا سماني * صافية " عشان 
كدا دايا تلاقيني صافية ورايقة» وجوزني من قبيلة ' سعد ابن بدري" 
فخلى الفرح والسعادة يدخلولي بدري بدري؛ واسم جوزي "محاسن" 
وهو كله حاسن» وأبوه اسمه “الحارس ' فدايما كان بيحرسنا وواقف في 
ضهرنا وبيساعدناء وأمه اسمها 'راضية" وهي دايا راضية عني وعن 
أخلاقي ومكنتش بتسعى في طلاقي ' . 

والناس المؤمنة بالفال الوحش دول دماغهم مهفوفة. ولو جبتلهم مثلا 
حبة سمسم» يقلبوا الدنيا ويفتكروا إنهم هيموتوا من السم. ولو جبتلهم 
حمام يتشاءموا ويقولولك: "دا لونه أبيض زي لون الكفن' . ويفضلوا كدا 
بقى طول عمرهم : قلقانين ومتشأمين» وأي حاجة يشوفوها يقلبوها الحاجة 
وحشة ومصايب. وعشان كدا "ابن الرومي' خلى كلمة جعفر جاية من 
جوع وفرار» رغم إن معناه الأصلي جيل» يعني نهر مية رايق» لكن الناس 
دي ما بتشوفش غير المصايب وكل حاجة وحشة . 

وأعرف منهم ناس لو عايزين يسافروا مثلا يقولولك: لا بلاش يناير 
عشان هي 'يا نایم" ومفيهاش رزق» وبلاش "فبراير" عشان هي 
'فقراير " من الفقرء وخد عندك بقى باقي السنة على كدا . 

الحكاية اللى انت قلتهالى يا شيخنا عن "ابن الرومى"' لما كان قرب 
يموت. إنه كان حاطط بده ية متالحة عشان:بصخك يها على الوت» 
وسيف عشان يداري بيه جينه» ما يعرفش إن اللي مكتوب على الجبين لازم 
تشوفه العينء وممكن واحد يحفر لنفسه قبر في الشام ويموت في الهند أو 
اليمن» "وما تدري نفس بأي أرض توت إن الله عليم خبير ' . 

وزي ما محدش يعرف هيموت فين» برضه حدش يعرف هيموت 
إزاي. فيه اللي كان خايف يموت من السيف› فودّمت على راسه طوبه 
صغيرة من جبل عالي موتته» أو اللي كان فاكر إنه هيموت في سريره. 
فيموت بضربة سيف في الصحرا. 

أما الأبيات اللي 'الناجم ' قال إن "ابن الرومي' قالهاء فأنا ما 
اعتقدش إنه قالها بجد لأنها مش مظبوطة والوزن بتاعها ضارب. وعموما 
ربنا وحده اللي يعلم إذا كان "ابن الرومي " هيخش الحنة ولا النار. 

أما ' أبو تام" مكنش ليه علاقة بالأديان» وحكاية "ابن رجاء " اللي 
انت كتبتهالي في رسالتك. حقيقية ومشهورة؛ ومعروف عن " أبو تمام" إنه 
ملوش خالص في الأديان. عموماء لو هيدخل النار فعلاء فكل قصايده 
الكويسة مش هتنفعه بحاجة. إلا أول قصيدتين في ديوانه. لو كانت القصايد 
بتحس وتفهم» كانت أول قصيدتين دول حزنوا وعيطوا عليه وعملوله 
ميتم » ولو عملوا كدا هتيجي باقي قصايد ديوانه يشاركوا معاهم زي 
النسوان المعدداتيةء وبعدين تيجي كل قصايده اللي بتنتهي بالباء» وتتغاظ 
فتعمله ميتم أحسن وأكبر من الأولاني. وتتجمع بقى باقي قصايده كلها 
اللي يتنتهي بالتاء والثاء والدال والراء والعين واللام» وغيرهم. ويجمعوا 
الناس» ويعملوله عزا أكبر من عزا ' أحمد ابن حنبل ' اللي اتجمع في عزاه 
فوق المليون راجل وستمية ألف ست» وكان أكبر عزا في الجاهلية 
والإسلام. 


ولو 'أبو تمام ' مكنش بيصلي فهو اللي خسران» لو مکنش بيصلي لا 
فجر ولا ضهرء فهيبقى يوم القيامة ملوش عذرء ولومكنش بيصلي 

العصر. يبقى هو اللي ضيع على نفسه إنه يتبنيله في الجنة كذا قصرء ولو 
مكنش بيصلي المغرب› من ريحة المسك والعنير في الجنة مش هيقرب› ولو 
صلاة العشاء فاتته. يبقى مش هيلاقي في الجنة حور عين تدلعه وتهشتكه . 

بمناسية صلاة العشاء كان فيه ناس بيسموها صلاة "العتمة " والنبى 
منعها وقال في حديث ليه : "العتمة دي مش صلاة» دي الوقت الي بيحلبوا 
فيه الحمال* وقال كمان: ' العتمة اسم بنت الشيطان" . 

عموما اللي ما بيصليش عشان كسلان زي اللي مش مؤمن بالظبطء يا 
ريت "أبو تمام" كان جمع الصلوات في بعض ولا إنه سابها كلها. أمره لله 
بقى» بس ا حق يقال» هو كان راجل مبدع وليه أفكار زي اللؤلؤ. وياريت 
متکونش أخرته في إيد "مالك" حارس النارء ويفلت من النار زي 
'الجعدي" أو "عدي ابن زيد". لإنه في الآخر برضه كان راجل بيخاف 
ربنا ومؤمن بيه . وهو اللي قال: 

أو ياريته كان عمل زي " زيد ابن مهلهل" اللي راح للنبي» والنبي 


شال عنه توب الغبا ونور بصيرته للإسلام . 

أما" المازيار "۰ فحلال فيه النار والجحيم ؛ وخليه يتحمل نتيحة 
عمايله , واللي اتكتب عنه يخليه يتلعن ليوم الدين . وربا یر حم "ابن أبو 
داوود" اللي فضح الأفشين " اللي كل أعماله شين زيه . و "بابك الخرمي ' 
هو اللي فتح الباب لكل الشرور» كان فاكر نفسه أحسن مجاهد. وهو ذنوبه 

أكبر ذنوب في الدنياء وني الآخرة هيتمنى لو كان اتدبح مية مرة على كل 
شخص قتله ولا إنه يدوق عذاب جنهم على اللي عمله . 

اللي مستغربله فعلا هو "بو مسلم الخراساني * » كان واثق أوي من 
اللي بيعمله معرفش بناء على إيه . كان ماشي ورا سراب ومكنش مهتم غير 
بماديات الدنياء وهو أكيد غلط وأذنب لا اتمرد ضد الخليفة العباسي " أبو 
جعفر المنصور ' . 

اللى عايزين الدنيا هيندموا بعدين.» بعد ما ييحى المعاد ويمشوا منها. 
ومع ذلك ما يصحش إننا نشتم الدنياء هي بتعامل ولادها كلهم بنفسره 
الطريقةء مفيش تمييزء كلهم فيهم اللي مكفيهم . وتشوف الواحد من دول 
عمال يسعى عشان يجمع أكترء أكتر حتى من اللي محتاجه أو يستحقه» رغم 
إن طريقه مليان شوك ورجله مليانه دم . والتانيين اللي بيبقوا نايميين على 
ريش نعام وفي بقهم معلقة دهب وعلى طول بطنهم مليانة» مصيبتهم بتبقى 
أكبر لما يروح منهم كل دا. كل الحاجات الحلوة مسيرها يجي يوم وتخلص» 
زيها زي أي حاجة في الدنيا . 


والزهد مش هينجي حدء ولا هيعلي حد» والدنيا ما تقدرش تتحكم 
في القدرء ولو فيه ناس فاكرة عكس كدا يبقوا غلطانين. والغيب ما 
يعلموش إلا الله» والجاهل هو اللي فاكر نفسه عارف كل حاجة . 

والناس اللي بيقولوا على "علي" إنه الله أو ولي أو أي كلام من 
النوعية دي كدابين» وكدبهم قديم. و"علي" لما عرف إن "عبد الله ابن 
سبأ" بيقول عنه إنه إلهء وعمال ينشر الخبر بين الناس أمر يحرقه هو 

وجماعته . وصحاب "ابن سبأ' بيقولوا إن "علي ' ما متش وإن ربنا رفعه 
جنبه وإن اللي مات واحد شيطان خد مور وشكله. وکل ما كانوا 
يسمعوا صوت الرعد كانوا بيفتكروا إن "علي" بيسلم 
عليهم . فيقولوا: " وعليكم السلام يا أمير المؤمنين" . 

و"الكيسانية ' اللي جاية من الراجل اللي اسمه ' كيسان" وهو كان 
خدام عند "علي" ؛ الكيسانية دول إيمانهم ب *محمد ابن علي إيمان في 
منتهى الغرابةء وما يدخلش دماغ أي حد عاقل . في الليلة اللي مات فيها 
"محمد ابن على "» كان الخليفة العباسى "أبو جعفر المنصور" ماشي في 
طريقه ل *مكة ' ؛ فشاف نار مهولة في الطريق» فقال للي معاه: "أهي النار 
دي لو كان شافها "الحميري" الكيساني» كان افتكر إنها نار معمولة 
مخصوص عشان موت ' محمد ابن علي ' . 

و "علي" معروف عنه إنه من أوائل الناس اللي دخلوا في الإسلام» وكان 
راجل أخلاقه عالية جداء والإمام '"جعفر ابن محمد" ما يتخيرش عنه. 


وبلغني إنه في "البصرة' فيه مجموعة من الناس فاكرين واحد اسمه 
'شاباس ' إله» وبيلموله فلوس كتير بسبب الموضوع داء وهو ياخد جزء 
ضخم من الفلوس دي ويديها للسلطان عشان يكسر عينه ويخليه ينفذله أي 
حاجة يطلبها. والراجل دا لو اتكشف على حقيقته» الناس هتعرف إنه جرد حتة 
شوارعي ولا يسوى نكلة . وقالولي برضه إن فيه ست في * الكوفة ' شرحه. 

واتقالى إن فيه ناس من اللى مشيوا ورا الملحد "ابن الراوندي " فاكرينه 
إلهء وإنه علمه واسع ملوش آخرء وبيقولوا عنه صفات ومعجزات. ربنا 

يشهد إنه معندوش أي حاجة منهاء وإنه هم كدابين وهو من الكفرة. وده 
واحد من أتباعه قال عن "ابن الراوندي " : 

يا موزع بين ا خلايق رزقها . . . مش قسمة بشرء دي قسم ةآلهة 

و "ابن الراوندي" لو كان فاكر إن هو فعلا إله» فذنبه أكر من 
أهرامات الجيزة. والله الناس اللي فاضلها شوية مخ هيموتوا من كتر غباء 
الناس التانية . 
كان بينضح جهل. وکان بيدعي النبوة. بس كان آخره إنه يخلي الناس 
تضحك عليه . ويدخل في حوارات هو مش قذها. مرة كان شايل كمية 
قطن عنده في البيت ٠‏ فقال : "آنا قطني لا يمكن يتحرق› وآدي الدليل " 
وبعت ابنه بلمبة جاز وقاله يقربها من القطن . ثواني وكان القطن كله والع ٠‏ 
والستات بقت عمالة تصوت. والرجالة اتلموا عشان يطفوا الحريقة . 

واحد قالي إن "أبو جوف" كان بيضحك عمال على يطال» فسألوه 
مرة: "انت بتضحك على إيه؟ " فقالهم: "الإنسان بيضحك على أي حاجة 
هايفة» فما بالكو اللي ربنا رزقه من واسعة' . وهو الراجل كان مجنون. 
واللي مشيوا ورا كلامه شوية أغبياء وهو كدب كل كلام الأنبياء لغاية لما 
جه يوم ووالي حلب قتله. 

قبل الحكاية دي بشوية» كان فيه راجل عسكري روماني دخل على 
منطقة في الشام برضه اسمها "'أفامية' وفاز فيها على جيش المسلمينء 
فواحد من المسلمين اندس وسطهم . وقتله . 

فيه شوية ناس من الشيعة بيقولوا إن "سلمان الفارسي" راح هو 
وجماعة صحابه عند ' علي ابن أبو طالب" بس ما لقوهوش . شوية وشافوا 
وسمعوا برق ورعد» وفجأة "على" نزل من السما على سقف بيته ماسك في 
إيده سيف غرقان دم» ف" علي" قالهم : "أصل حصلت خناقة بين ملايكة في 
السماء وطلعت فوق أخلص ما بينهم وأصالحهم على بعض " . والناس اللي 
بتحكي الحكاية دي» بيقولوا إن 'الحسن"و"الحسين' مش ولاد 'علي' 
وإنهم ولاد " سلمان الفارسي' . يارب خد كل الكدابين بقى . 

شفت يا شيخنا الحال وصل بالناس لإيه؟ الناس تاهت واتعمت» 
والكدب للأسف بقى هو اللي ليه سوق اليومين دول . 


أما يا شيخنا حكاية إنك عجزت» فالعمر مهما طول قصيرء ومفيش 
حد بيفضل على حاله أبداء والعمر بيفوت هوا. وربنا طول في عمرك بعد 
ما قضيت شبابك كله في العلم والأدب» والشباب ما بيدومش» لكن اللي 
بتعمله في شبابك هو اللي بيدوم؛ وانت شبابك كله خير وأخلاق. وبعدين 
لو أنا وانت متفقين على إن المرحلة دي ملهاش لازمة» وعايزين نسيبهاء 
أومال زعلانين ليه بقى؟ 

أما عن الستات بعد ما الواحد بقى عنده ۷١‏ سنةء فهما بيشوفوا 
الرجالة العواجيز زي ما يكونوا ديابة وهيفةرسوا حل . مرة حكولي إن ' أبو 
عمرو ابن العلاء ' كان بيصبغ شعره بالحنة» وجاله يوم وتعب أوي ورقد في 
البيت. فواحد صاحبه زاره وقاله : " تقوملنا بالسلامة إن شاء الله ' » ف "أبو 
عمرو ' رد عليه : "ما أظنش بعد ما بقيت 85 سنة ' . فزاره صاحبه دا تاني 
فلقاه بقى زي الفل» فراح 'أبو عمرو" قاله: ' متبقاش تقول لحد على اللي 

قلتهولك ' . ظريف كان أوي * أبو عمرو' داء فضل يصبغ شعره ومكنش 
معرف أي حد سنه الحقيقي » ولاحتى صحابه . 

فيه طلاب ليا قالولي إنك يا شيخنا ناوي تتجوز. والله فرحتلك من 
كل قلبيء لإن دا معناه إنك هتستقر في المكان وطلاب العلم هيستفيدوا 
منك وهتبقى زي الشجرة اللي بتضلل على الناس بأوراقها في عز حر 
الصيف. واللي بتديهم فاكهة مسكرة ومستويةء واللي بتطلع أحلى 
الروايح . بس انت أكيد تعرف نصيحة "الخليل ابن أحمد * : "الراجل اللى 
يعدي الستين ملوش لا في الستات العواجيز ولا الصغيرين» لكن يختارله 
حاجة وسطء. "لا فارض ولا بكر عوان بین ذلك» فافعلوا ما تؤمرون" . 


لو جابلولك ست عجوزة متتجوزهاش . . . ول وقلعت هدومك, فيبقى 
عشان تجر يآسرع 


ول وقالولك دي في نص عمرها التاني وخيرة. . . اعرف إن نص عمرها 
الأحلى هو اللي فلسع 
ويمكن تلاقيلك ست زي "أم عمرو' اللي كانت مرافقة 'أبو الأسود 
الدؤلي ١"‏ ويمكن لو اخترتها عجوزة يكون لسه فيها الرمق» رغم إن معظم 
الستات العواجيز عاملين زي القماشة المرقعة اللي لا تتمسك ولا تتشاف حتى . 
والشباب ما بيدومش» زي الشاعر اللي قال: 


انتي فرحتي ل وكنتي داية . . . لکن مفيش دوا م لإنسان 

وانت لو نويت فعلا يا شيخنا على الموضوع دا» هتلاقي الستات 
ابتدت تتخانق عليك» لأن اللي بتوزن الأمور صح» هتعرف إنك فرصة ما 
ينفعش تضيعها من إيديها. ولو حبيت تتجوز واحدة عجوزة» مش هتكون 
انت أول واحد اللي يعمل كداء وهتبقى زي الشاعر اللي قال : 

أو زي الراجل اللي قال : 
اجوزت عجوزة» ودفعت فيها مالي . . . زي التجارة» فيه الرخيص وفيه 

الغالى 

عموما العرب بيحبوا الستات الكبار الخيرة والعواجيز» وعادي 
عندهم إن شاب صغير يتجوز واحدة في سن أمه. عندك النبي» اتجوز 
' خدحة * وهو لسه شاب وهي كانت كبيرة أوي في السن . و'أم سلمة" 
بعد ما مات جوزها في غزوة أحد» النبي اتجوزهاء وقالتله لما جه يتجوزها: 
- يانبى» أنا ست كبيرة وما بستحملش الغيرة. 
- لو كان على كبر السن» فأنا أكبر منك» ولو كان على الغيرة» فهدعي 

ربنا يشيلها منك . 

وماعنديش شك إنك يا شيخنا لما كنت في مصرء كان عندك كام بنت 
يخدموك ويشوفوا طلباتك . ولولا إن الواحد لما بيكبر بيبقى عايز اللي يخدمه. 
كان أحسئله لو عرف يكفي نفسه بنفسهء وعلى رأي اللي قال : 

العيشة م سأكتر من بيت وهوا يرد الروح . . . من غير زعيق ولا دوشة 
منين ما تروح 
"ابن القنسري' قالي مرة إنك كنت بتدور على ولد يساعدك. بس 
لأن الولد لو جالك مرة مش هيجيلك التانيةء وعلى رأي 'البحتري ' : 


هي العرا ق كلها ما فيهاش حد . . . يخدمني بدل ما للناس جد اليد؟ 


وعموما الواحد لو قدر يخدم نفسه بنفسه يكون أحسن» بدل ما بينه , 
يتملي خدامين ويبقى مضطر يضربهم عشان يسمعوا كلامه. أو يفضل 
يديهم في أكل عشان يكسر عينهم . 

وناس كتير من أهل الأدب ولاد حلال» وطلبوا مساعدة من ولاد 
فعملولهم مشاكل كتير أوي. تلاقيه مثلا لما يبعته يشتري بطيخة» فيحاول 
الولد يضحك على البايع بأي شكل عشان يخرج لنفسه مصلحة من 
الفلوس› بس البایع يبقى أذكى منه ويديله أصغر بطيخة عنده متساويش 
نكلة. واللي يزود الطينة بلة» إنه وهو راجع بالبطيخة يقعد يلعب بيها 
وينططها من إيد لإيدء لغاية لما تقع منه وتتكسر ويبقى منظرها يسد النفس . 
ولو رجع بيها سليمة» تلاقيه يعدي الأول على صحابه وينزل معاهم الترعة» 
وواحد من صحابه ياخدها وياكلها قدام عينيه وهو بيتفرج ولا على باله . 


أو مكن يديه إزازةء ويبعته يجيب فيها لبن» فيتكعبل ويقع واللبن يتدلق 
والإزازة تتكسر. وتخيل بقى لو الموقف دا حصل مع حد متشائم زي "ابن 
الرومي ' مثلاء هيقعد يتخيل بقى إنه حياته كلها هتدمر زي ما الإزازة اتكسرت . 

أعرف ولد عندنا في "حلب" كان بيقول إن كان شغال عند "أبو 
أسامة الهروي' في مصرء وإنه كان بيحبه أوي عشان أخلاقه العالية» بس 
'الهروي ' باع الولد عشان مكنش بيعرف يعوم. وأنا حكتلك الحكاية دي 
عشان أنا عارف معزة ' الهروي ' عندك . 


أما عن أهل مدينتي "معرة النعمان"ء فلو رأي الأغراب عني 
کویس» فمش غريبء والحمد لله إن أهل مدينتي يكون رأيهم هم كمان 
حلو عني زي ما قلتلي يا شيخنا. بس هما والله بيطلبوا مني العلم كإنهم 
بيطلبوا من واحد أخرس يقولهم خطبة» أو زي اللي بيطلبوا دفا في عز 
شهور البرد. 

وأستاذي الشيخ "أبو عباس الممتع "رغم سنهء بس قلبه لسه قلب 
طفل صغير بريء» وهو معايا ولا الإخوات. فضله عليه زي أبويا أو 
جدي. وني أخلاقه زي ما قال ربنا: "وما لأحد عنده من نعمة تجزى ' . 

أما خوفك يا شيخنا من إنك تعمل أي حاجة تغضب ربناء فدا من علامات 
الناس ولاد الحلال اللي يعرفوا ربنا بجد. بس برضه مش عايزك تيأس من رحمة 
ربناء "قل يا عبادي الذين أسرفوا على أنفسهم لا تقنطوا من رحة الله" . 

فيه أدباء كتير شربوا وغنوا وفي الآخر تابواء وإن شاء الله تتقبل 
توبتهم . وعادي إن البني آدم يتوه في السكة أحياناء وربنا بعد كده يوريه 
سكة الحق . وساعات الواحد بيتنقذ وهو خلاص على وشك الغرق. يعني 
شوف "الفضيل ابن عياض ' ٠‏ كان قطاع طرق. وحب خدامة وهو رايجلها 
في يوم سمع واحد بيقرا القرءان وبيقول: "ألم يأن للذين آمنوا أن تخشع 

قلوبهم لذكر الله ' فقال: "آه والله يا رب. جه معاد التوبة يا رب"ء وتات 
في ساعتها وبقى من الزهاد كمان ومن الناس العلماء الصالحين . 


وشباب كتير كانوا مقضينها بالطول والعرض ولا كبروا اتعلموا 
وعرفوا الصح من الغلط وبقوا بينصحوا الناس بالخير. ومغنيين وعازفيين 
تابوا وبقوا شيوخ وبيقفوا على المنابر ويقولوا للناس مواعظ . وهنروح بعيد 
ليه؟ ما عندك من ضمن اللى كانوا مغنيين الخليفة "عمر ابن عبد العزيز" 
والإمام "مالك ابن أنس" ء واللي قال الكلام دا "ابن خرداذية " لو بيكدب 
بقى يبقى منه لله . ۹ 

ومعروفة حكاية "أبو حنيفة النعمان' إنه كان بيشرب مع الشاعر 
'حماد عجرد ' » فتاب "أبو حنيفة ' بس "حاد" لأ. فسمع *حماد' إن "أبو 


حنيفة ' بقى بيشتمه ويعيب فيه » فکتبله : 


فاشت مأكتر وعيب فيا . . . م عالقريب وبرضه البعيد 
ياما مدحتني لا كنت . . . ي ا معاصي غرقان لشوشتي 
أيام ما كنت معايا تشرب . . . ولا جل ص تقولي: عيد . 
ويعدين هما مش الصحابة كلهم كانوا هايصين في الحرام قبل ما ربنا 
يتوب عليهم؟ دا حتى بيقولوا إن ' عمر ابن الخطاب * خرج من بيته عشان 
يروح يلعب قمارء فملقاش حدء فقال خلاص يروح الخمارة يشربله 
كاسين. فرضه ملقاش حدء فقال: "ما بدهاش بقى» أروح أملم 
وخلاص . " 

فربنا هو الهادي › مش هو اللي قال للنبي : " ووجدك ضالا فهدى"؟ 


والكاتب "أبو معشر المدني ' قال في كتابه 'المبعث" إن النبي قبل 
الوحي كان دابح دبيحة للأصنام وخد منها حتة وطبخها عشان ياكلهاء وجه 
معاه " زيد ابن حارثة *» ابنه بالتبني» وراحوا الاتنين ياكلوها سوا في الخلا . 
فعدى عليهم ' زيد ابن عمرو ابن نفيل' وهو كان راجل مؤمن بربنا وكان 
بيحرم الأصنام وما بياكلش من اللحمة اللي مدبوحة عشانهاء وكان بيحرم 
كمان قتل البنات. المهم إن النبي و"زيد" عزموا عليه ياكل معاهم. 
فقالهم : "أنا ما باكلش حاجة اتديحت للأصنام » وما باكلش حاجة ما 
اتذكرش عليها اسم ربناء عشان أنا ماشي على دين سيدنا إبراهيم عليه 
السلام" . فأمر النبي "زيد" إنه يرمي الأكل كله فورا. 


وكان فيه حكاية تانية إن "تميم ابن أوس الداري" » كان بيدي النبي 
كل سنة إزازة خمرة هديةء فلما احرمت» بقى النبي ياخدها ويدلقها على 
الأرض . 

وأنواع الخمور لو بقت بتسكر تبقى حرام. لكن غير كدا عاديء 
وناس كتيرة من المشايخ شربوا خمرة. و"أحمد ابن يحبى ثعلب* قال إن 
"أحمد ابن حنبل ' اتسأل عن النبيت» والنبيت عند الشيوخ غير الخمرةء ف 
"ابن حنبل " قال: "آنا نفسي سقيت الناس نبيت بإيدي يوم ختان " خلف 
ابن هشام البزاز' . 

و'عمر ابن الخطاب" سمح للمسلمين إنهم يشربوا نوع نبيت اسمه 
" طلاء " مش متخمر من اللي كانوا بيبيعوه المسيحيين في الشام . ودي كانت 

حاجة غريبة لإني أعرف إن "الطلاء ' بيسكر . بس أساسا حلاوة الخمرة 1, 
إنها بتسكرء لكن غير كدا يبقى ملهاش لازمة» وباقي المشروبات أحسن 
منها وطعمها أحلى منها 
وربنا يبعدك يا شيخنا عن اللي قاله " أبو نواس 
أخلى إيدي تود يكاسات ا خمرة للشفايف 
والناس من زمان وهي بتشرب خمرة بس كانوا بيدارواء والأبيات 
بتاعة ' الحسين ابن الضحاك الخليع ' اللي نسبوها ل" أبو نواس " بتقول: ٠‏ 
اللى يقولك إنه بيكره النبيت » اوع ى تصدقه 
حت یلو حلفلك ميت كين إنه عمره ما هيشريه 
وأنا شايف إنه من النفاق إنك تشرب الخمرة لو قال الشيوخ إنها 
حلال» وما تشربهاش› 00 و"أبو نواس " كان عنده حق لما 
قال : 
لو ناو ي تشرب ما تتمحکش ف الناس 
وأنا شايف إن آن الآوان إنك تعلن توبتك يا شيخناء عشان خير 
توبتك يسمع في البلدء فيتلموا عليك الشباب والعواجيز والأدباء 
ويباركولك. ويتحمعوا عندك ويسمعوا منك الحكايات والعلم المفيد» 
وتخطب في مساجد حلب» لأن من بعد موت عالم اللغة "خالويه" وحلب 
قت حالتها الثقافية ما تسرش . 

وخا في الندوات العلمية جنبك سكينةء عشان لو شفت مرة , 
جنب أي جامع قربة خمرة» تنط عليها زي النمر وتشقها نصين ويخرج منها 
النبيت زي الدمء وتقرا الآية: "إن الحسنات يذهبن السيئات» ذلك ذكرى 
للذاكرين ' . 

ولو صاحب القربة راح اشتكى للسلطان» والسلطان سأله: "مين 
اللي عمل لك كدا؟" وهو قال اسمك» هيقولك السلطان: "عفارم 
عليك» راجل من ضهر راجلل ' . وانت لما تعمل كدا مرة ولا مرتين كمان» 
هتلاقى بياعين الخمرة أساسا بيمشوا من طريق تاني لما يشوفك هالل عليهم 
من بعيدء زي ما كان "أبو سفيان" بيعمل من كتر خوفه من النبي . 

مكن يبقى السلاح اللي معاك عبارة عن مطواة صغيرة كدا عشان 
تعرف تخبيهاء ولا تشوف أي قربة خرة تشقها. وساعتها اللي هيشوف 
المنظر دا ويكون قرا كتاب “المبتدأ" قبل كداء هيفتكر على طول كلام 
' طالوت" لا أمر بنته اللي هي كانت مرات سيدنا ' داود" إن هي تدخله 
على "دواد" وهو نايم عشان يقتله» فحطت قربة خمرة في السرير وغطتهاء 
فلما ضربه بالسيف والخمرة بلت السريرء افتكرها دمهء فندم على اللي 
عمله» وقرر يقتل نفسه وبنته بسبب اللي عمله» بس بنته مسكت إيده 
وفهمته كل حاجة» فشكرها على اللي عملته . 

ولو شفت يا شيخنا واحد جاي يدخل الجامع وشكله مش على 
بعضه» لازم تخليه ينفخ عشان تعرف من ريحة بقه إذا كان شارب ولا لأء 
ولو طلع شارب يبقى ملوش عندك يا شيخنا غير الجلد» ومش أربعين جلدة 
زي ما بيعمل أهل الحجازء لأء تمانين جلدة زي ما بيعمل أهل العراق» 

عشان يعرف إن الله حق. هو النبي كان بيكتفي بأربعين جلدة» بس لا 
"عمر ابن الخطاب' وصل للحكم. استقلهاء فسأل "علي" فشار عليه 
إنها تبقى تمانين جلدة . 

ولو حقيقي إنه أهل الآخرة بيعرفوا أخبار أهل الدنياء فيمكن يكونوا 
حور العين بتوعك بيسألوا الأموات عن أخبارك, فيسمعوا مرة إنك 5 
مصرء ومرة في العراق . ودلوقتي في حلب» فلو انتشر موضوع توبتك دا بين 
الناس » ومات واحد ابن حلال من أهل حلب وقال للحور العين على 
توبتك. مث تلاقيهم عمالين يغنوا ويرقصوا من فرحتهم بيك 
توكو مثن بيد تلاي عمالين. بوا ويرقضوا من فرجهع بی , 
والجارات بقى يجوا يهنوهم ويباركولهم عليك . 

وأعوذ بالله من الناس اللي الكبر بدل ما يهديهم يخليهم يزودوا شرب 
الخمرة: كأنها هي اللي هتهون عليهم المصايب . زي الخليفة العباسي "عبد 
الله ابن المعتز  '‏ اللي مراعاش حدود الخلافة ولا سنه وزود الشرب لا كبر . 
الغريب إنه هو كان هيموت على الخلافة وفعلا خدها ومكملش فيها شهر 
على بعضه . 

وعلى فكرة. "المبرد" كان هو و" البحتري" بيشربواء بس "الميرد" 
ساب السكة دي . 

وانت يا شيخنا مش زي ' أبو عثمان المازني" اللي لما الناس عاتبوه عشان 
بيشرب قالهم : 'لو شربي هو أكبر ذنوبي» هبطل شرب" . 

أما "إبراهيم ابن المهدي " فمكنش يصح إنه يعرض على ' محمد ابن 
حازم" إنه يشرب خرة. وبيقولوا إن ' المعتصم محمد ابن الرشيد ابن 

المهدي * طلب من " إبراهيم ' إنه يغنيلهء ف ' إبراهيم ' عيطء المعتصم 
سأله: 'بتعيط ليه؟" ١‏ فقاله: *أصل أنا كنت وعدت رينا :نى !و كملت 
ستين سنة أتوب. وأنا خلاص تيت الستين" . ف" المعتصم عفاة من انا 
والشرب . 


والتوبة إذا مكنتش بجد. يبقى مش هتتقبل . كان عندنا واد في البلد 
بيموت في الخمرةء بس لما كبرء قرر إنه يشرب خمرة مطبو.:ةة ۽ . نكان لا 
يروح مع صحابه في سهرة شرب» كان بيجيب معاه فرب نيها الخمرة 
المطبوخة بتاعتهء وصحابه كانوا بيشربوا من الخمرة العادية. لما يمرروا 
عليه الكاس عشان يشرب فيهء يغسله من بواقي الخمرة يتاعتعم وبجط فيه 
خرته هو المطبوخة» بس لا كانت بتخلص حمرته. دان شرب معاهم من 
خرتهم . 

أما حكاية إنك تكلم نفسك وتعاتبهاء فمفيش حد مش عابز يغير من 
نفسه» بس الموضوع بيبقى صعبء الزاهد بيبقى نفسه يبعد عن شهوات 
الدنيا بس مش قادرء زي ما الغزالة متقدرش تبقى لبوة» ولا الزلطة لؤلؤةء 
وشوف ربنا لما قال: “يوسف» أعرض عن هذاء واستغفري لذنبك إنك 
كنت من الخاطئين" . 

فيه ناس تلاقيها مؤمنة بالآخرةء وبيوم القيامة» وبالرحدانية» ومع 
ذلك ما بيرموش ولو حتة عضمة صغيرة لكلب» ولا بيدوا الخدامة ولو 
سلسلة بلاستيك. كإنه عمره ما هيموت. وكتير من اللي بيقروا الآية: 
' مثل الذين ينفقون أموالهم في سبيل الله كمثل حبة أنبتت سبع سنابل في كل 
سنبلة مائة حبة والله يضاعف لمن يشاء والله واسع عليم " وهم مؤمنين بيهاء 

وبيخافوا ربناء ومع ذلك ما بيدوش إلا أقل القليل ء ومبيطقوش الشحاته. 
ار اي 0 
ا . والشكلة كانت على 
نخلة موجودة بين جنينة اليهودي وجنينة 'أبو طلحة طلحة". فالنبى قال 
لليهودي : ' ممكن تديله النخلة وأنا أضمنلك نخلة بدالها في الجنة؟ ' وفضل 
النبي يوصفله في نخلة الجنة وجمالهاء بس اليهودي قاله : : “لاياعمء يفتح 
الله آنا عايز أضمن حقي في الدنيا " > ف "أبو طلحة' ' قال للنبي : "طب بل 
نبي » لو أنا اديته جنينتي كلهاء » تضمنلي جنينة بدالها في الجنة؟ " ابي قال" 
ف فوافق " أبو طلحة" وخد اليهودي وراح على جنينتهء وكانت مراته 
وعياله قاعدين فيها بياكلوا منهاء فرا اح مدخل صباعه في بقهم واحد واحد 
وخرج منها البلح اللي كانوا بياكلوه. فمراته سألته : 
- بتعمل كدا ليه في عيالك يا ' أبو طلحة '؟ 
- عشان أنا خلاص بعت الحنينة . 
- اوعى تكون بعتها بخسارة 

ولو قلت للمؤمنين بتوع الأيام دي إديني طوبة وربنا يعوضك عنها في 
الآخرة بسبيكة دهب. مش هيوافق ۰ ولو قلتله إديني خدامتك العورا وربنا 
يعوضك عنها في الآخرة بحورية. برضه مش هيوافق . والمشكلة إن دول كدا 
المؤمنين. فما بالك باللي مش مؤمنين لا بالآخرة ولا بالعذاب؟ 

أما " فاذوه " اللى دماغه اتفشفشت وبقت زي الهريسة . فخد جزاؤه. 
آدمين . بس كل واحد وله نهاية» والمصايب بتيجي في أي وقت. وهو فضل 
يأجل في التوبة» وكان زي حبيبة "امرؤ القيس ' لما قالها : 

عمالة تقولي بكرة وبعد بكرة. . . يخلانة علينا ليه يا قطة؟ 


وبيقولوا إن العالم "أبو الهذيل العلاف ' كان بيلف في الشوارع يقول 
للناس: 'اوعوا تعملوا زي الخدام بتاعي" » عشان هو كان عنده خدام فضل 
برضه يأجل توبته لغاية لما في يوم وقعت على راسه طوبة بطحته ومات . 


وأنا أول مرة أسمع فيها عنك يا شيخنا كان من واحد متخصص في 
أوزان الشعر من "واسط" في العراق. قال إن هو شافك في ' نصيبين' في 
ا أنا كنت مع عالم اللغة “أبو أحمد عبد السلام ابن الحسين" , الله يرحهء 
كان راجل قمة في الأخلاقء ولقيت عنده كتب مكتوب عليها اسمك. 
وانت أشهر من نار على علم. ومش محتاج حد يقعد يشرحلي انت مين. 
زي عالم الأنساب "البكري " لما سأل * رؤبة ابن العجاج' : 
- انت مين؟ 
- آنا "ابن العجاج" . 
- تمام أنا كدا خدت اجابتي . 


والعلماء اللي انت درست على إيديهم ٠‏ فدول ري الشمس اللي 

كل دول؟ وهم أكيد نورولك طريقك. زي ما "الكيتاني" أكيد فهمك 
معاني سور القرءان» وكإنك اتعلمتها على إيد الرسول نفسهء أو من 
جبريل مباشرة. وأكيد برضه سهلولك فهم اللغة العربية » لدرجة إن كتاب 
' سيبويه ' بقى سهل زي المية بالنسبالك» وبقيت بتمشي في اللغة العربية من 
غير مساعدة . 1 

وطبيعي إنك تبقى صاحب ' أبو الحسن المغربي * لإنه كان راجل بجدء 
وبيساعد أهل الأدب وطيب معاهم وكان زي ما ببقول الشاعر : 

ولو شفته م عأشوه وصاحبه . . . متعرفش مين فيه مأقريله 5 

أما الخمس حجات اللي انت عملتهم > فإن شاء الله ربنا يدخلك الحنة 
من أول ححةء وتتبرع بالأربعة الباقيين لأهل العلم اللي ملحقوش يحجوا. 
وأنا متخيلك وانت واقف مع باقي الحجاج» N EE‏ 
وانت عمال تفكر في كلام التلبية» وعمال تشوف وزن الكلام والموسيقى 
بتاعته : "لبيك اللهم لبيك. . . لبيك لا شريك لك لبيك * ٠‏ "لبيك ربنا 
لبيك. . . والخير كله بيديك " . 


ومتخيلك برضه وانت على وشك إنك تبوس الحجر الاسود. فتفتكر 
الأبيات اللي قالها ' قيس" : 
افتكرتك يا حبيبتي وأنا وسط ا حجاج والناس 
ودعيت ربنا في بیته بقلب مليان إخلاص : 
يا رب توب عليا من ا خطايا والذنوب 
بس حبي لليلى عنه أبدا ما هتوب 

وممكن تكون افتكرت برضه الأبيات بتاعة “عمر ابن أبو ربيعة " وانت 
بتعمل الطواف : 
بطوف مع اللي بيطوفوا . . . وبسجد له طول الليل 
وأقرا قرءان وادعي ربا . . . يحنن عليا قلب ا جميل 
الأبيات دي جميلة جداء بس فيها شوية عيوب في النحو» وسبحان 
من "منى ' . افتكرت البيت : 
ودع يقلبي يا حبيبتي. . . خلاص جه وقت الفراق 
مفيش بين ا موت وا حياة إلا . . . شعرة تقصل ما بين العشاق 
لو فضلت في مكة المدة كلها ومع كل الحجج اللي انت عملتها يا 
شيخناء يبقى أكيد بقيت تعرف مكة زي كف إيدك . ولو كنت بتسافر اليمن 
أو أي دولة تانية وكنت بتروح مكة تحج في الموسم بس»ء فثوابك هيكون 
أكبرء وهتكون أقرب للرجوع لربنا. 
ويمكن كمان تكون رحت عند "المغمس' اللي وقف فيها فيل "أبرهة' 
واترحمت على الشاعر "طفيل الفنوي* عشان فيه ناس بيقولوا إنه لحق 
الإسلام وقال قصيدة في مدح النبي » رغم إن القصيدة محدش لقاها في ديوانه . 
وممكن تكون كمان افتكرت أبيات 'أمية ابن أبو الصلت الثقفي ' لما قال : 

آيات رينا واضحة . . . ما ينكرهاش إلا جاحد 
حتى قي لآبرهة . . . فضل هنا ف ا مكان راقد 
ومش بعيد نكون برضه فكرت في أبيات ' نفيل ابن حبيب الخشمعي ' ٠‏ اللي 
كان مشارك ني حرب الفيل لما كان " أبرهة ' عايز يدخل مكة : 
ل وكنتي شفتي الل يأنا شفته في "ا لغمس* . . . كنتى سا حتينى يا رودينا يا 
ور العين 
ربنا ساعدنا بطيور بترمي عليهم حجر . . . ودوروا عليا الاثيوبيين» وكإنهم , 
ليهم عليا دين 
اللي عايز أعرفه فعلا هو انت يا شيخنا عملت حج بس ولا حج 
وعمرة؟ وإن شاء الله متكونش شفت هناك واحدة ست عحوزة تقولك: 
"اتجوزني جواز منعة زي ما الشيخ "عبد الله ابن العباس" فتى وقال إنه 
حلال ' وتكون يا شيخنا افتكرت الأبيات اللي بتقول : 
وبعد الطواف قالتلي : ملكش نفس . . . نكمل بالفتوى بتاعة ابن عبار؟ 
مش عايز حتة طرية معاك تمنعك . . . طول الليل لغاية لا يصحوا النا س؟ 
أما ولاد 'جوهر" اللي اتقتل وانت في الحجء فحظهم وحش » 
وأبوهم الدنيا غدرت بيه بعد ما كانت راضية عنهء زي الجواهر اللي في تاج 
الملوك. ليها قيمة طول ما الملك لابسهاء لكن وقت ما يقع › بتروح قيمتها . 
أما عن 'أبو القاسم المغربي ' اللي كان صاحبك» فعلى رأي اللي 
قال: ' اذكروا مثناسن موتاكم ' » حتى لو كان وحش في الدنياء بعد موته ما 

بجوزش عليه إلا الرحمة. ويمكن “أبو القاسم' قال اللي قاله وعمل اللي 
عمله في ساعة غضب . واللي يسامح الناس وهم لسه عايشين». أولى بيه إنه 
يسامحهم بعد الموت»› وسلام واحد على حد في قبره» أحسن من ألف سلام 
على الناس في القعدات والندوات . وأكيد انت عارف البيت اللي قال: 
برو ح لصاحبي ف يآخر مكان هو فيه 

يعني بيروح يزور قبره. 

أما حكايته معاك لما استغرب إنك كتبت أوصاف الشمعة في شعر بسرعة» 
فمتضايقش › سمعتك ٤‏ الأدب وسرعة بديهتك معروفين ومشهورين زي 
' الحسن "۰ و'ا الحسين ' عند عيلة "هاشم ۰ وهو فيه حل يستغرب إن 
السحاب بينزل مطر؟ أو إن الشمس بتدي حرارة ونور؟ وسمعة شيخنا منتشرة 
زي ريحة اللافندر في الصحراء بس فيه ناس مزاجها كدا تتخانق وتعكنن على 
العالم كلهء رغم إنه هو عارف قيمتك في الأدب كويس أوي . وعموما فيه أكثر 
من طريقة وقت تأليف الشعر اللى بتثبت سرعة البديهة . مثلا فيه الارتجال» ودا 
انت فيه ما شاء الله عليك في منتهى السرعة. وفيه إنك تقول بيت واحد بس» 
وتقول للشاعر التاني : ' كمل انت بقى ' . 

وأما' أبو عبد الله ابن خالويه" وحكاية إن راح يدور في الكتب عشان 
يجاوب على السؤال› فدا مش عن جهل وإنه نسي لا سمح الله ء لكنه جرد 
بيحب يتأكد من الكلام قبل ما يقوله عشان يكون موثوق فيه. وإنه ياخد 
رأي الناس اللي معاه أحسن ما يبقى رأيه هو بس. ومن ساعة ما مات 
مفيش حد تاني أبدا عرف يحل عله في الشام» وفراقه كان علينا صعب 

أوي. ري يوم موت 'هشام اين المغيرة" لما حزن أهل مكة كلهم عليه 
لدرجة إن فيه شاعر قال: 

كان شجاع وكريم وبيحميها . . . وراجل بجد مش جرد كلام 

وكان حنين م ع الكل من غير . . . فروق » سواء غلابة أو عظام 

وعالم اللغة "عبد الواحد ابن علي أبو الطيب " كان عنده كتب كتيرء 
زي "الإتباع ‏ و "الإبدال"» و "شحر الدر "' ٠‏ و "الفرق " وغيرهم» بس 
كلهم ضاعوا لما الروم دخلوا الشام وقتلوه هو وأبوه. وكان "ابن خالويه '" 

وواحد معرفة ثقة حكالي إن كان في مجلس مع " خالويه " وجاله واحد 
من طرف ' سيف الدولة الحمداني ' بيقوله تعالى عشان ' أبو الطيب ' عندي 
وعاي. أسألكو على كام حاجة. فصاحبي قالي إنه راح “للمتنبي ' وقاله 
على الحكاية. ف"المتنبى” اترياً عليهم وقاله: 'هيقعد بقى يسألهم في 
ح . > ان اللغة العربية" . 

و أبو الطيب" كان فيه بينه وبون. ' أبو العباس ابن كاتب البكتمري ' 
1 معرة وقاله مرة: 

يا واد ا عبس انت حريب. قلبي . و وانت نور نن عيني من جرة 

لو فيه :جة ١‏ ..ايقاك اشكياي . . . وارغي ومتخافش دي السهرة -دلوة 
وع ٠.‏ "أبو الطيب"» بالإضافة إنه عالم لغة؛ كان ساعات بيكتب شعر . 

وانت في رسالتك يا شيخنا مدحتني كتيرء وربنا وحده هو اللي يعلم إن 
أنا لا ليا لا في الطور ولا في الطحين. وكل ما كنت أقرر أبطل شغلء تيجي 
ظروف تمنعني . وانت لو كنت قعدت في مدينتي ' معرة النعمان " سنة واحدة 
عارفاك. وعلمك مغطيني من ساسي لراسي » والكلام اللي في رسالتك 
مكنش كلام عادي. دا كان جواهر متتقدرش بتمن. انت بس كل الحكاية 
إنك طيب» والطيب بيتخدع في الناس كتيرء عشان كدا اتخدعت فيا . 
شوية هناك › ففي حكمة بتقول. ' فكوا عن نفسكو من غير ما تنسوا ربنا" ۰ 
و“أحيحة ابن الجلاح' قال في بيت شعر ليه إن الواحد بيزهق والمفروض 
وانت كان المفروض وانت هناك إنك تستغل وقتك وتفيد الناس من 
علمك» عشان السن برضه له تأثيرء وانت لو كنت اديتهم أقل جزء من 
علمك كان هيكفيهم ويفيض ١»‏ ونقطة واحدة من علمك تغرقهم . وراجل 
من قريش قال: 
أحلى حاجة إن يکرت واتهديت . . . عشا نكل ما يفتكر شبابي بحس بالندم 
مكنتش عاتق لا خيل ولا ستات . . . حتى شربت نبي ت أحر يلون الدم 
كل حاجة وليها آخرء وانت أكيد يا شيخنا حققت خلاص كل اللي 
نفسك فيه» والدنيا سراب بيطلعلك لسانه . وانت قعدت مع ملوك ووزراء 
كتيره وأكيد سمعت عن حكاية الملك 'النعمان ابن المنذر الأكبر ' لما ساب 

الأرض» وهو اللي 'عدي ابن زيد' قال فيه: 
اللك اللي عنده قصرين . 1 . ومبسوط ملكه ا لنتشرمنين ما يروح 
في حظة فكر وقال : طيب وهي . . . إيه الفايدة لا كله في يوم هيروح؟ 


والسكر متحرم في كل المللء وسمعت إنهم في الهند ما بيخلوش 
واحد بيسكر يبقى ملك عليهم. عشان شايفين إن دا غلط. لإن مكن تحصل 
مصيبة في المملكة؛ ويبقى مش داري بحاجة ويخسر ملكه وهو سكران ومش 
فايق . 

الله يلعن الخمرة. بتقلل من قيمة الناس» ومبيجيش من وراها أي 
فايدة. واللي يصطبح بيهاء بيمشي للمصايب برجليه . واللي يتمسى بيهاء 
بيمشي للذنوب برجليه» واللي يعشقها عقله بيخف. وبيبعد عن طريق 
الحق بسرعة. واللي يرضى بصحبتهاء بيبعد عنه الوقارء وبتبقى ملوش 
مواقف واضحةء وبيبقى زي العيال» وبتمنع عنك النجاح والتوفيق» 
وبتفضح سرك وبتخليك زي الميت وانت حي» وبتخلي الصاحب يغدر 
بصاحبه. وبتمرض صاحبها. وناس كتير جالها السلء وماتوا في عز 
شبابهم بسببها وهم لسه ملحقوش يعيشوا الدنيا. 


وانت يا شيخنا الحق ابعد عنهاء وكفاية الحزن على صحابك اللي ما 
توا بسبيها» وزي ما قال ''الجعدي ' : 


افتكرتهم وقليوا عليا الواجع» وا حزن عليا فرض 
كانوا لسه معايا إمبارح» والنهاردا بقوا حت الأرض 

وفيه ناس » لا شافوا المصايب بعينيهم » حرموا على نفسهم الشرب 
لغاية لما يقابلوا وجه كريم . 

وأنا مبسوط إنهم رجعولك فلوسك اللي كانت اتسرقت منك» وهم 
البنات اللي زي بنت أختك دي كلهم كداء ما بيحترموش نفسهم غير لما 
توريهم العين الحمرا. 

وفلوسك لو كانت من مصر فدي حاجة حلوة أوي. مرة "عمرو ابن 
العاص " قال ل" معاوية" : 
- وما شفتش أي حاجة من فلوس مصر في حلمك؟ 

فانت فلوسك يا شيخنا أكيد كانت من مصرء ومكنتش الفلوس 
العادية اللى بيتعامل بيها الشعب. لأ. دي فلوس الملوك. والحمد لله إنه 
حفظلك فلوسك». ومحصلش معاك زي الناس اللي بيحوشوا الدهب عشان 
بعد كدا يصرفوه على الخمارات والستات. زي الشاعر "المرقش" اللي 
قارن الدهب بوش حبيبته المدور» وهو لو كان شاف فلوسك يا شيخنا كان 
عرف إنهم أجمل من حبيبته . 

والفلوس دي انت أكيد خدتها من ولاد الناس النبلاء يا إما عشان 
ساعدتهم في حاجة أو عشان مدحتهم؛ لکن ما كسبتهمش في رهان ولا 
هتصرفهم في كلام فارغ . وعموما الفلوس عند أي حدء سواء عبيط أو 
ذكيء أهم من الختم بتاع 'عبد الملك ابن مروان* اللي بيقولوا إنه كان أول 
خليفة يعمل عملات في الإسلام . وعملاتك مش من العملات السكة اللي 

جت مع البيزنطيينء لكن عملات وفلوس حقيقية مسلمة جاية من 
الشام . ولو الشاعر اللي زعل عشان باع حصانه وبدله بحمار عشان يأكل 
بالفرق عياله خد زي عملاتك يا شيخناء مكنش زعل ولا حزن على 
حاجة . 


فالحمد لله إن فلوسك رجعتلك. وما اتصرفتش على الخمرة. ودا 
عشان انت فلوسك حلال» وما اتوسختش بالذنوب والمعاصي. وانت يا 
شيخنا ناصح وعارف إنت بتدي فلوسك لين وبتوديها فين» وزي ما قال 
ربنا: "ومن آهل الكتاب من إن تأمنه بقنطار يؤده إليك ومنهم من إن تأمنه , 
بدينار لا يؤده إليك' . والآية دي نزلت على الرسول في وقت كان الناس 
لسه عندها دم لكن دلوقتي لو سلفت حد ولو حتى نكلةء تبقى عينيك في 


وسط راسك من قلقك على فلوسك . 
بس المفروض الأمانة تنتشر أكتر في العالم كله. وتبقى هي القاعدة 


مش الاستثناء . وجزاء الواحد على أمانته في الآخرة كبير. بس دا ما يمنعش 
يا شيخنا إنك تاخد بالك من فلوسك» وتحافظ على اللي باقي منهاء لإنهم 
مجوش بسهولة . ووجودهم حاجة تفرح . 

وبما إن فلوسك عبارة عن ۸۳ دينار» ففلوسك كدا أكتر من صحاب 
موسى اللي ربنا قال فيهم : 'واختار موسى قومه سبعين رجلا لميقاتنا" 
وأكتر من عدد مرات الاستغفار اللي في الآية: "إن تستغفر لهم سبعين مرة 
فلن يغفر الله لهم" وأكتر كمان من دراعات السلسلة اللي في الآية: "في 
سلسلة ذرعها سبعون ذراعا فاسلكوه' . 

بيقولوا إن الفلوس بتداري عيوب الناس» بس اللي عنده أخلاق 
بجد. ما بيقيسش الناس بفلوسهم. ومهما كان الأخلاق هتفضل أحسن من 
الغنىء زي ما الدهب هيفضل قيمته أعلى من الفضة . وأكيد انت عارف 
حكاية " سعيد ابن العاص 'لما سأل " الحخطيئة ' : 


- مين أحسن واحد بيقول شعر؟ 
- "أبو دؤاد الإيادي ' اللي قال: 

البخل وا جشع مش بس عيب . . . دول بيخسفوا عم رالبن يأدم 
- ومين بعديه؟ 
- "حسان ابن ثابت" لما قال 

أحلا كتير قتلها الفقر . . . والغنى بيغطي على الغباء وا جهل 
- ومين بعديه؟ 
- "أعشى قيس" لما قال: 

الصبح بنبقي في غاية اللطافة . . . وبالليل ب ركبك السخافة 
- ومين بعديه؟ 


- ماخلاص ياعم بقى. هتخليني أكره كل الشعرا اللي أعرفهم ولا إيه؟ 


بس الدهب حلو مفيش كلام» يطري على الواحد في الحرء ولو دفنته 
ما بيحصلوش حاجة. ولا بيصدي ولا بيبوظ» وقيمته فيه على طول» مش 
زي الجواهر اللي لو اتكسرت قيمتها تنزل الأرض . والدهب ممكن تحطه في 
الشكل انت عايزه» ممكن يبقى أنسيال يرن في الإيد» أو خلخال يتعايقوا بيه 
الستات» أو يبقى كاس للشرب لزوم الوجاهة . والأهم بقى إنه لما بيسيح قي 
النار معدنه مش بيتغير . 

أما بنت أختك اللي حاولت تسرقك. ربنا يهديها ويصلح حالهاء 
فهي شكلها اعتبرتك زي أبوها أو آمهاء وحبت تكبش من فلوسك. وهم 
القرايب كداء فيهم وفيهم. حكايتك فكرتني بالشاعر اللي قال: 
آنا ورايا ابن أخت هياخد بتاري . . . شجاع ومبيخفش وهيطفي ناري 
وبرضه بحكاية ' الهجرس " اللي خاله قتل أبوه وهو لسه جنين في بطن 
أمهء فلما كبر طلب إنه ياخد بتار أبوه. بس هي بتفكرني أكتر بقى بأخت 
"توبة ابن مضرس " اللي خاله قتل إخواته الاتنين " طارق" و" مرداس ' . 
فانتقم لأخواته وقتل خاله. وكان زعلان على إخواته أوي» وكتب فيهمه 
أشعار كتيرة» وسموه بعد كدا "الخنوت ' . يعني اللي ما يقدرش يتكلم من 
كتر العياط أو الغيظ . وقال: 
أمي بكت بحرقة لا شافت د مأخوها على سيفي سايل 
قلتلها : طارق ومرداس عند يأغلى من د مكل القبايل 
وممكن تكون بنت أختك لقطت حاجة من علمك. فخد بالك من 
تفكيرها أكتر من طول إيديها. وانت عارف إن الشاعر. ' زهير ابن أبو 
سلمى " خد كتير من علم خاله ' بشامة ابن الغدير الغطفاني ' في الشعر . في 
يوم » 'بشامة' كان بيودع » ف"زهير" راحله وطلب منه فلوس . 
ف" بشامة' قاله: "ما كفاكش كل الشعر الجميل اللى علمتهولك؟ ' 
فيه في حلب برضه ستات شعراء ممكن بنت أختك تبقى واحدة منهم» 
والستات دول في الشعر أحسن من الرجالة أحيانا لأن ودنهم في الموسيقى أحسن . 

يعني كان فيه راجل أعمى كان حافظ القرءان كله وكان بيفهم في شوية مسائل 
دينية كدا. كان وهو صغير عنده واحدة بتشتغل خدامة وكانت برضه ساعات 
بتروح تعمل مكياج للبنات في الأفراح . الراجل دا كان بيقول شعر بس الأوزان 
عنده كان ضايعة تماما. فكان يقول الشعر قدام البنت دي فتقوله : "يا لهوي 
عليك» الوزن واقع منك خالص" . فيخاصمها ويفتكر إن هي اللي غلطانة. 
فيصحى الصبح ويسأل ناس بتفهم في الشعرء فيقولوله إنه هي كان عندها حق . 
فيعدله ويرجع يقوله قدامها فتقوله : "کداتمام» دلوقتي اتظبطت ' . 

كان فيه برضه بدوي اسمه 'علوان* وبرضه کان ميح خالص في حكاية 
الأوزان دي» وكانت مراته أشطر منه» وودنها بتلقط الغلط بسرعة. ومرة مراته 
ألفت شعر على ابنها "رجب" اللي مات بس حست إنه مش موزونء» 

وربنا قال : "يا أيها الذين آمنوا إن من أزواجكم وأولادكم عدوا لكم 
فاحذروهم وإن تعفوا وتصفحوا وتغفر وا فإن الله غفور رحيم' . 

أما ' أبو بكر الشبلى “ . الله ير حمهء كان راجل أخلاق,» أتمنى بس إنه 
ما يكونش مشي في سكة الملحدين واللي بيؤمنوا بتناسخ الأرواح ١‏ وفيه ناس 
قالولى إن هو صاحب الأبيات دي : 

'عامر " المجنون قال إنه بيحب . . . وأنا سكت وكتمت جوايا حبي 

ويوم القيامة لو سألوا: فين. . . العاشقين؟ هكون واقف لوحدي 

لو كانت الأبيات دي بتاعته فعلاء فهو كدا يبقى ظلم باقي الناس اللي 
يتحب ١‏ ومحدش يعرف هو كان يقصد إنه بيحب ربنا ولا البني آدمين. 

وأنا آسف أوي والله يا شيخنا على التأخير في الردء بس الوقت كان 
ضيق ومعرفتش أكتبلك قبل كدا. وزي ما انت عارف» أنا مبقدرش أكتب 
غير لو الشخص اللي بيكتبلي معاياء فلو غاب» يبقى مفيش إملاء. لولا 
كدا مكنتش اتأخرت» لكن أنا حظي زي الحصى المرمي على الأرض في كل 
حتة . 

وليك مني أعظم سلام وتحية» وسلامي لكل هل حلب من كبيرها 
لصغيرها. 

والحمد لله رب العالمين. الرسالة خلصت» وربنا نعم المولى ونعم النصيرء + 
وصلى الله على سيدنا محمد النبي وآله الطيبين الطاهرين وسلم . 

المحتويات 


الصفحت 
)١(‏ أصل الحكاية Bes Se A‏ 
(؟) الهدف اللي في نيتي E E‏ 
(۳) هترجم لأنهي مستوى لغوي؟ ae Se‏ 
)٤(‏ منهحية الترحمة VN Sees SA NSE SRS‏ 
(5) فهرس رسالة ابن القارح VO eR RR Sk‏ 
(1) فهرس رسالة الغفران NV ss. E‏ 
آخر کلام E O E‏ 
رسال ابن القارح ۲١‏ 

1 اليل امف‎ ESR بداية الجواب‎ ) ١( 
eee (؟) عن الملحدين واللي ضلوا الطريق‎ 
O Ra شكوى عامة من حال الدنيا‎ )۳( 
E Sn ARS حكايات عن النبي‎ )4( 
ابن القارح بيعاتب نفسه على تقصيره وانشغاله بالدنيا ه86‎ )5( 
Oa 101079 " تصليح صورته قدام 'المعري‎ )5( 
ESS بيمجد في "المعري " وبيشكره تاني‎ )۷( 

۹ 


t.me/qurssan 


(8) بيشتكي من ضعفه وقلة حيلته o‏ ا اد وم ا 


(۹) نهاية الجواب ` Va‏ 

رسالتّ الغفران لأبو العلاء المعري 7 
(۱) بيسلم على ابن القارح دك ساس ا VVE‏ 
(۲) المعري بيتخيل ابن القارح في الجنة AE TAREE‏ 
(۳) المعري بيتخيل إزاي ابن القارح دخل الجنة YO a‏ 
(4) عزومة الحنة 01 EO‏ 
)٥(‏ الحوریات ١ EE‏ 
(5) رحلة "ابن القارح ' لأهل النار EV ER‏ 
(۷) الرجوع للجنة ئْ-ب-_-بزب ب ب زد 032521 VAT‏ 
(۸) رد المعري على كل جزء ني جواب ابن القارح se‏ ل 
Yo‏ 

أصل الحكابة : 
اخ الات دا؟ ومنین جت فة رمه كاب من الو ل E‏ 
الاب دا اشترينه من حوالي 18 سنة. كان آمل كبير وقتها إني أعمل مقارنة ما يينه وبين دائق وعبله 


1 الأدي "الكوميدي الإلمية'؛ خاطة بعد ما معت عن الحتمالية إنه يكون مرق (مش بس اقنبس) الفكرة‎ ١ 


من المعري (عرقت بعد كرا إن e‏ لهنم جبلوا مقارنة بين الاتنين دول وصرقت نظر). 


ا المهم» هناف المقارنة كان بوا في دماغي وقتباء فقررت أقرا الككاب» إذ أفتح اول فة عن الاب 
كداء مفهسش حاجة. أقاب الصفحة) برضه مفهمش حاجة. طيب سين من المقدمة خالص» أدخل على 


البباريز مباشرةء بس النتيجة حختلفتش كتير: مفهمكش حاجة والملل كي وركنت الككاب. كر شهور ١‏ 
ا ومتين» وأفيح الاب وأقول بثقة بخقة: "معاش» أنا كنت لبه صغيرة» بس دلوقتي آنا عرفت عن العزبي كتير» 1 


1 وأكيد هفهم المرة دى 07 حاجة. وفضل السیناریو دا كر 1 كام سنة وفضلت 


0 ال 


س 0 لكا 


ولا اران الشاملي ي مدية لقأهرة نة ٠۹۸۴‏ . خصلت عا ل ایسا 1 إسْبائي 0 درحة 
الماجيستير في تعليم اللغة العربية للأجانب من الجامعة الأصريكية بالقاهرة. ترجمت إل العربية زواية "هكذا 
.كانت الوجدة" للكاتب الإسياني خوان خوسيه مياس والتي ذشرتها الميكة العامة المصرية لكاب سنة 
4 وروأية اشقيقة كاتا" للكائب الإ ساني أندرس باربا وای صدرت عن دار النشر "ينوي" بسوريا 
في 4 7 ورواية "نية حسنة "تفس الكاتب وصدرت عن نفس الدار في ١‏ صدرت ها رواية 
"سف رإعادة التكوين' "- الكتب خان للتهر ی ٠۰۱۳‏ ,تعمل الكاتية حاليا أستَادًا للغة العربية بجامعة طوكيو 
للدارسات الأجنبية باليابان حيث تعيش مع زوجها وابنتها. 





